title: মেসেঞ্জার (নভোযান)

text: ২০০৮ সালের ১৪ই জানুয়ারি পূর্বাঞ্চলীয় মান সময় ২:০৪ ঘটিকায় এই নভোযান বুধ গ্রহের খুব কাছ দিয়ে উড়ে যায়। তিনবার কাছ দিয়ে উড়ে যাওয়ার মধ্যে এটিই ছিল নিকটতম। এ সময় মেসেঞ্জার বুধ গ্রহের মাত্র ২০০ কিলোমিটার উপর দিয়ে উড়ে যায়। নভোযানের সাথে এখনও নাসার যোগাযোগ অব্যাহত আছে এবং এই ন্যূনতম দূরত্বে উড়ে যাওয়ার ঘটনার মিনিটখানেক পরেই নাসার বিজ্ঞানীরা বুধ গ্রহ সম্বন্ধে প্রথম বৈজ্ঞানিক তথ্য পেতে শুরু করেন।


title: অমল সেন

text: কমরেড অমল সেন (জুলাই ১৯, ১৯১৩ - জানুয়ারি ১৭, ২০০৩) তেভাগা আন্দোলনের অন্যতম সক্রিয় নেতা, যিনি যশোর-নড়াইল এলাকার কৃষকদের সংগঠিত করেছিলেন। সাম্প্রদায়িকতা ও সাম্রাজ্যবাদের বিরুদ্ধে অমল সেনের দৃঢ় অবস্থান ছিল আজীবন। ১৯৭১ সালের মুক্তিযুদ্ধে তিনি সংগঠকের দায়িত্ব পালন করেন। পাকিস্তান আমলের ১৯ বছরই তাকে রাজবন্দি হিসেবে জেলে কাটাতে হয়। শারীরিক নিপীড়নও বন্দি অবস্থায় সহ্য করতে হয়। ১৯৮০ সালে বাংলাদেশের ওয়ার্কার্স পার্টি গঠিত হলে তিনি দলের মহাসচিব নির্বাচিত হন।


title: অমল সেন

text: অমল সেন ১৯১৩ সালের ১৯শে জুলাই নড়াইলের আফরা গ্রামে এক জোতদার পরিবারে জন্মগ্রহণ করেন। ১৯৩৩ সালে খুলনার বিএল কলেজে অধ্যয়নরত অবস্থায় কমিউনিস্ট পার্টির সাথে যুক্ত হন। ১৯৩৪ সালে কমিউনিস্ট পার্টির সদস্যপদ লাভ করেন। সেই সময় তিনি উপলব্ধি করেন যে ব্রিটিশ সম্রাজ্যবাদবিরোধী জাতীয় মুক্তি সংগ্রামে বিজয়ী হতে হলে ব্যাপক কৃষক জনতাকে ঐক্যবদ্ধ করা ছাড়া সম্ভব নয়। ‘সমাজতান্ত্রিক আন্দোলন ও জনগণের বিকল্প শক্তি’ তার প্রকাশিত একটি গ্রন্থ।


title: মৈতৈ ভাষা

text:
মৈতৈ // (মৈতৈ ভাষায়: মেইতেই লোন্, মণিপুরী ভাষা নামেও পরিচিত) উত্তর-পূর্ব ভারতের মণিপুর রাজ্যের প্রধান ভাষা।
সরকারী দপ্তরে এই ভাষা ব্যবহার করা হয়। মণিপুর ছাড়াও অসম, ত্রিপুরা, বাংলাদেশ ও মায়ানমারে ভাষাটি প্রচলিত। ইউনেস্কো


title: মৈতৈ ভাষা

text:
মৈতৈ একটি চীনা-তিব্বতি ভাষা যার সঠিক শ্রেণীবিভাগটি এখনও স্পষ্ট নয়।
এই ভাষার সঙ্গে কুকি ভাষা এবং তাংখুল ভাষার অভিধানিক মিল আছে।


title: মৈতৈ ভাষা

text: মৈতৈ ভাষা মণিপুরের সমস্ত জাতিগুলি নিজেদের মধ্যে যোগাযোগের জন্য এটি ব্যবহার করে, এবং এই ভাষাটি এই জাতিগুলিকে সমন্বিত উপাদান হিসেবে প্রমাণিত হয়েছে। এটি ভারতীয় সরকার কর্তৃক স্বীকৃত এবং ১৯৯২ সালের সংবিধানের ৭১তম সংশোধনী দ্বারা ৮ম তফসিলে অন্তর্ভুক্ত করা হয়েছে। ভারতীয় বিশ্ববিদ্যালয়গুলিতে স্নাতোকত্তর (পিএইচডি) স্তর অবধি মৈতৈ ভাষা একটি বিষয় হিসাবে পড়ানো হয়, এবং স্নাতক স্তর অবধি মৈতৈ মাধ্যমে শিক্ষাদান করা হয়। সরকারী বিদ্যালয়ে ৮ম শ্রেণী অবধি মৈতৈ ভাষায় শিক্ষাদান করা হয়।


title: মৈতৈ ভাষা

text:
মৈতৈয়ের অনেক স্থানীয় ভাষাভাষীরা "মণিপুরী" নামটি থেকে "মৈতৈ" (বা "মৈতৈলোন্") নামটি বেশি পছন্দ করেন।
"মৈতৈলোন" শব্দটি মৈতৈ জাতির নাম এবং মৈতৈ শব্দ "লোন্" "ভাষা" থেকে এসেছে।
মৈতৈ শব্দটি হয়ত "মি" "মানুষ" + "থৈ" "আলাদা; স্বতন্ত্র" শব্দ দুটি থেকে এসেছে।
পশ্চিমি ভাষাবিদরাও "মৈতৈ" নামটি ব্যবহার করেন।


title: মৈতৈ ভাষা

text:
আবার রাজ্যের নাম "মণিপুর" থেকেও এর নাম "মণিপুরী" বলা হয়।
"মণিপুর" শব্দটির একটি পৌরাণিক লোক-ব্যুৎপত্তি আছে, যেখানে বলা হয় নাগদেবতা বাসুকির মাথা থেকে একটি উজ্জ্বল হীরক "মণি" নিক্ষিপ্ত করা হয় এবং যার ফলে সারা পৃথিবীতে প্রাকৃতিক সৌন্দর্য্য ছড়িয়ে দেয়।
ভারতের সরকারী ক্ষেত্রে এবং সরকারী প্রতিষ্ঠানে ভাষার নামটি "মণিপুরী" হিসাবে ব্যবহার করা হয়।
কখনও "মণিপুরী" শব্দটি বিষ্ণুপ্রিয়া মণিপুরী ভাষা এবং বিষ্ণুপ্রিয়া জাতির ক্ষেত্রেও ব্যবহার করা হয়।
এছাড়াও "মণিপুরী" শব্দটি মণিপুর রাজ্য সম্বন্ধীয় যে কোন বিষয় ব্যবহার করা হয়।


title: মৈতৈ ভাষা

text:
মৈতৈ ভাষার বহু উপভাষা আছে, কিন্তু ইদানিংকালে যোগাযোগ ব্যবস্থার উন্নতি এবং অসবর্ণ বিবাহের ফলে উপভাষাগুলির মধ্যে যে পার্থক্য আছে তা প্রায় নগণ্য হয়ে গেছে।
এর ব্যতিক্রম হচ্ছে ত্রিপুরা, বাংলাদেশ ও মায়ানমারে পাওয়া উপভাষার বাক্-পার্থক্য। মৈতৈয়ের উপভাষার সঠিক সংখ্যা অজানা।


title: মৈতৈ ভাষা

text:
এই ভাষার প্রধান উপভাষাগুলি হল প্রমিত মৈতৈ, লোই এবং পাঙ্গাল।
মৈতৈয়ের উপভাষাগুলির মূল পার্থক্যগুলি হল নতুন ধ্বনির বিস্তার এবং সুরাঘাতীয় অপসরণ।
প্রমিত মৈতৈকে অন্য দুটি উপভাষার চেয়ে বেশি পরিবর্তনশীল বলে মনে করা হয়।
উপভাষাগুলির সামান্য পার্থক্যগুলি নিম্নলিখিত সারণিতে দেওয়া হল:
দেবী (২০০২) মৈতৈয়ের ইম্ফল, আন্দ্রো, কৌত্রুক এবং কাকচিং উপভাষাগুলির তুলনা করেছেন।


title: মৈতৈ ভাষা

text: মৈতৈ নিম্নলিখিত ধ্বনিগুলি ব্যবহার করে:


title: মৈতৈ ভাষা

text: টিকা: মৈতৈ সংক্রান্ত সাম্প্রতিক লেখায় মধ্য স্বরধ্বনি /ɐ/-কে  হিসাবে লেখা হচ্ছে। কিন্তু ধ্বনিগতভাবে এটা কখনই [ə] নয়, [ɐ]। এটি সমীভবন হয়ে নৈকট্যধ্বনি হয়ে যায়: /ɐw/ = /ow/, /ɐj/ = [ej].।


title: মৈতৈ ভাষা

text: মৈতৈ ভাষা একটি সুরাঘাতীয় ভাষা। তবে এই ভাষাতে দুটি না তিনটি সুর আছে তা নিয়ে বিতর্ক আছে।


title: মৈতৈ ভাষা

text: -lək প্রত্যয় যখন /k/-অন্ত শব্দাক্ষরের পরে বসে তখন তার পশ্চাত্তালব্য ধ্বনিটি লোপ পায়।


title: মৈতৈ ভাষা

text:
সংস্কৃত এবং প্রাচীন গ্রীক ভাষায় পাওয়া গ্রাসমানের সূত্রে ব্যক্ত বিষমীভবনের মত একটি প্রক্রিয়া মৈতৈ ভাষায়। এই ক্ষেত্রে একটি মহাপ্রাণিত ব্যঞ্জনধ্বনি যদি এমন কোন শব্দাক্ষরের পরে বসে যার শেষ ব্যঞ্জনধ্বনিটি মহাপ্রাণ (যেমন ) তবে প্রথমোক্ত ব্যঞ্জনধ্বনিটি মহাপ্রাণহীন হয়ে যায়। এই মহাপ্রাণহীন ধ্বনিটিই রণনশীল ধ্বনির মধ্যবর্তি অবস্থায় ঘোষ ধ্বনি হয়ে যায়।১৮শ শতক অবধি মৈতৈয়ে লেখার জন্য নিজস্ব লিপি ব্যবহার করা হত, কিন্তু এর প্রথম ব্যবহার সম্বন্ধে কোন তথ্য পাওয়া যায় না। মনিপুর রাজ মেইদিঙ্গু পামহেইবা, মণিপুরে হিন্দুধর্মের প্রবর্তন করেছিলেন, মৈতৈ লিপির ব্যবহার নিষিদ্ধ করে দেন এবং বাংলা লিপি গ্রহণ করেন।
বর্তমানে বিদ্যালয় এবং মহাবিদ্যালয়গুলিতে বংলা লিপির পরিবর্তে ক্রমশ মৈতৈ লিপির ব্যবহার বৃদ্ধি পাচ্ছে।
স্থানীয় প্রতিষ্ঠানগুলি মৈতৈয়ের নিজস্ব লিপি সম্পর্কে সচেতনতা ছড়িয়ে দেওয়ার ক্ষেত্রে একটি বড় ভূমিকা পালন করেছে।


title: মৈতৈ ভাষা

text: ১৮শ শতাব্দীর শুরুতে মণিপুরের হিন্দু ধর্মে রূপান্তরিত রাজা পামহেইবা, বাঙালি হিন্দু ধর্মপ্রচারক শান্তিদাশ গোঁসাইয়ের প্ররোচনায় অনেক মৈতৈ নথি নষ্ট করে ফেলেন।


title: মৈতৈ ভাষা

text:
১৭০৯ সাল এবং ২০শ শতাব্দীর মাঝামাঝি সময় অবধি মৈতৈ ভাষা লেখার জন্য বাংলা লিপি ব্যবহার করা হত।
১৯৪০ এবং ১৯৫০-এর দশকে মৈতৈ পন্ডিতরা প্রাচীন মৈতৈ (মণিপুরি) বর্ণমালাকে ফিরিয়ে আনার জন্য প্রচার শুরু করেন।


title: মৈতৈ ভাষা

text:
১৯৭৬ সালে একটি লেখক সম্মেলনে, সব পণ্ডিতরা অবশেষে বর্ণমালার একটি নতুন সংস্করণ তৈরিতে সম্মত হন।
এই বর্ণমালায় বেশকিছু অতিরিক্ত বর্ণ ছিল যেগুলির দ্বারা প্রাচীন মৈতৈয়ে অনুপস্থিত কিন্তু আধুনিক মৈতৈয়ে উপস্থিত ধ্বনিগুলিকে চিহ্নিত করার জন্য ব্যবহার করা হয়।
বর্তমান মৈতৈ বর্ণমালা প্রাচীন মৈতৈ লিপির পুনর্গঠিত রূপ।
১৯৮০-র দশকের শুরু থেকে মণিপুরের বিদ্যালয়গুলিতে মৈতৈ বর্ণমালা শেখানো হয়ে আসছে।


title: মৈতৈ ভাষা

text: মৈতৈ বর্ণমালা বাংলা বর্ণমালার মতই একটি আবুগিদা যেটিতে ব্যঞ্জনবর্ণগুলিতে একটি অন্তর্নিহিত স্বরধ্বনি আছে, মৈতৈয়ের ক্ষেত্রে যা হল /ə/ (বাংলা "অ"-এর সমতুল্য ধ্বনি)। প্রত্যেকটি বর্ণ কে মানব দেহের কোন একটি অঙ্গের উপর রাখা হয়।


title: মৈতৈ ভাষা

text: মণিপুরের মারিঙ নাগা জাতি এবং লিম্বু জাতির কিছু নথি আছে যা মৈতৈ লিপিতে লেখা হয়েছিল।


title: মৈতৈ ভাষা

text:
মৈতৈ লিপি ছাড়াও এখন মৈতৈ ভাষা লেখার জন্য লাতিন বর্ণমালা ব্যবহার হয়ে থাকে, বিশেষ করে ইন্টারনেটে।
এছাড়াও শিক্ষা ক্ষেত্রেও বিভিন্ন গ্রন্থ লাতিন বর্ণমালায় মূদ্রিত হয়।
যদিও এই বর্ণমালাতে সুরাঘাতগুলি চিহ্নিত করা হয় না, তবুও এই দ্ব্যর্থহীনভাবে মৈতৈ ভাষার ধ্বনিগুলিকে চিহ্নিত করা যায়।
শুধুমাত্র /ə/ এবং /a/ ধ্বনি দুটিই "a" দিয়ে লেখা হয়ে থাকে। আবার দ্ব্যর্থতা নিরসণের জন্য কখনও /ə/-কে "aa" দিয়েও চিহ্নিত করা হয়।


title: মৈতৈ ভাষা

text: বহুবচনের ক্ষেত্রে বিশেষ্য এবং সর্বনামের শেষে "-খোই" (পুরুষবাচক সর্বনাম এবং মনুষ্য নামবিশেষ্য) অথবা "-সিং" (বাকি ক্ষেত্রে) যোগ করা হয়। বাংলার মতই মৈতৈ ভাষায় বচন ক্রিয়ার উপর কোন প্রভাব ফেলে না। নিচে উদাহরণ দেওয়া হল:


title: মৈতৈ ভাষা

text:
বিশেষণকে স্পষ্টরূপে চিহ্নিত করার জন্য প্রত্যয়ের পরিবর্তে পৃথক শব্দ ব্যবহার করা হয়।
ধাতুর সঙ্গে ভাবপ্রকারকে পরপ্রত্যয় হিসাবে যোগ হয়ে যৌগিক ক্রিয়ার সৃষ্টি হয়। এই পরপ্রত্যয়ের সংখ্যা বেশি হলেও নিচে দেওয়া দুটিই অধিকাংশ ক্ষেত্রে ব্যবহার হয়:
সার্বিকভাবে যৌগিক ক্রিয়ার রূপটি হল [ধাতু] + [প্রত্যয়] + [ভাবপ্রকার]:


title: ইকবাল কাদির

text: ইকবাল জেড কাদির (জন্ম: ১৩ই আগস্ট, ১৯৫৮) একজন বাংলাদেশী-মার্কিন শিল্পোদ্যোক্তা। তিনি গণফোন এবং গ্রামীণফোনের প্রতিষ্ঠাতা। বর্তমানে মার্কিন যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজির ""লেগাটাম সেন্টার ফর ডেভেলপমেন্ট অ্যান্ড এন্ট্রাপ্রেনিয়ারশিপ""-এর প্রতিষ্ঠাতা নির্বাহী পরিচালক হিসেবে কর্মরত আছেন। এর পাশাপাশি তিনি এমআইটি প্রেস কর্তৃক প্রকাশিত সাময়িকী ""ইনোভেশন্‌স: টেকনোলজি, গভার্নেন্স, গ্লোবালাইজেশন""-এর সহ-সম্পাদকের দায়িত্ব পালন করছেন।


title: ইকবাল কাদির

text: কাদীর যশোরে জন্মগ্রহণ করেন । ১৯৭৬ সালে তিনি যুক্তরাষ্ট্র পাড়ি জমান এবং পরবর্তীতে যুক্তরাষ্ট্রের নাগরিকত্ব লাভ করেন। তিনি ১৯৮১ সালে সয়ার্থমোর কলেজ থেকে বি.এস.(সম্মান) এবং পেন্সিল্‌ভেনিয়া বিশ্ববিদ্যালয়ের হোয়ার্টন স্কুল থেকে ১৯৮৩ ও ১৯৮৭ সালে যথাক্রমে এম.এ ও এম.বি.এ ডিগ্রী অর্জন করেন।


title: ইকবাল কাদির

text: কাদীর ১৯৮৩ থেকে ১৯৮৫ সাল পর্যন্ত ওয়াশিংটন ডি.সিতে অবস্থিত বিশ্ব ব্যাংকে উপদেষ্টা হিসেবে,১৯৮৭ থেকে ১৯৮৯ এবং ১৯৮৯ থেকে ১৯৯১ সাল পর্যন্ত যথাক্রমে কুপার অ্যান্ড লাইব্রান্ড ও সিকিউরিটি প্যাসিফিক মার্চেন্ট ব্যাংকে সহযোগী হিসেবে, অ্যাট্রিয়াম ক্যাপিটাল করপোরেশনে সহ-প্রধান হিসেবে নিযুক্ত ছিলেন। ১৯৯৩ থেকে ১৯৯৯ সাল পর্যন্ত সময়কালে তিনি বাংলাদেশে গ্রামীণফোন প্রতিষ্ঠা করেন এবং ১৯৯৬ থেকে ১৯৯৯ সাল পর্যন্ত প্রতিষ্ঠানটির ব্যবস্থাপনা পর্ষদের সাথে যুক্ত ছিলেন।


title: ম্যাসাচুসেট্‌স ইনস্টিটিউট অব টেকনোলজি

text: ম্যাসাচুসেট্‌স ইন্সটিটিউট অফ টেকনোলজি (এমআইটি) মার্কিন যুক্তরাষ্ট্রের ম্যাসাচুসেট্‌স অঙ্গরাজ্যের কেমব্রিজে অবস্থিত একটি বেসরকারি গবেষণা বিশ্ববিদ্যালয়, যেটাকে পৃথিবীর সবথেকে মর্যাদাপূর্ণ একটি বিশ্ববিদ্যালয় হিসেবে গণ্য করা হয়। মার্কিন যুক্তরাষ্ট্রে ক্রমবর্ধমান শিল্পায়ন প্রতিক্রিয়ার ফলশ্রুতিতে ১৮৬১ সালে প্রতিষ্ঠিত, এমআইটি ইউরোপীয় পলিটেকনিক বিশ্ববিদ্যালয় মডেল গ্রহণ করে এবং ফলিত বিজ্ঞান ও প্রকৌশলে পরীক্ষাগার কর্মসূচীর উপর জোর দেয়। দ্বিতীয় বিশ্বযুদ্ধ এবং স্নায়ুযুদ্ধের সময় গবেষকরা কম্পিউটার, রাডার এবং [নিষ্ক্রিয় নির্দেশিকা ব্যবস্থার উপর কাজ করেন। জেমস কিলান-এর অধীনে যুদ্ধোত্তর প্রতিরক্ষা গবেষণা এর আওতায় অনুষদ এবং ক্যাম্পাস দ্রুত সম্প্রসারণে অবদান রাখে। ১৯১৬ সালে বর্তমান ক্যাম্পাস চালু করা হয় এবং চার্লস নদী অববাহিকার উত্তর তীর বরাবর প্রসারিত করা হয়।


title: ম্যাসাচুসেট্‌স ইনস্টিটিউট অব টেকনোলজি

text: প্রতিষ্ঠানটি ঐতিহ্যগতভাবে ভৌত বিজ্ঞান ও প্রকৌশল বিদ্যায় গবেষণা এবং শিক্ষার জন্য পরিচিত, পাশাপাশি সাম্প্রতিক কালে জীববিদ্যা, অর্থনীতি, ভাষাবিদ্যা, এবং ব্যবস্থাপনার জন্যও পরিচিত। এমআইটি আমেরিকান বিশ্ববিদ্যালয়ের এসোসিয়েশনের (এএইউ) সদস্য এবং আমস্টারডাম ইনস্টিটিউট ফর এডভান্সড মেট্রোপলিটন সলিউশন (এএমস ইনস্টিটিউট) এর প্রতিষ্ঠাতা সদস্য। বিগত কয়েক বছর ধরে, এমআইটির স্কুল অব ইঞ্জিনিয়ারিং বিভিন্ন আন্তর্জাতিক ও জাতীয় বিশ্ববিদ্যালয়গুলোর তালিকায় প্রথম স্থান দখল করে আসছে, এবং ইনস্টিটিউটটি বিশ্বের শীর্ষস্থানীয় বিশ্ববিদ্যালয়ের মধ্যে প্রায়শই স্থান করে নিয়েছে। প্রকৌশলীর ৩১টি ক্রীড়া ইভেন্টে প্রতিযোগিতা করে, যার বেশীরভাগ দল এনসিএএ ডিভিশন তিন এর নিউ ইংল্যান্ড উইমেনস এন্ড মেন্স অ্যাথলেটিক কনফারেন্স-এ প্রতিযোগিতা করে; ইএআরসি এবং ইএডব্লিউআরসির অংশ হিসেবে ডিভিশন এক রোয়িং প্রোগ্রাম প্রতিযোগীতায় অংশ নেয়।


title: ম্যাসাচুসেট্‌স ইনস্টিটিউট অব টেকনোলজি

text: ২০১৫ সাল অনুযায়ী, ৮৫ জন নোবেল বিজয়ী, ৫২ জন ন্যাশনাল মেডেল অব সায়েন্স বিজেতা,৬৫ জন মার্শাল স্কলার, ৪৫ জন রোডস স্কলার, ৩৮ জন ম্যাকআর্থার ফেলো, ৩৪ জন মহাকাশচারী, ১৯ জন টুরিং পুরস্কার বিজয়ী, ১৬ জন মার্কিন বিমান বাহিনীর প্রধান বিজ্ঞানী এবং বিশ্ববিদ্যালয়ের ক্ষেত্রসমূহে ৬ জন পদক বিজয়ী এমআইটির সাথে সম্বন্ধযুক্ত রয়েছেন।


title: ম্যাসাচুসেট্‌স ইনস্টিটিউট অব টেকনোলজি

text: স্কুলটির একটি শক্তিশালী উদ্যোক্তা সংস্কৃতি রয়েছে, এবং এমআইটির প্রাক্তন শিক্ষার্থীদের প্রতিষ্ঠিত কোম্পানিসমূহের সামগ্রিক আয় বিশ্বের একাদশ বৃহত্তম অর্থনীতি হিসেবে স্থান করে নিয়েছে।


title: ম্যাসাচুসেট্‌স ইনস্টিটিউট অব টেকনোলজি

text:
এমআইটি'র গ্রন্থাগারসমূহে ২৯ লক্ষ মুদ্রিত গ্রন্থ রয়েছে।
রয়েছে ২৪ লক্ষ মাইক্রোফর্ম(ক্ষুদ্রাকারে ছবি তোলার ফিল্মবিশেষ), ৪৯,০০০ ছাপানো বা ইলেক্ট্রনিক জার্নাল কপি, ৬৭০টি রেফারেন্স ডাটাবেইস!


title: অঙ্গ (জীববিজ্ঞান)

text: জীববিজ্ঞানে অঙ্গ (ইংরেজি: Organ, ল্যাটিন: "organum", "যন্ত্র") হলো একগুচ্ছ কলা যা নির্দিষ্ট একটি বা অনেকগুলি কাজ সম্পন্ন করে। সাধারণত কলা সমূহ "প্রধান" ও "স্পোরাডিক" কলায় বিভক্ত। প্রধান কলা হলো ওই সকল কলা যারা কোন অঙ্গের জন্য নির্দিষ্ট। যেমন, হৃৎপিন্ডের প্রধান কলা হলো হৃৎপেশী। অন্যদিকে স্পোরাডিক কলাসমূহ হলো স্নায়ু, রক্ত, যোজক কলা ইত্যাদি।


title: অঙ্গ (জীববিজ্ঞান)

text: উদ্ভিদ অঙ্গ সমূহকে বর্ধমান (vegetative) ও পুনরুৎপাদনশীল (reproductive) এই দুই ভাগে ভাগ করা যায়। বর্ধমান উদ্ভিদ অঙ্গ সমূহ হলো মূল, কান্ড এবং পাতা। অপরদিকে পুনরুৎপাদনশীল অঙ্গ সমূহ হলো পুষ্প, বীজ এবং ফল।


title: অঙ্গ (জীববিজ্ঞান)

text: বর্ধমান অঙ্গ সমূহ উদ্ভিদের জীবন ধারণের জন্য আবশ্যকীয় (তারা জৈব অপরিহার্য কাজ যেমন সালোকসংশ্লেষণ করে), আর পুনরুৎপাদনশীল অঙ্গ সমূহ প্রজননের জন্য অত্যাবশ্যকীয়।


title: অঙ্গ (জীববিজ্ঞান)

text: সাধারণ প্রাণী অঙ্গসমূহের হলো হৃৎপিন্ড, ফুসফুস, মস্তিষ্ক, চোখ, পাকস্থলী, প্লীহা, অস্থি, অগ্ন্যাশয়, বৃক্ক, যকৃৎ, অন্ত্র সমূহ, ত্বক (মানুষের সর্ববৃহৎ অঙ্গ), গর্ভাশয় এবং মূত্র থলি। শরীরের ভেতরের অঙ্গ গুলোকে প্রায়শ "অভ্যন্তরীণ অঙ্গ" নামে বর্ণনা করা হয়। অভ্যন্তরীণ অঙ্গগুলোকে যৌথভাবে বলা হয় "ভিসেরা" এবং এর সল্প ব্যবহৃত বহুবচন হলো "ভিসকাস"।


title: অঙ্গ (জীববিজ্ঞান)

text: স্তন্যপায়ী প্রাণীদের দেহে ১১টি প্রধান অঙ্গতন্ত্র দেখা যায়।


title: আন্ডারহিল স্টেডিয়াম

text: আন্ডারহিল বারনেট ফুটবল ক্লাবের হোম গ্রাউন্ড হিসাবে ব্যবহৃত হয়। এটি লন্ডনের বারনেটে অবস্থিত। ধারণক্ষমতা প্রায় ৫,৩০০ জন। এটি লন্ডনের সবচেয়ে ছোট ফুটবল মাঠ।


title: মণিপুরী (জাতি)

text: মণিপুরী জাতি ভারত ও বাংলাদেশের একটি ক্ষুদ্র ও বৈশিষ্ট্যপূর্ণ জনগোষ্ঠীর নাম। এদের আদি নিবাস ভারতের মণিপুর রাজ্যে। মণিপুরীদের নিজস্ব ভাষা, বর্ণমালা, সাহিত্য এবং সমৃদ্ধ সংস্কৃতি রয়েছে। ভারতের মণিপুর রাজ্যে ও বাংলাদেশের সিলেট বিভাগের বিভিন্ন এলাকায় মণিপুরী সম্প্রদায়ের লোক বাস করে।


title: মণিপুরী (জাতি)

text: অষ্টাদশ শতাব্দীর শেষভাগ থেকে ঊনবিংশ শতাব্দীর প্রথমভাগ পর্যন্ত সংঘটিত বিভিন্ন সামাজিক, রাজনৈতিক ঘটনা প্রবাহের শিকার হয়ে এবং যুদ্ধজনিত কারণে ভারতের উত্তর-পূর্বাঞ্চলীয় মণিপুর রাজ্যের অধিবাসীরা দেশত্যাগ করে ভারতীয় উপমহাদেশের বিভিন্ন অঞ্চলে আশ্রয় গ্রহণ করে। পার্শ্ববর্তী আসাম রাজ্যের কাছাড় জেলায়, ত্রিপুরা রাজ্যে, পশ্চিমবঙ্গের নবদ্বীপে এবং বাংলাদেশে ব্যাপক সংখ্যক মণিপুরী অভিবাসন ঘটে। বার্মা-মণিপুর যুদ্ধের সময় (১৮১৯-১৮২৫) তৎকালীন মণিপুরের রাজা চৌরজিৎ সিংহ, তার দুই ভাই মারজিৎ সিংহ ও গম্ভীর সিংহসহ সিলেটে আশ্রয়গ্রহণ করেন। যুদ্ধ শেষে আশ্রয়প্রার্থীদের অনেকেই স্বদেশে ফিরে যায়, কিন্তু বহু মণিপুরী তাদের নতুন স্থানে স্থায়ী বাসিন্দা হয়ে যায়। বাংলাদেশে আসা মণিপুরীরা ব্রাহ্মণবাড়িয়ার কসবা, ময়মনসিংহের দুর্গাপুর, ঢাকার মণিপুরী পাড়া এবং প্রধানত বৃহত্তর সিলেটের বিভিন্ন স্থানে বসতি গড়ে তোলে।


title: মণিপুরী (জাতি)

text: বর্তমানে সিলেট বিভাগের মৌলভীবাজার, সিলেট, সুনামগঞ্জ ও হবিগঞ্জ জেলায় মণিপুরী জনগোষ্ঠীর লোক বাস করে।


title: মণিপুরী (জাতি)

text: ভাষাগত এবং ধর্মীয় ভিন্নতার কারণে বাংলাদেশের মণিপুরীরা তিনটি শাখায় বিভক্ত এবং স্থানীয়ভাবে তারা (১) বিষ্ণুপ্রিয়া, (২) মৈতৈ ও (৩) পাঙন নামে পরিচিত। মণিপুরের অধিবাসীদের মধ্যে এই তিনটি সংখ্যাগরিষ্ঠ সম্প্রদায় রাজনৈতিক ঘটনাপ্রবাহের শিকার হয় এবং তারা বাংলাদেশে এসে পাশাপাশি বসতি স্থাপন করে।


title: মণিপুরী (জাতি)

text: বিষ্ণুপ্রিয়ারা ককেশয়েড মহাজাতির আর্য-ভারতীয় উপপরিবারের অন্তর্গত এবং তাদের ভাষার নাম বিষ্ণুপ্রিয়া মণিপুরী ভাষা। মৈতৈরা মঙ্গোলয়েড মহাজাতির তিব্বতী-বর্মী উপ-পরিবারের অন্তর্গত এবং তাদের ভাষার নাম মৈতৈ। পাঙনরা আর্য বংশদ্ভুত হলেও মৈতৈ ভাষায় কথা বলে এবং ধর্মীয়ভাবে তারা মুসলিম। বাংলাদেশের মণিপুরীদের মধ্যে বিষ্ণুপ্রিয়ারা সংখ্যাগরিষ্ঠ।


title: মণিপুরী (জাতি)

text: এসআইএল ইন্টারন্যাশনালের পরিসংখ্যান অনুযায়ী ২০০৩ সাল নাগাদ বাংলাদেশে মণিপুরী বিষ্ণুপ্রিয়া জনসংখ্যা ৪০ হাজার এবং মণিপুরী মৈতৈ জনসংখ্যা ১৫ হাজার। ভাষাগত ভিন্নতা বাদ দিলে বিষ্ণুপ্রিয়া ও মৈতৈদের মধ্যে সামাজিক, সাংস্কৃতিক ও ধর্মীয় ক্ষেত্রে তেমন পার্থক্য নেই।


title: মণিপুরী (জাতি)

text: মণিপুরীদের সংস্কৃতি অত্যন্ত সমৃদ্ধ ও ঐতিহ্যবাহী। মণিপুরী সংস্কৃতির উজ্জ্বলতম দিক হলো মণিপুরী নৃত্য যা বিশ্বব্যাপী সমাদৃত।


title: মণিপুরী (জাতি)

text: মণিপুরীদের মধ্যে ঋতুভিত্তিক আচার অনুষ্ঠান বেশি। বছরের শুরুতে হয় মণিপুরী বিষ্ণুপ্রিয়াদের বিষু এবং মৈতৈদের চৈরাউবা উৎসব। আষাঢ় মাসে জগন্নাথদেবের রথযাত্রা ও কাঙ উৎসবের সময় প্রতিরাত্রে মণিপুরী উপাসনালয় ও মন্ডপগুলোতে বৈষ্ণব কবি জয়দেবের গীতগোবিন্দ নাচ ও গানের তালে পরিবেশন করা হয়।


title: মণিপুরী (জাতি)

text: কার্ত্তিক মাসে মাসব্যাপী চলে ধর্মীয় নানান গ্রন্থের পঠন-শ্রবন। এরপর আসে মণিপুরীদের বৃহত্তম উৎসব রাসপূর্ণিমা। অষ্টাদশ শতাব্দীতে মণিপুরের রাজা মহারাজ ভাগ্যচন্দ্র প্রবর্তিত শ্রীকৃষ্ণের রাসলীলানুকরন বা রাসপুর্ণিমা নামের মণিপুরীদের সর্ববৃহৎ অনুষ্ঠানটি বাংলাদেশে প্রায় দেড়শত বছর ধরে (আনুমানিক ১৮৪৩ খ্রী: থেকে) পালিত হয়ে আসছে। কার্ত্তিকের পুর্ণিমা তিথিতে দুরদুরান্তের লক্ষ লক্ষ ভক্ত-দর্শক সিলেটের মৌলবীবাজার জেলার কমলগঞ্জের মাধবপুর জোড়ামন্ডবের এই বিশাল ও বর্ণাঢ্য উৎসবের আকর্ষনে ছুটে আসেন।


title: মণিপুরী (জাতি)

text: বসন্তে দোলপূর্ণিমায় মণিপুরীরা আবির উৎসবে মেতে উঠে। এসময় পালাকীর্ত্তনের জনপ্রিয় ধারা "হোলি" পরিবেশনের মাধ্যমে মণিপুরী তরুণ তরুণীরা ঘরে ঘরে ভিক্ষা সংগ্রহ করে। এছাড়া খরার সময় বৃষ্টি কামনা করে মণিপুরী বিষ্ণুপ্রিয়ারা তাদের ঐতিহ্যবাহী বৃষ্টি ডাকার গান পরিবেশন করে থাকে।


title: মণিপুরী (জাতি)

text: মণিপুরীদের নিজস্ব লৌকিক ধর্মের নাম "আপোকপা" যা অত্যন্ত প্রাচীন, আধ্যাত্মিকতায় গভীর ও দার্শনিকভাবে উচ্চস্তরের। প্রাচীন ধর্মবিশ্বাস অনুযায়ী সৃষ্টিকর্তা নিজের প্রতিকৃতি থেকে মানব জাতিকে সৃষ্টি করেছেন এবং প্রতিটি মানুষ সৃষ্টিকর্তার একেকটি ছায়া। এখনো মণিপুরী মৈতৈদের অনেকে এই ধর্মের অনুসারী। মণিপুরী বিষ্ণুপ্রিয়াদের একাংশের মধ্যের "আপোকপা" পূজার প্রচলন রয়েছে। অষ্টাদশ শতাব্দীতে মণিপুরীরা বৈষ্ণব ধর্মে দীক্ষিত হয়।


title: মণিপুরী (জাতি)

text:
মণিপুরী জনগোষ্ঠীর প্রধান দুই জনগোষ্ঠীর মধ্যে ভাষার পার্থক্য রয়েছে, যেমন -
মণিপুরী মৈতৈ ভাষাকে তিব্বতি-বর্মী উপ-পরিবারের কুকি-চিন দলে এবং বিষ্ণুপ্রিয়া ভাষাকে ইন্দো-আর্য উপ-পরিবারের বাংলা-অসমীয়া দলে অন্তর্ভুক্ত করা হয়, যদিও এই শ্রেণীকরণ নিয়ে ভাষাতাত্ত্বিকদের মধ্যে যথেষ্ট মতভেদ রয়েছে। অনেকে বিষ্ণুপ্রিয়া ভাষাকে মহারাষ্ট্রী-সৌরসেনী ভাষাশ্রেণীর আবার কেউ কেউ একে ইন্দো-মঙ্গোলয়েড উপশ্রেণীর তালিকাভুক্ত করা সমিচীন মনে করেন। উৎস ও বিকাশের ক্ষেত্রভুমি অভিন্ন হওয়ায় উভয় ভাষার মধ্যে ব্যাকরণগত সামঞ্জস্য রয়েছে। উভয় ভাষাতেই পার্বত্য নাগা ও কুকিভাষার প্রভাব পরিলক্ষিত হয়। শব্দভাণ্ডারের দিক থেকে উভয় ভাষাতেই ব্যবহৃত হয় এমন শব্দসংখ্যা চার হাজারেরও বেশি।


title: মণিপুরী (জাতি)

text: ১৮৮৯ সনে প্রকাশিত ভারতবর্ষের ভাষা শ্রেণীবিভাগের প্রধান ভিত্তি স্যার জর্জ আব্রাহাম গ্রিয়ার্সনের "Linguistic Survey of India"-তে মৈতৈ ভাষার পাশাপাশি বিষ্ণুপ্রিয়া মণিপুরী ভাষাকে মণিপুরের অন্যতম ভাষা হিসাবে উল্লেখ করা হয়েছে। দুইটি ভাষাই ভারতে স্বীকৃতি লাভ করেছে এবং আসাম ও ত্রিপুরা রাজ্যের স্কুলগুলোতে মণিপুরী মৈতৈ ও বিষ্ণুপ্রিয়া উভয় ভাষায় শিক্ষা গ্রহণের সুযোগ করে দিয়েছে। মণিপুরি (মৈতৈ) ভাষা ভারতের অন্যতম রাস্ট্রভাষা এবং মণিপুর রাজ্যের রাজ্যভাষা। মণিপুর রাজ্যে মণিপুরী মৈতৈ ভাষায় স্নাতকোত্তর পর্যায় পর্যন্ত শিক্ষাগ্রহণের সুযোগ রয়েছে। তবে বিষ্ণুপ্রিয়া ভাষায় মণিপুরে শিক্ষাগ্রহণের সুযোগ নেই।


title: মণিপুরী (জাতি)

text: ১৯৭৬ সাল থেকে বাংলাদেশ বেতার সিলেট কেন্দ্র থেকে প্রতি সপ্তাহে "মণিপুরী অনুষ্ঠান" শিরোনামে পর্যায়ক্রমে বিষ্ণুপ্রিয়া ও মৈতৈ ভাষায় অনুষ্ঠান প্রচার শুরু হয় এবং এই অনুষ্ঠানের সম্প্রচার এখনো অব্যাহত রয়েছে।


title: মণিপুরী (জাতি)

text: সূর্যদেবতার উদ্দেশ্যে রচিত গীতিকবিতা "ঔগ্রী" মণিপুরী মৈতৈ সাহিত্যের প্রাচীনতম নিদর্শন, যা খ্রীস্টিয় ৩৩ অব্দে রচিত। ঐছাড়া অনেক প্রেমগীতি ও লোকগাথা মণিপুরী মৈতৈ সাহিত্যের অমূল্য সম্পদ। মণিপুরি (মৈতৈ) সাহিত্যের লিখিত অস্তিত্ব পাওয়া যায় খ্রিষ্টীয় অষ্টম শতাব্দী থেকে। অপরদিকে বিষ্ণুপ্রিয়া মণিপুরী ভাষারও প্রাচীন সাহিত্যেভাণ্ডার রয়েছে। বরন ডাহানির এলা (বৃষ্টি ডাকার গান / ১৪৫০-১৫০০ খ্রী:), মাদই সরাহাল এলা (বিষ্ণুপ্রিয়া মণিপুরী লোকগান / ১৬০০-১৭০০ খ্রী:),খাম্বাথৈবীর প্রেমকাহিনী(১৫০০-১৬০০ খ্রী:), আপাঙর য়্যারী (লোককথা), পৌরেই (প্রবচন) ইত্যদি বিষ্ণুপ্রিয়া মণিপুরী লোকসাহিত্যর অমূল্য সম্পদ। উনিশ শতকের মধ্যভাগে তৎকালীন বৃটিশ ভারতের রাজনৈতিক এজেন্ট Colonel McCullock তাঁর "Valley of Manipur and Hill Tribes" গ্রন্থে ইংরেজি, মণিপুরী বিষ্ণুপ্রিয়া ও মণিপুরী মৈতৈ ভাষার তুলনামুলক সংক্ষিপ্ত অভিধান প্রণয়ন করেন।


title: মণিপুরী (জাতি)

text: হাতে বোনা কাপড় তৈরীতে মণিপুরীরা খুবই দক্ষ। নিজেদের কাপড় তারা নিজেরাই তৈরি করে থাকে। প্রায় প্রতিটি ঘরেই তাঁত রয়েছে। মণিপুরী হস্তশিল্প বিশ্বময় সমাদৃত। মণিপুরীদের বোনা তাঁতের শাড়ি, গামছা, চাদর, ব্যাগ ইত্যাদি অন্যান্য জাতির মধ্যেও সমান জনপ্রিয়।


title: মণিপুরী (জাতি)

text: বৃটিশ শাসনামলে মণিপুরী কৃষকদের সংগ্রামের ইতিহাস সর্বজনবিদিত। ১৯৪৩ সনে জমিদারী ও সামন্তবাদের বিরুদ্ধে বিদ্রোহ ঘোষণা করেছিল তৎকালীন মৌলবীবাজার মহকুমার ভানুগাছ পরগনার ভানুবিল গ্রামের মণিপুরী বিষ্ণুপ্রিয়া ও মণিপুরী মৈতৈ সম্প্রদায়ের কৃষকরা।


title: মণিপুরী (জাতি)

text: ১৯৭১ সনে মণিপুরী জনগণ বাংলাদেশের স্বাধীনতা যুদ্ধে প্রত্যক্ষ ও পরোক্ষভাবে অংশগ্রহণ করে। বিষ্ণুপ্রিয়া ও মৈতৈ সম্প্রদায়ের অসংখ্য মণিপুরী তরুণ মুক্তিবাহিনীতে যোগদান করেন। মণিপুরী মহিলা ও গৃহবধুরাও নানানভাবে মুক্তিবাহিনী ও মিত্রবাহিনীর সদস্যদের সাহায্য সহযোগিতা করেন।


title: মণিপুরী সাহিত্য

text: মৈতৈ ও বিষ্ণুপ্রিয়া মণিপুরী উভয় ভাষারই লিখিত সাহিত্য এবং সাহিত্যের চর্চ্চা রয়েছে। মণিপুরীদের প্রাচীন বর্ণমালা থাকলেও বর্তমানে মুদ্রন ও প্রকাশনার কাজে তারা বাংলা এবং অসমীয়া অক্ষর ব্যবহার করে থাকে।


title: মণিপুরী সাহিত্য

text: বাংলাদেশে মণিপুরী সাহিত্যের যাত্রা শুরু হয় ১৯২৫ সনে শ্রীফাল্গুনী সিংহ সম্পাদিত মৈতৈ ও বিষ্ণুপ্রিয়া মণিপুরী ভাষার দ্বিভাষিক সাময়িকী ”জাগরন” প্রকাশনার মাধ্যমে। এ সময়কালে আরো কয়েকটি দ্বিভাষিক পত্রিকা প্রকাশিত হয়। এগুলোর মধ্যে অন্যতম ”মেখলী”(১৯৩৩), ”মণিপুরী” (১৯৩৮), ক্ষত্রিয়জ্যোতি (১৯৪৪) ইত্যদি।


title: মণিপুরী সাহিত্য

text:
বাংলাদেশে বসবাসকারী অসংখ্য ক্ষুদ্র জনগোষ্ঠীর মধ্যে মণিপুরিরা অন্যতম। এক উজ্জ্বল সাহিত্য-সাংস্কৃতিক ঐতিহ্যের অধিকারী মণিপুরিদের এদেশে বসবাসের ব্যাপ্তি প্রায় তিনশত বৎসরের। এই দীর্ঘ বসবাসের কারণে এ দেশের মণিপুরিরা আজ চিন্তায়-চেতনায়, মনে-মননে পরিপূর্ণভাবে এ দেশের ভূমিজ সন্তান।
মণিপুরি ভাষা ও সাহিত্য প্রাচীনতা ও ঐতিহ্য গৌরবে অনন্যতায় ভাস্বর। মণিপুরি সাহিত্যের লিখিত অস্তিত্ব পাওয়া যায় খ্রিষ্টীয় অষ্টম শতাব্দী থেকে। তবে ইতিহাসের নিবিড় পর্যালোচনা প্রমাণ করে খ্রিষ্টিয় সপ্ত শতাব্দী থেকেই মণিপুরি ভাষা সুসংহত রূপ রাভ করে। সপ্তম শতাব্দীতে রাজত্বকারী উরা কোন্থৌবার (শাসনকাল ৫৬৮-৬৫৮ খ্রিঃ) শাসনামলে চালু করা ব্রোঞ্জ মুদ্রায় খোদায় করা বিভিন্ন বর্ণমালাই এর প্রমাণ।


title: মণিপুরী সাহিত্য

text: বাংলাদেশে মণিপুরিদের সামগ্রিক সাহিত্য-সাংস্কৃতিক ইতিহাস মূলতঃ ওরেচার ও ইনফরমাল প্রতিষ্ঠান কেন্দ্রিক ইতিহাস। তবে প্রাতিষ্ঠানিকভাবে (ফরমাল) মণিপুরি ভাষা চর্চার ও শিক্ষালাভের সুযোগবঞ্চিত এদেশের কয়েকজন উৎসাহী সাহিত্যকর্মী মণিপুরি যুবক একত্রিত হয়ে ১৯৭৫ সালে গড়ে তুলেছিলো ‘বাংলাদেশ মণিপুরী সাহিত্য সংসদ’ যা পুজারী সাহিত্য সংসদ নামে প্রতিষ্ঠিত হয় এবং ১৯৮০সালে বর্তমান নামকরণ করা হয়। এটিই বাংলাদেশে প্রতিষ্ঠিত প্রথম সাহিত্য সংগঠন। এ সংগঠন প্রতিষ্ঠার পূর্বেও যারা মণিপুরি সাহিত্যচর্চায় ব্রতী হয়েছিলো তাদের মধ্যে স্বর্গীয় পন্ডিত খোংখাতাবম নবকিশোর শর্মা, স্বগীয় প্রফেসর সোনামণি সিংহ, থোকচোম মণিহার সিংহ (শোণী) প্রমূখের নাম উল্লেখযোগ্য।


title: মণিপুরী সাহিত্য

text:
বাংলাদেশ মণিপুরী সাহিত্য সংসদ প্রতিষ্ঠার পর এর মুখপত্র ‘দ্বীপান্বিতা’ প্রকাশের মধ্য দিয়ে সূচিত হয় বাংলাদেশে মণিপুরি সাহিত্যচর্চার উজ্জ্বল ঔপনিবেশিক সাহিত্যের ইতিহাস। দ্বীপান্বিতা কেন্দ্রীক সাহিত্যধারায় পুষ্ট হয়ে অনেক সাহিত্যকর্মী পরবর্তীতে গড়ে তোলেন বিভিন্ন সাহিত্য সংগঠন এবং প্রকাশিত হয় বিভিন্ন সাহিত্য সাময়িকী। বাংলাদেশের মণিপুরিরা বাংলা সাহিত্যের মতো এক উন্নত সাহিত্যের প্রত্যক্ষ প্রভাব বলয়ে অবস্থান করেও মণিপুরি ভাষা-সাহিত্যের চর্চায় এগিয়ে এসেছে এবং এই ধারা ক্রমশ বেগবান হচ্ছে। এ যাবৎ প্রকাশিত বাংলাদেশের মণিপুরি সাহিত্য সাময়িকীগুলোর দ্বিপান্বিতা/মৈরা, মতম, থাজ, থরো-থম্বাল-থারীকথ্রা, খোল্লাউ, অনৌবা মঙাল, তাম্না, মণিপুরী দর্পণ, মীৎকপ থোকপা, প্রয়াস, ইপোম, শজিবু, মৈঙাল, ঔগ্রী ইত্যাদি উল্লেখযোগ্য। এসব সাময়িকীগুলোর মধ্যে দীপান্বিতা/মৈরা ও শজিবু ব্যতীত অন্যান্য সাময়িকীগুলো কয়েকটি সংখ্যা প্রকাশের পর প্রকাশ পাচ্ছে না।
বাংলাদেশে মণিপুরী সাহিত্যচর্চার ব্যাপ্তি কয়েক যুগের হলেও প্রকাশিত গ্রন্থসংখ্যা মাত্র বিশটি। প্রকাশিত গ্রন্থগুলোর মধ্যে বাংলাদেশ মণিপুরী সাহিত্য সংসদ প্রকাশ করেছে ১০ টি, ঈনাৎ পাবলিকেশন্স প্রকাশ করেছে ৭টি, হামোম পাবলিকেশন্স প্রকাশ করেছে ৩ টি এবং ঔগ্রী পাবলিকেশন্স প্রকাশ করেছে ২ টি গ্রন্থ। বাংলাদেশে প্রকাশিত মণিপুরি গ্রন্থের তালিকা নিম্নে দেয়া হলোঃ
বাংলাদেশ মণিপুরী সাহিত্য সংসদ প্রতিষ্ঠালগ্নে যে সব কবি-সাহিত্যিক মণিপুরি সাহিত্যচর্চায় ব্রতী হয়েছিলেন তাদের মধ্যে মাইবম তলেন, তৌরেম রবিন, এ. কে শেরাম, কারাম নীলবাবু, এল পদ্মামণি দেবী, শান্ত খুমন, খোইরোম ইন্দ্রজিৎ, খোইরোম কামিনী কুমার সিংহ, পি অমুস্না, কন্থৌজম সুবোধ সিংহ, শেরাম শরৎ প্রমুখের নাম সবিশেষ উল্লেখযোগ্য। পরবর্তীতে এ ধারায় যুক্ত হয়ে মণিপুরি সাহিত্যের ধারাকে বেগবান করেন ইমোদম রবিন, সনাতন হামোম, এন শ্যামল, অহৈবম রনজিৎ কুমার সিংহ, টিএইচ কৈনাহল প্রমুখ কবি-সাহিত্যিকগণ।
১৯৯০ এর দিকে বাংলাদেশের মণিপুরি সাহিত্যে প্রকৃত আধুনিকতার সূত্রপাত হয় । এ সময় মণিপুরি কবিতার বিষয়বস্তুতে, প্রকাশভঙ্গীতে, শব্দপ্রয়োগে, উপমা-উৎপ্রেক্ষার ব্যবহারে পূববর্তী কবিদের থেকে পার্থক্য পরিলক্ষিত হয়। এ সময়ের কবিদের মধ্যে ইতোমধ্যে শেরাম নিরঞ্জন ও হামোদ প্রমোদ নিজস্ব চারিত্র অর্জনে সক্ষম হয়েছেন। এ সময়ের অন্যান্য কবিদের মধ্যে এন যোগেশ্বর অপু, নামব্রম শংকর, শেরাম রিপন, মাইস্নাম রাজেশ, মুতুম অপু, কে বীরলাল, এন শান্ত ,অ. গুণমণি মৈতৈ, ওয়াই চন্দ্রজিৎ প্রমুখের নাম বিশেষভাবে উল্লেখের দাবী রাখে। পরবর্তীতে এ ধারাকে আরো পরিপুষ্ট করে তুলেন কন্থৌজম সুরঞ্জিত, থোঙাম সঞ্জয়, পারী চিংথাম, মাইবম সাধন, শ্যামল সিংহ, শেরাম চীংখৈ, রানা প্রতাপ সিংহ প্রমুখ।


title: মণিপুরী সাহিত্য

text: অপরপক্ষে ১৯৭২ সনে প্রকাশিত ”খঙচেল” স্বাধীনতা পরবর্তী বাংলাদেশের মণিপুরী বিষ্ণুপ্রিয়া সাহিত্যের প্রথম প্রকাশনা। এরপর কালক্রমে ইমার ঠার (১৯৭৭), সত্যম(১৯৮৫), মিঙাল(১৯৮৮), মণিপুরীর সাহিত্য (১৯৮৯), পৌরি (১৯৮৯), জাগরন(১৯৯০), যেবাকা যেদিন(১৯৯১), ইথাক(১৯৯৪), তেইপাঙ(১৯৯৮), গাওরাপা(১৯৯৯), মণিপুরী থিয়েটারর পত্রিকা(২০০৩), কুমেই(২০০৪) পৌরি পত্রিকা(২০০৫) ইত্যাদি সাহিত্য পত্রিকার প্রকাশনা বাংলাদেশের বিষ্ণুপ্রিয়া মনিপুরী সাহিত্যে নতুন মাত্রা এনে দিয়েছে।


title: মণিপুরী সাহিত্য

text: গোপীচাঁদ সিংহের লেখা “বঙ্গবন্ধু ও বাংলাদেশ” এবং রনজিত সিংহের লেখা “স্বাধীনতা সংগ্রামে মণিপুরি সমাজ” মুক্তিযুদ্ধ বিষয়ক বই। বাংলাদেশের মণিপুরী(বিষ্ণুপ্রিয়া) কবিতার বইয়ের মধ্যে বাংলাদেশ মণিপুরী সাহিত্য পরিষদ প্রকাশিত “থাম্পাল”, ‘নিয়োতি”, “চিকারী বাগেয়া”, ”কনাক কেথক” ইত্যাদি, মণিপুরি তথ্য ও গবেষণা কেন্দ্র (পৌরি) প্রকাশিত “রসমানজুরি”, “জীর মেরিক”, “তোর নিংসিঙে”, “ছেয়াঠইগীর যাদু”, “তানকালেই” ইত্যাদি এবং মণিপুরি থিয়েটার প্রকাশিত “সেনাতম্বীর আমুনিগৎত সেম্পাকহান পড়িল অদিন”এবং মণিপুরী(বিষ্ণুপ্রিয়া), চাকমা ও মান্দি ভাষার কবিতা সংকলন “রৌদ্রজলের পংক্তিমালা” উল্লেখযোগ্য।কবি মধু মঙ্গল সিহনা-এর "নিংশিঙ হপনে" আধুনিক উল্লেখযোগ্য কাব্য।


title: মণিপুরী সাহিত্য

text: গবেষনা গ্রন্থের মধ্যে “বিষ্ণুপ্রিয়া মনিপুরী ছন্দ পরিচয়”, “ভানুবিল কৃষক প্রজা আন্দোলন বারোহ বিষ্ণুপ্রিয়া মণিপুরী সমাজ” উল্লেখযোগ্য।


title: মণিপুরী সাহিত্য

text: বাংলাদেশের আধুনিক মণিপুরী বিষ্ণুপ্রিয়া সাহিত্য নাটক, কবিতা, ছোটগল্প, উপন্যাস, প্রবন্ধ, ভ্রমণ কাহিনীর পথ পেরিয়ে অনুবাদ সাহিত্যের মাধ্যমে দ্রুত বিকশিত হচ্ছে। বিশ্বের নানান ভাষার সাহিত্য বিষ্ণুপ্রিয়া মণিপুরী ভাষায় অনুদিত হয়েছে। রবীন্দ্রনাথের সাহিত্য,বঙ্কিমমসাহিত্য, শরৎসাহিত্য, কালিদাসের মেঘদুতম, ইষোপনিষদ, শ্রীমদভাগবতগীতা, বাইবেল, রুবাইয়াত-ই-ওমর খৈয়াম, সফোকিসের আন্তিগোনে, উইলিয়াম শেক্সপীয়রের নাটক, জাপানী হাইকু কবিতা বিষ্ণুপ্রিয়া মণিপুরী ভাষায় অনুদিত হয়েছে। অনুদিত হয়েছে বেরতোল্ড ব্রেশ্ট, বোদলেয়ার, লোরকা, পলএল্যুয়ার, মালার্মে, এজরা পাউন্ড, রিলকে,বোর্হেসের লেখা। মণিপুরী বিষ্ণুপ্রিয়া ভাষার অনেক সাহিত্যও বাংলা, অসমীয়া, ককবরক,হিন্দী, ইংরেজি ভাষায় অনুদিত হয়েছে।


title: মণিপুরী সাহিত্য

text: পৌরি প্রকাশিত “কুরৌ আহান রবীন্দ্রনাথ” বাংলাদেশের মণিপুরী সাহিত্যে রবীন্দ্রনাথের কবিতার প্রথম অনুবাদ গ্রন্থ। রবীন্দ্রনাথের “রুদ্রচন্দ্র” নাটকটি বিষ্ণুপ্রিয়া মণিপুরী অনুদিত হয়েছে। এছাড়া সম্প্রতি প্রকাশিত হয়েছে বিশ্বের প্রায় ষাটটি ভাষার অনুবাদ কবিতার সংকলন “অনুবাদকল্প” ১ম ও ২য় খন্ড।


title: হ্যাকার (কম্পিউটার নিরাপত্তা)

text: হ্যাকার হচ্ছেন সেই ব্যক্তি যিনি নিরাপত্তা/অনিরাপত্তার সাথে জড়িত এবং নিরাপত্তা ব্যবস্থার দুর্বল দিক খুঁজে বের করায় বিশেষভাবে দক্ষ অথবা অন্য কম্পিউটার ব্যবস্থায় অবৈধ অনুপ্রবেশ করতে সক্ষম বা এর সম্পর্কে গভীর জ্ঞানের অধিকারী। সাধারনভাবে কালো-টুপি হ্যাকার। এছাড়া আরো নৈতিক হ্যাকার রয়েছেন (যারা সাধারনভাবে সাদা টুপি হ্যাকার নামে পরিচিত) এবং নৈতিকতা সম্পর্কে অপরিষ্কার হ্যাকার আছেন যাদের ধুসর টুপি হ্যাকার বলে। এদের মধ্যে পার্থক্য করার জন্য প্রায়শ ক্র্যাকার শব্দটি ব্যবহার করা হয়, যা কম্পিউটার নিরাপত্তা হ্যাকার থেকে একাডেমিক বিষয়ের হ্যাকার থেকে আলাদা করার জন্য ব্যবহার করা হয় অথবা অসাধু হ্যাকার (কালো টুপি হ্যাকার) থেকে নৈতিক হ্যাকারের (সাদা টুপি হ্যাকার) পার্থক্য বুঝাতে ব্যবহৃত হয়। আর এসব সাদা টুপি হ্যাকার, ধুসর টুপি হ্যাকার এবং কালো টুপি হ্যাকার থেকেই গড়ে উঠে বিখ্যাত হ্যাকাররা।


title: টাটা ন্যানো

text: টাটা ন্যানো পৃথিবীর সবচেয়ে কম উৎপাদন খরচ বিশিষ্ট কার। একে "পিপ্‌লস কার" তথা জনগণের গাড়ি হিসেবে আখ্যায়িত করা হচ্ছে। ভারতের টাটা মোটর্‌স ২০০৮ সালের ১০ই জানুয়ারি রাজধানী নয়া দিল্লীর প্রগতি ময়দানে অনুষ্ঠিত এক অটো এক্সপোতে এই গাড়ি বাজারজাতকরণের উদ্বোধন করে। এই ন্যানো গাড়িটির আদর্শ সংস্করণের (শীতাতপ নিয়ন্ত্রণ, রেডিও বা পাওয়ার স্টিয়ারিং ছাড়া) মূল্য ১০০,০০০ টাকা (ভ্যাট/এলটি/এফসিআইটি বা অন্যান্য লেভি ও যাতায়াত রাজস্ব ছাড়া)। অর্থাৎ এর মূল্য হচ্ছে ২৫০০ মার্কিন ডলার, ১২৭৭ পাউন্ড বা ১৭০০ ইউরো। ভারতীয় মুদ্রায় এর দাম এক লক্ষ হওয়ায় গাড়িটিকে "এক লাখ কার" নামে ডাকা হচ্ছে।


title: ডেনেস গাবর

text: ডেনেস গাবর (হাঙ্গেরীয় ভাষা: Gábor Dénes) (৫ই জুন, ১৯০০ - ৯ই ফেব্রুয়ারি, ১৯৭৯) হাঙ্গেরীয় পদার্থবিজ্ঞানী এবং উদ্ভাবক। তিনি হলোগ্রাফি উদ্ভাবনের জন্য সবচেয়ে বিখ্যাত। এই উদ্ভাবনের জন্যই তাকে ১৯৭১ সালে পদার্থবিজ্ঞানে নোবেল পুরস্কার দেয়া হয়।


title: লিয়ন কুপার

text: লিয়ন ন্যাথান কুপার (জন্ম: ২৮শে ফেব্রুয়ারি, ১৯৩০) মার্কিন পদার্থবিজ্ঞানী। তিনি ১৯৭২ সালে জন বারডিন এবং জন রবার্ট শ্রিফারের সাথে যৌথভাবে পদার্থবিজ্ঞানে নোবেল পুরস্কার লাভ করেন। ২০-এর দশকে অতিপরিবাহিতা বিষয়ে গুরুত্বপূর্ণ বিসিএস তত্ত্ব প্রদানের জন্য তারা এ পুরস্কার পেয়েছিলেন। এই তিনজনের নামের আদ্যক্ষর দিয়েই বিসিএস তত্ত্ব নামটি রাখা হয়েছে। "কুপার ইলেকট্রন যুগল" ধারণাটির নামকরণ করা হয়েছে তার নামানুসারে। বর্তমানে তিনি ব্রাউন বিশ্ববিদ্যালয়ের অধ্যাপক হিসেবে কর্মরত আছেন।


title: লিয়ন কুপার

text: নোবেল পুরস্কারের অফিসিয়াল ওয়েবসাইটসহ অনেক প্রকাশনাতেই কুপারের পূর্ণ নাম লেখা হয়েছে "লিয়ন নেইল কুপার" । সে হিসেবে তার মধ্য নাম হচ্ছে নেইল। প্রকৃতপক্ষে, কুপারের মধ্য নামের সংক্ষেপ হিসেবে ব্যবহৃত এন অক্ষরটি নেইলের সংক্ষিপ্তরূপ নয়, বরং এ দ্বারা অন্য কিছু বোঝায়। তার পূর্ণ নামের সঠিক বানান হচ্ছে, "লিয়ন এন কুপার" । ইংরেজিতে এই এন-এর পরে কোন ডট-ও নেই। তার পারিবারিক সূত্রে জানা গেছে, "এন" দ্বারা আসলে একটা নামকে বোঝায়, আর সেই নামটি হচ্ছে ন্যাথান।


title: জন রবার্ট শ্রিফার

text: জন রবার্ট শ্রিফার (জন্ম: ৩১শে মে, ১৯৩১) একজন মার্কিন পদার্থবিজ্ঞানী। তিনি ১৯৭২ সালে জন বারডিন এবং লিয়ন এন কুপারের সাথে যৌথভাবে পদার্থবিজ্ঞানে নোবেল পুরস্কার লাভ করেন। অতিপরিবাহিতা বিষয়ে বিসিএস তত্ত্ব প্রদানের জন্য তাদেরকে এ পুরস্কার দেয়া হয়েছিল। তত্ত্বটির নামকরণ করা হয়েছে এই তিনজনের নামের আদ্যক্ষরের মাধ্যমে।


title: স্ট্যান পিয়ারসন

text: স্ট্যানলি ক্লেয়ার পিয়ারসন (১১ জানুয়ারি ১৯১৯ - ২০ ফেব্রুয়ারি ১৯৯৭) ছিলেন একজন ইংরেজ ফুটবল খেলোয়াড়। তিনি স্যালফোর্ডে জন্মগ্রহণ করেছিলেন। ১৯৩৫ সালের ডিসেম্বরে অপেশাদার খেলোয়াড় হিসেবে তিনি ম্যানচেস্টার ইউনাইটেড ক্লাবে যোগ দেন এবং ১৯৩৭ সালের মে মাসে মূল পেশাদার দলে সামিল হন। মূলদলে তার প্রথম খেলা খেলেন ১৯৩৭ সালে চেস্টারফিল্ডের বিপক্ষে। দ্বিতীয় বিশ্বযুদ্ধ তার খেলা থামিয়ে দেয় এবং তিনি ২য়/৪র্থ ল্যাঙ্কাশায়ারে যোগ দেন। যুদ্ধের পর তিনি খেলায় ফিরে আসেন এবং ১৯৪৮ সালে এফএ কাপ ও ১৯৫২ সালে লীগ শিরোপা জিততে ম্যানচেস্টার ইউনাইটেডকে সাহায্য করেন। ১৯৫৩ সালে তিনি ইউনাইটেডের পক্ষে খেলা থেকে অবসর গ্রহণ করেন। এসময়ে তিনি ইউনাইটেড ক্যারিয়ারে ৩৪৩ খেলায় ১৪৮টি গোল করেছেন যা ক্লাবের ইতিহাসে নবম সর্বোচ্চ গোলদাতা হিসেবে তাকে অধিষ্ঠিত করেছে। রুড ভান নিস্তেলরয়ের তুলনায় তিনি মাত্র ২টি গোল কম করেছেন।


title: স্ট্যান পিয়ারসন

text: তিনি পরবর্তীতে বারি ক্লাবে যোগ দেন এবং প্রতি দুই খেলায় গড়ে একটিরও বেশি গোল করেন। ১৯৫৭ সাল থেকে ১৯৫৯ সাল পর্যন্ত তিনি চেস্টার সিটি ক্লাবে খেলেন এবং এখান থেকেই অবসর নেন। ৪০ বছর বয়সেও ফুটবল লীগে খেলেছেন।


title: স্ট্যান পিয়ারসন

text: অবসর নেয়ার পর তিনি চেস্টার সিটির ম্যানেজারের দায়িত্ব নেন। দুর্ভাগ্যক্রমে খেলার ফলাফল খুব একটা ভাল হয়নি এবং ১৯৬১ সালের নভেম্বরে লীগের বাইরের দল মরেক্যাম্বের সাথে খেলায় ১-০ গোলে হারার পর তাকে বরখাস্ত করা হয়।


title: স্ট্যান পিয়ারসন

text: Short biography on official Manchester United website


title: চার্লি মিটেন

text: চার্লি মিটেন (জানুয়ারি ১৭, ১৯২১ – জানুয়ারি ২ ২০০২) ছিলেন একজন ইংরেজ ফুটবল খেলোয়াড়। তিনি ম্যানচেস্টার ইউনাইটেড ক্লাবে যুব ও পেশাদার পর্যায়ে খেলেছিলেন। ১৯৩৬ সালে তিনি ম্যানচেস্টার ইউনাইটেড দলের সাথে চুক্তি করেন, তবে দ্বিতীয় বিশ্বযুদ্ধের কারণে দলের পক্ষে তিনি প্রথম খেলেন ১৯৪৬ সালে। মিটেন ছিলেন কুশলী উইঙ্গার এবং তিনি ম্যাট বাজবির প্রারম্ভিক বছরগুলোতে খেলেছিলেন। ১৯৪৮ সালে এফএ কাপ জেতায় তার অবদান ছিল। তিনি ইউনাইটেড ক্যারিয়ারে ৬১টি গোল করেছেন।


title: চার্লি মিটেন

text: ১৯৫০ সালে কলম্বিয়ার ধনী ব্যবসায়ী বোগোটার "ইন্ডিপেন্ডিয়েন্তে সান্তা ফি" ক্লাবের পক্ষে খেলার জন্য চার্লি মিটেনকে রাজী করান। এর ফলে তিনি অঢেল টাকার মালিক হন এবং "দ্য বোগোটা ব্যান্ডিট" ডাকনাম পান। কিছুদিন পর ক্লাবের অর্থ কমে গেলে তিনি আবার ইংল্যান্ড চলে আসেন। স্পেনের রিয়াল মাদ্রিদ ক্লাব আরো বেশি অর্থের প্রস্তাব দিলেও স্ত্রীর কাছাঁকাছি থাকার জন্য তিনি সেই প্রস্তাব প্রত্যাখ্যান করেন। ইংল্যান্ডে ফিরলেও তিনি তখন পর্যন্ত ম্যানচেস্টার ইউনাইটেড ক্লাবের বৈধ খেলোয়াড় ছিলেন এবং ম্যাট বাজবি তাকে ছয়মাস নিষিদ্ধ ঘোষণা করেন। পরে তাকে ফুলহ্যামের কাছে বিক্রি করা হয়।


title: চার্লি মিটেন

text: খেলোয়াড়ী জীবনের পর তিনি ম্যানেজারের দায়িত্ব পালন শুরু করেন। তিনি ম্যান্সফিল্ড টাউন টাউন ও নিউকাসল ইউনাইটেড দলের ম্যানেজার ছিলেন।


title: তারে জামিন পার

text: তারে জামিন পার (হিন্দি: तारे जमीन पर, বাংলা অনুবাদ: "পৃথিবীর নক্ষত্র") ২০০৭ সালে মুক্তিপ্রাপ্ত বলিউড চলচ্চিত্র। ছবিটি পরিচালনা এবং প্রযোজনা করেছেন আমির খান। ডিসলেক্সিয়ায় আক্রান্ত এক ৮-৯ বছরের ছেলেকে কেন্দ্র করে সিনেমাটির কাহিনী রচিত হয়েছে।


title: তারে জামিন পার

text: ছবিটির কাহিনী প্যাট্রিসিয়া পোলাক্কোর বই "Thank You, Mr. Falker" থেকে অনুপ্রাণিত। ৮ বছরের ছেলে ঈশান আওয়াস্তি। ডিস্‌লেক্সিক রোগের কারণে সে কোন কিছু পড়তে কিংবা বানান করতে পারেনা। অক্ষরগুলো তার চোখের সামনে নেচে বেড়ায়। মাছ, ঘুড়ি, কুকুর হয়ে ঘুরে বেড়ানো সেই শব্দগুলো বালক মনের আনন্দের খোরাক হলেও তা বড়দের কাছে বিরক্তিকর ছাড়া আর কিছুই নয়। তাই বড়ভাই উহান যখন ক্লাসের সব বিষয়ে সর্বোচ্চ নম্বর পেয়ে মায়ের কাছে ছুটে আসে তখন ঈষানের রেজাল্টকার্ড তার পোষা কুকুরদের মুখে মুখে ঘুরে বেড়ায়। তার উপর সবাই বিরক্ত। শিক্ষক থেকে শুরু করে বন্ধু-বান্ধব বাবা সবাই তার উপর বিরক্ত। এভাবে আর কতো? এভাবে করলে সে তো আর বড় হয়ে আর চাকরি বাকরি পাবেনা। স্কুলে থেকে অভিযোগের পর অভিযোগের করণে তার বাবা তাকে বোর্ডিং স্কুলে পাঠাতে বাধ্য হয়। সেখানেই তার সাথে পরিচয় হয় চারু ও কারু কলার শিক্ষক রাম শংকর (আমির খান) এর সাথে। এরপর থেকেই মূল কাহিনী শুরু হয়।


title: লিও এসাকি

text: লিও এসাকি (জন্ম: ১২ই মার্চ, ১৯২৫) একজন জাপানী পদার্থবিজ্ঞানী। তিনি ১৯৭৩ সালে কোয়ান্টাম টানেলিং আবিষ্কারের জন্য ইভার ইয়ায়েভার এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। এই ঘটনার সুযোগ ব্যবহার করে তিনি এসাকি ডায়োড উদ্ভাবন করেন যার জন্য তিনি বিশেষ পরিচিতি পেয়েছেন। এই উদ্ভাবনের গবেষণা তিনি করেছিলেন "টোকিও সুশিন কিওগো" (বর্তমানে সনি) নামক কোম্পানি কর্মরত থাকাকালীন সময়ে। এছাড়া আইবিএম-এ চাকরিরত থাকার সময় তিনি অর্ধপরিবাহী অতিকেলাস উন্নয়নে বিশেষ অবদান রাখেন।


title: ইভার ইয়্যাভার

text: ইভার ইয়্যাভার (জন্ম: ৫ই এপ্রিল, ১৯২৯) একজন নরওয়েজীয়-মার্কিন পদার্থবিজ্ঞানী। তিনি ১৯৭৩ সালে লিও এসাকি এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। এসাকি এবং তার গবেষণাকর্মের বিষয় ছিল কঠিন-অবস্থা পদার্থবিজ্ঞান। অতিপরিবাহীতে ইলেকট্রন সুড়ঙ্গকরণ ঘটনা আবিষ্কার এবং এর উন্নয়ন ঘটানোর ক্ষেত্রেই তিনি মূল অবদান রেখেছেন।


title: ব্রায়ান ডেভিড জোসেফসন

text: ব্রায়ান ডেভিড জোসেফসন (জন্ম: ৪ঠা জানুয়ারি, ১৯৪০) ওয়েল্‌শের পদার্থবিজ্ঞানী। মাত্র ২২ বছর বয়সে স্নাতক শ্রেণীর ছাত্র থাকার সময় তিনি জোসেফসন ক্রিয়া আবিষ্কার করেন যার জন্য তাকে ১৯৭৩ সালে পদার্থবিজ্ঞানে নোবেল পুরস্কার দেয়া হয়। তার সাথে যৌথভাবে এই পুরস্কার পেয়েছিলেন লিও এসাকি এবং ইভার ইয়্যাভার। ২০০৭ সাল থেকে তিনি কেমব্রিজ বিশ্ববিদ্যালয়ের অবসরপ্রাপ্ত অধ্যাপক হিসেবে কর্মরত আছেন। এখানে তিনি ঘনীভূত পদার্থ গবেষণা গ্রুপের অধীনে মন-পদার্থ একীকরণ প্রকল্পে কাজ করেন।


title: মার্টিন রাইল

text: স্যার মার্টিন রাইল (২৭শে সেপ্টেম্বর, ১৯১৮ - ১৪ই অক্টোবর, ১৯৮৪) একজন ব্রিটিশ রেডিও জ্যোতির্বিজ্ঞানী যিনি আধুনিক দূরবীক্ষণ যন্ত্র ব্যবস্থার বৈপ্লবিক উন্নয়ন ঘটিয়েছিলেন। তার এই উন্নত উদ্ভাবনের নাম অ্যাপার্চার সংশ্লেষণ। এই ব্যবস্থা ব্যবহার করে তিনি দুর্বল রেডিও উৎস থেকে প্রাপ্ত সংকেত নির্ভুলতার সাথে সনাক্ত করেন এবং এর চিত্র গ্রহণ করেন। রাইল এবং অ্যান্টনি হিউইশ যৌথভাবে রেডিও জ্যোতির্বিজ্ঞান বিষয়ক গবেষণা জন্য ১৯৭৪ সালে পদার্থবিজ্ঞানে নোবেল পুরস্কার লাভ করেন।


title: মার্টিন রাইল

text: তার নামে নামাঙ্কিত


title: ইংরেজ

text: ইংরেজ হল একটি জাতি গোষ্ঠীর নাম যারা ইংল্যান্ডে বাস করে। ইংরেজরা ইংরেজি ভাষায় কথা বলে। প্রাক-মধ্যযুগ ইংরেজ জাতি উত্তরণ হয়। তখন পুরাতন ইংরেজিতে তাদেরকে "Angelcynn" হিসাবে বলা হয়েছে যার অর্থ ‘ এ্যাঙ্গেলদের পরিবার’। শব্দটি এসেছে একটি প্রাচীন জার্মান এ্যাঙ্গেল জাতির নাম থেকে যারা ৫ম শতকে জার্মানি থেকে ইংল্যান্ডে অভিবাসন নিয়েছিল। ইংল্যান্ড যুক্তরাজ্যের একটি দেশ।


title: ইংরেজ

text: ঐতিহাসিকভাবে, ইংরেজরা বেশ কয়েকটি জাতির উত্তরসূরীর- ব্রিটন এবং কিছু জার্মান উপজাতি যারা রোমানরা চলে যাওয়ার পর ব্রিটেনে বসবাস শুরু করে। যাদের মধ্যে উল্লেখযোগ্য ছিল, এ্যাঙ্গেল, স্যাক্সন, জুট এবং ফ্রিসিয়ান। সম্মিলিতভাবে যাদেরকে এ্যাংলো-স্যাক্সন বলা হয়। প্রথমে এই এ্যাংলো-স্যাক্সন জাতি ও পরে নরম্যান, ডেন ও অন্যান্যরা মিলে ইংল্যান্ড (প্রাচীন ইংরেজিতে ইংলাল্যান্ড) প্রতিষ্ঠা করে।


title: ইংরেজ

text: ইউনিয়ন এ্যাক্ট ১৭০৭ অনুসারে, ব্রিটিশ রাজত্ব গ্রেট ব্রিটেন কর্তৃক অধিকৃত হয়। কালক্রমে ইংরেজ সংস্কৃতি গ্রেট ব্রিটেনের সাংস্কৃতির সাথে একিভূত হয়ে যায়। বর্তমানে অনেক ইংরেজের পূর্বপুরুষ গ্রেট ব্রিটেনের অন্য অঞ্চল থেকে এসেছে। আবার অনেকে এসেছে ইউরোপের অন্যান্য দেশ বা কমনওয়েলথ ভূক্ত দেশ থেকে। ইংরেজরা পৃথিবীতে ইংরেজি ভাষা, ওয়েস্ট মিনিস্টার পদ্ধতি, সাধারণ আইন বিভন্ন জনপ্রিয় খেলা যেমন ক্রিকেট, ফুটবল, রাগবি লীগ, ইউনিয়ন রাগবি ইত্যাদি প্রচলন করে। এছাড়াও ব্রিটিশ ঔপনিবেশিক শাসনামলে অনেক ইংলিশ সংস্কৃতি পৃথিবীর বিভিন্ন স্থানে ছড়িয়ে পড়েছিল।


title: জেমস কোবার্ন

text: তৃতীয় জেমস হ্যারিসন কোবার্ন (; ৩১শে আগস্ট, ১৯২৮ - ১৮ই নভেম্বর, ২০০২) ছিলেন একজন মার্কিন চলচ্চিত্র অভিনেতা। তিনি সত্তরের অধিক চলচ্চিত্রে অভিনয় করেছেন এবং শতাধিক টেলিভিশন নাটকে অভিনয় করেছেন। ১৯৯৯ সালে "অ্যাফ্লিকশন" চলচ্চিত্রে গ্লেন হোয়াইটহাউজ চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার জয় করেন।


title: জেমস কোবার্ন

text: তার অভিনীত উল্লেখযোগ্য চলচ্চিত্রসমূহ হল "দ্য ম্যাগনিফিসেন্ট সেভেন", "হেল ইজ ফর হিরোজ", "দ্য গ্রেট এসকেপ", "চেরাড", "আওয়ার ম্যান ফ্লিন্ট", "ইন লাইক ফ্লিন্ট", "ডাক, ইউ সাকার!", "প্যাট গেরেট অ্যান্ড বিলি দ্য কিড", এবং "ক্রস অব আয়রন"। কোবার্ন পিক্সার ফিল্মসের "মনস্টার্স ইনকর্পোরেশন" ছবিতে মিস্টার ওয়াটারনুজ চরিত্রে কণ্ঠ দেন।


title: সাইট অ্যান্ড সাউন্ড

text: সাইট অ্যান্ড সাউন্ড ব্রিটেনের চলচ্চিত্র বিষয়ক মাসিক সাময়িকী। ব্রিটিশ ফিল্ম ইনস্টিটিউট এই সাময়িকীটি প্রকাশ করে। ইন্ডিপেন্ডেন্ট সংবাদপত্র এই সাময়িকী সম্বন্ধে বলেছে, "highbrow but accessible"


title: সাইট অ্যান্ড সাউন্ড

text: সাইট অ্যান্ড সাউন্ড সাময়িকী গত ২৫ বছরে পৃথিবীর সেরা ১০ চলচ্চিত্রের একটি তালিকা প্রকাশ করেছে।


title: ডব্লিউ অ্যান্ড্রু রবিনসন

text: ডব্লিউ অ্যান্ড্রু রবিনসন (জন্ম: ১৯৫৭) একজন ব্রিটিশ লেখক এবং প্রাক্তন সংবাদপত্র সম্পাদক।


title: লক্ষীনারায়ণের পুকুর

text: লক্ষীনারায়ণের পুকুর বাংলাদেশের মাগুরার মোহাম্মদপুর উপজেলা সদরে অবস্থিত সপ্তদশ শতাব্দীর একটি প্রাচীন পুকুর। যা মোহাম্মদপুরে রাজা সীতারাম রায়ের আমলের অন্যতম কীর্তি বলে মনে করা হয়।


title: লক্ষীনারায়ণের পুকুর

text: আকারের মাঝারি রকমের পুকুরটি উত্তর-দক্ষিণে লম্বা। পুকুরের চারদিকের পাড় একেবারে উপর থেকে পানির গভীরে তলা পর্যন্ত সান বাধানো মানে পাকা করা। এমন কি পুকুরের তলদেশও পাকা। পুকুরের তলদেশে সাত-আটটি কুয়ো দিয়ে পানি উঠে পুকুরটি জলে পূর্ণ থাকে। বাংলাদেশের যশোরের চাঁচড়ার রাজবাড়ি এলাকায় "দুধ সাগর" নামে আরও একটি পুকুরে এমন ইটের গাথুনি দিয়ে পাড় বাধাঁনো পুকুরের সন্ধান পাওয়া গেছে, তবে সেটি এ পুকুরের চেয়ে আকারে ছোট। লক্ষীনারায়ণের পুকুরের সাথে এর মূল পার্থক্য হচ্ছে লক্ষীনারায়ণের পুকুরের পাড়ের প্রাচীর দুই ধাপে নির্মিত। যা এখনো শনাক্ত করা যায়। এ দুই ধাপের উপর এবং নিচ তলাতে ছিল অনেক কুলুঙ্গি। কুলুঙ্গিগুলো পরস্পর থেকে কয়েক হাত দূরে দূরে রয়েছে। রাজা সীতারামের আমলে এই কুলুঙ্গি গুলোতে প্রদীপ জ্বালানো হতো। আর গোটা পুকুরের জলে প্রতিবিম্ব তৈরি হয়ে এক নৈশর্গিক দৃশ্যের অবতারণা হত।


title: লক্ষীনারায়ণের পুকুর

text: পুকুরের দুই দিকে দুইটি ইমারত ছিল যা এখন নিশ্চিহ্ন প্রায়। এর একটি হল, আট কোণাকার শিবমন্দির। অষ্টাদশ শতকের গোড়ার দিকে এই ইমারত নির্মিত বলে মনে করা হয়। যা দোতলা এবং এর ছাঁদ সমতল। পুকুরের অন্য পাড়ে রয়েছে একটি প্রাসাদের ধ্বংসাবশেষ যা সীতারামের প্রাসাদ বলে পরিচিত।


title: লক্ষীনারায়ণের পুকুর

text: সীতারাম রায় ছিলেন সপ্তদশ-অষ্টাদশ শতকের স্বাধীন রাজা। মাগুরার মোহাম্মদপুরে ছিল তার রাজধানী। যা ছিল পরিখা ঘেরা। সেই পরিখা স্থানীয়দের কাছে "গড়" নামে পরিচিত। সীতারাম রায়ের পিতা ছিলেন মুঘল আমলে মুর্শিদাবাদের নবাবের একজন পদস্থ কর্মচারী। সীতারাম মুর্শিদাবাদের নবাবের কাছ থেকে "জমিদার" ও পরে "রাজা" উপাধি লাভ করেন। সময়ের সাথে প্রতিপত্তি লাভের সাথে সাথে প্রবল ক্ষমতাধর হয়ে উঠলে নবাবকে রাজস্ব দেওয়া বন্ধ করে দেন।


title: লক্ষীনারায়ণের পুকুর

text: নবাব মুর্শিদকুলি খান এতে রুষ্ট হন এবং ফৌজদার আবু তোরাবের নেতৃত্বে এক সেনাদল প্রেরণ করেন। সীতারামের বাহিনীর সাথে নবাব বাহিনীর যুদ্ধে বাংলার নবাবের বাহিনী হেরে যায় এওবং সেনানায়ক আবু তোরাব নিহত হন। ১৭১৪ খ্রিস্টাব্দে বখ্‌শ আলী খাঁর নেতৃত্বে নবাবের এক শক্তিশালী বাহিনী আবারও যুদ্ধে প্রেরণ করলে সীতারাম রায় পরাজিত, বন্ধী এবং নিহত হন। এবং সীতারাম প্রতিষ্ঠিত স্বাধীন রাজ্যের সমাপ্তি ঘটে।


title: সঙ্গীতধর্মী চলচ্চিত্র

text: সঙ্গীতধর্মী চলচ্চিত্র চলচ্চিত্রের একটি ধরন যাতে চরিত্রগুলো কিছু গান গাওয়ার মাধ্যমে বর্ণনামূলক কাহিনীতে সংযুক্ত হয়। সঙ্গীতগুলো ব্যবহার করার মূল কারণ হয়ে থাকে কাহিনীকে উচ্চতর পর্যায়ে নিয়ে যাওয়া বা চিত্রের মধ্যকার চরিত্রগুলোকে সুসংহতরূপে গঠন করা। এই ধরনের মধ্যে আরেকটি উপ-ধরন আছে যার নাম সঙ্গীতধর্মী কমেডি। এতে সঙ্গীত, নৃত্য এবং সাধারণ গল্পকাহিনীর সাথে রঙ্গরস যুক্ত করা হয়। সঙ্গীতধর্মী চলচ্চিত্র হচ্ছে মূলত মঞ্চ সঙ্গীতের চলচ্চিত্ররূপ। চলচ্চিত্র এবং মঞ্চ সঙ্গীতের মধ্যে প্রধান পার্থক্য হচ্ছে চলচ্চিত্রে বিভিন্ন রকমের পটভূমি চিত্র উপস্থাপন করা হয় যা মঞ্চে উপস্থাপন করা আবাস্তব। তবুও সঙ্গীতধর্মী চলচ্চিত্রের মধ্যে মঞ্চ সঙ্গীতের কিছু উপাদান সক্রিয়ভাবে উপস্থিত থাকে। যেমন ,এ ধরনের চলচ্চিত্রে চরিত্রগুলো মাঝে মাঝেই সরাসরি ক্যামেরার দিকে তাকিয়ে কথা বলে, যেন তার সামনে কোন দর্শক আছে যাকে সে অভিনয় করে দেখাচ্ছে। এক্ষেত্রে চলচ্চিত্রের দর্শকও মঞের দর্শকের মত সরাসরি দর্শনের ভূমিকা পালন করে।


title: অলীক কল্পকাহিনী

text: অলীক কল্পকাহিনী বা ফ্যান্টাসি কল্পকাহিনীর একটি বর্গ বা শ্রেণী যা সম্পূর্ণভাবে কাল্পনিক কোনও জগতে ঘটে এবং এতে সাধারণত বাস্তবের সাথে মিল আছে এমন কোনও স্থান, ঘটনা বা লোকজনের উল্লেখ পাওয়া যায়না। অধিকাংশ অলীক কল্পকাহিনীতেই মূল আখ্যান, বিষয় বা সংস্থাপন হিসেবে জাদু বা অতিপ্রাকৃত উপাদান ব্যবহৃত হয়। এসবের জগতে অনেক কাল্পনিক প্রাণীও দেখা যায়। বিজ্ঞান বা ভৌতিক বিষয়গুলি এড়িয়ে যাবার কারণে একে সাধারণত কল্পবিজ্ঞান ও ভৌতিক সাহিত্য থেকে আলাদা করে দেখা হয়। তবে উপরোক্ত তিনটিই কল্পসাহিত্যের উপবর্গ হওয়ায় এদের মধ্যে মিলও প্রচুর।


title: অলীক কল্পকাহিনী

text: জনপ্রিয় সংস্কৃতিতে অলীক কল্পকাহিনী ধারাটি প্রধানত মধ্যযুগীয় রূপবিশিষ্ট। অবশ্য ব্যাপক অর্থে, আগেকার দিনের পৌরাণিক কাহিনী ও কিংবদন্তির বহু লেখক, শিল্পী, চলচ্চিত্রনির্মাতা এবং সঙ্গীতশিল্পী থেকে শুরু করে এসময়ের অনেক জনপ্রিয় সৃষ্টিকর্মও অলীক কল্পকাহিনীর অন্তর্ভুক্ত।


title: অলীক কল্পকাহিনী

text: অলীক কল্পকাহিনী নিয়ে বিভিন্ন ক্ষেত্রে গবেষণা করা হয়, যেমন ইংরেজি ও অন্যান্য ভাষা, সাংস্কৃতিক গবেষণা, তুলনামূলক সাহিত্য, ইতিহাস এবং মধ্যযুগীয় গবেষণা। এই ধারায় কাজ হয়েছে জ্বাটান টোডোরোভের কাঠামোগত "লিমিনাল স্পেস" তত্ত্ব থেকে মধ্যযুগতত্ত্ব এবং জনপ্রিয় সংস্কৃতির মধ্য সম্পর্ক বিবিধ বিস্তৃত ক্ষেত্রে।


title: অলীক কল্পকাহিনী

text:
যদিও আধুনিককালের অলীক কল্পকাহিনী দুই শতাব্দীরও কম পুরনো, কিন্তু এর পূর্ববর্তী ধারার রয়েছে একটি বৃহৎ এবং ভিন্ন ইতিহাস। ধ্রুপদী পৌরাণীক কাহিনীগুলি অলীক কল্পকাহিনীতে পরিপূর্ণ এবং এদের মধ্যে সবচেয়ে বেশি পরিচিত (এবং সম্ভবত বর্তমান যুগের রূপকথার সঙ্গে অধিক মিল রয়েছে) হোমারের কাজগুলো। তাঁর রচিত "ওডিসি" অলীক কল্পকাহিনীর সংজ্ঞাকে সমর্থন করে। প্লেটোর দর্শন অলীক কল্পকাহিনীতে ব্যাপক প্রভাব ফেলেছে। মধ্যযুগের উল্লেখযোগ্য অলীক কল্পকাহিনীগুলোর মধ্যে ছিল আরব্য রজনী। উইলিয়াম মরিস এবং জে. আর. আর. টলকিনের মতে মধ্য যুগের ইউরোপীয় সাগাগুলো পরবর্তী সময়ের অলীক কল্পকাহিনীতে ব্যাপক প্রভাব ফেলেছে।
ইংরেজি ভাষার সাহিত্যে ভিক্টোরীয় যুগে অলীক কল্পকাহিনীর নতুন ধারার সূচনা হয়; এ ব্যাপারে মেরি শেলি, উইলিয়াম মরিস এবং জর্জ ম্যাকডোনাল্ডের কাজ উল্লেখ্য।


title: সিমি গারেওয়াল

text:
সিমি গারেওয়াল (জন্ম: ১৯৪৪) একজন ভারতীয় চলচ্চিত্র অভিনেত্রী। ভারতের একটি গারেওয়াল পরিবারে তার জন্ম। তার বাবা ছিলেন ভারত সেনাবাহিনীর ব্রিগেডিয়ার। সে সূত্রে ইংল্যান্ডে অনেকদিন থেকেছেন। ইংরেজি এ্যাকসেন্টে বিশেষ দক্ষ হওয়ার কারণে তিনি ১৯৬২ সালে ফিরোজ খানের বিপরীতে "টারজান গোস টু ইন্ডিয়া" নামক ইংরেজি চলচ্চিত্রে অভিনয় করার সুযোগ পান। বাংলা চলচ্চিত্রের প্রখ্যাত পরিচালক সত্যজিৎ রায় তার অরণ্যের দিনরাত্রি চলচ্চিত্রে সিমিকে দিয়ে এক আদিবাসী মেয়ের চরিত্রে অভিনয় করিয়েছিলেন।
সিমি ১৯৪৪ সালের ১৭ অক্টোবর পাঞ্জাবের মুক্তছার এলাকায় জন্মগ্রহণ করেন। তার বাবার নাম ছিলো জে এস গারেওয়াল যিনি একজন ব্রিগেডিয়ার ছিলেন। সিমি'র মাতার নাম ছিলো দর্শী যিনি পরিচালক যশ চোপড়ার স্ত্রী পামেলার পিতা মোহিন্দার সিংয়ের বোন ছিলেন। সিমি ইংল্যান্ডে বড় হন, এবং ওখানে তার বোন অমৃতার সঙ্গে নিউল্যান্ড হাউজ স্কুলে পড়েন।


title: সিমি গারেওয়াল

text: উঠতি বয়সে সিমি ইংল্যান্ড থেকে ভারতে চলে আসেন। তিনি টারজান গোস টু ইন্ডিয়া নামের একটি চলচ্চিত্রে কামারা চরিত্রে অভিনয় করার সুযোগ পেয়ে যান যেটি ১৯৬২ সালে মুক্তি পায়, চলচ্চিত্রটিতে ফিরোজ খান ছিলেন। তার ভালো অভিনয়ের কারণে তিনি আরো অনেক সিনেমায় কাজ করার প্রস্তাব পেয়ে যান। ষাট এবং সত্তরের দশকে তিনি মেহবুব খানের 'সন অব ইন্ডিয়া' (১৯৬২), রাজ খোসলার 'দো বাদান' (১৯৬৬), রাজ কাপুরের 'মেরা নাম জোকার' (১৯৭০), সত্যজিৎ রায়ের 'অরণ্যের দিনরাত্রি' (১৯৭০), মৃণাল সেনের 'পদাতিক' (১৯৭৩) চলচ্চিত্রে অভিনয় করে প্রশংসা কুড়ান।


title: সিমি গারেওয়াল

text: ১৯৭৩ সালে তার শশী কাপুর এর সঙ্গে অভিনীত 'সিদ্ধার্থ' চলচ্চিত্র মুক্তি পায়, যেটিতে তিনি তার 'কমলা' নামক চরিত্রের জন্য নগ্ন হয়েছিলেন, ভারতের সেন্সর বোর্ড নগ্ন দৃশ্য কেটে দিয়ে চলচ্চিত্রটিকে মুক্তি দিয়েছিলো। তার দুলাভাই যশ চোপড়া তাকে অমিতাভ বচ্চন, রাখী, শশী কাপুর, ঋষি কাপুর, ওয়াহিদা রেহমান এবং নীতু সিং অভিনীত চলচ্চিত্র 'কাভি কাভি' (১৯৭৬ সালে মুক্তিপ্রাপ্ত) তে শোভা কাপুর নামে একটি ছোটো চরিত্রে নেন, তার মামাতো বোন পামেলা ওটির গল্পও লিখেছিলেন, এছাড়া ঐ বছরই 'চলতে চলতে' নামের তার অভিনীত আরেকটি চলচ্চিত্র মুক্তি পায় যেটিতে তিনি এক প্রেমিক হারানো মানসিক রোগী গীতার চরিত্রে অভিনয় করেন।


title: সিমি গারেওয়াল

text: ১৭ বছর বয়সে সিমি প্রথম এক ছেলের সাথে দৈহিক মিলন করেন এরপর বহু পুরুষের সঙ্গে তার প্রেম এবং যৌন-সম্পর্ক হয়েছে। আশির দশকের শুরু দিকে তিনি সালমান তাসীর নামের এক পাকিস্তানি শিল্পপতির ছেলের সাথে প্রেম এবং যৌন-সম্পর্ক গড়ে তোলেন।


title: সিমি গারেওয়াল

text: ১৯৮৬ সালে সিমি রবি মোহন নামের এক ব্যবসায়ী প্রেম করে বিয়ে করেন, কিন্তু তা অল্প দিনের মধ্যেই ভেঙে যায়।


title: মুন্সি প্রেমচাঁদ

text: মুন্সি প্রেমচাঁদ (৩১শে জুলাই, ১৮৮০ - ৮ই অক্টোবর, ১৯৩৬) আধুনিক হিন্দি এবং উর্দু ভাষার অন্যতম সফল লেখক। তিনি ছিলেন উপমহাদেশের অন্যতম স্বনামধন্য সাহিত্যিক এবং বিংশ শতাব্দীর ভারতীয় লেখকদের মধ্যে অন্যতম অগ্রগামী লেখক।


title: মুন্সি প্রেমচাঁদ

text: আধুনিক হিন্দি ভাষা ও উর্দু ভাষার অন্যতম সফল লেখক প্রেমচাঁদ ভারতের উত্তর প্রদেশে জন্মগ্রহণ করেন। ৮ অক্টোবর, ১৯৩৬ ভারতের বারানসিতে মৃত্যু। মুন্সী প্রেমচাঁদ উর্দু ও হিন্দি সাহিত্যের স্বনামধন্য কথাশিল্পী। তার আসল নাম ধনপত রায়। তবে মুন্সী প্রেমচাঁদ নামেই তিনি পরিচিত। তাঁকে জীবনবাদী সাহিত্যিক বলা হয়। হিন্দি সাহিত্যে ‘উপন্যাস-সম্রাট’ হিসেবে খ্যাত প্রেমচাঁদকে আধুনিক হিন্দি সাহিত্যের জনক বলেও অভিহিত করা হয়। ১৯১০ সালে বড়ে ঘরকী বেটি প্রকাশিত হলে উর্দু সাহিত্যে তিনি স্থায়ী আসন লাভ করেন। তার সর্বশ্রেষ্ঠ উপন্যাস গোদান । তাঁর প্রায় যাবতীয় সাহিত্যকর্ম বাংলা ভাষায় অনূদিত ও বহুল পঠিত।


title: মুন্সি প্রেমচাঁদ

text: এছাড়াও রয়েছে প্রেম পঁচিশি,প্রেম বত্তিশি,খাক পরোয়ানা,খোয়াব ও খেয়াল,ফেরদৌসে খেয়াল,প্রেম চল্লিশি, আখেরি তোফাহ, যাদরাহ, নির্মলা ইত্যাদি।


title: সঞ্জীব কুমার

text: সঞ্জীব কুমার (জন্ম: হরিহর জেঠালাল জড়িওয়ালা; ৯ জুলাই, ১৯৩৮ - ৬ নভেম্বর, ১৯৮৫) একজন বিখ্যাত ভারতীয় চলচ্চিত্র অভিনেতা ছিলেন। তিনি দস্তিক (১৯৭১) এবং কোশীশ (১৯৭৩) চলচ্চিত্রে অভিনয়ের জন্য শ্রেষ্ঠ অভিনেতার দুটি জাতীয় চলচ্চিত্র পুরস্কারসহ বেশ কয়েকটি প্রধান পুরষ্কার পান। তিনি রোমান্টিক নাটকগুলি থেকে থ্রিলার্স পর্যন্ত রীতিতে অভিনয় করেছিলেন। কুমার নন-গ্ল্যামারাস, যেগুলি তার বয়স অতিক্রম করেও অক্ষর হিসাবে ভূমিকা পালন করে না। তামিল চলচ্চিত্রের পুনর্নির্মাণের সাথে সাথে খিলোনা (১৯৭০ ছবি), ইয়েই হেই জিন্দগি, নতুন দিনা নাই রায়ত, দেবতা (১৯৭৮-এর চলচ্চিত্র), ইত্তী সি বাট এবং অর্জুন পণ্ডিত (১৯৭৬-এর চলচ্চিত্র), শোলায় ও ত্রিশুলের মতো চলচ্চিত্র। রাম তীর কিতনা নাম তাঁর প্রতিভা প্রকাশ করে। তিনি সাসপেন্স-থ্রিলার চলচ্চিত্র যেমন কাতাল, শিখর, উলজান এবং ত্রিশনও করেছিলেন। কুমার মানচালী, পটি পটানি আর ওহ, অ্যাঙ্গোয়ার, বিওয়াই ও বী ও হিরো প্রভৃতি চলচ্চিত্রে কৌতুকের অভিনয়ও করেছেন। তিনি তাঁর চরিত্রগুলির অসীমতা এবং প্রকৃত চিত্রকল্পের জন্য ভালভাবে স্মরণ করেছেন। ভারতীয় সিনেমার ১০০ বছর উদযাপনের উপলক্ষ্যে ফোর্বস ইন্ডিয়া কর্তৃক ভারতীয় সিনেমার ২৫ টি সেরা অভিনেতার পারফরম্যান্সের মধ্যে চলচ্চিত্র আনগুরের দ্বৈত ভূমিকাটি ছিল।


title: সাইদ জাফরি

text: সাইদ জাফরি (৮ই জানুয়ারি, ১৯২৯ - ১৫ নভেম্বর, ২০১৫) একজন ভারতীয় চলচ্চিত্র অভিনেতা যিনি অনেকগুলো ব্রিটিশ চলচ্চিত্রেও অভিনয় করেছেন। তার জন্ম পাঞ্জাবে।


title: আমজাদ খান

text: আমজাদ খান (১২ই নভেম্বর, ১৯৪০ - ২৭শে জুলাই, ১৯৯২) একজন জনপ্রিয় ভারতীয় চলচ্চিত্র অভিনেতা এবং পরিচালক। তিনি ২০ বছরের কর্মজীবনে ১৩০-টির বেশি চলচ্চিত্রে কাজ করেছেন। হিন্দি ভাষার চলচ্চিত্রে তিনি মূলত খলনায়ক চরিত্রে অভিনয় করতেন।


title: দ্য সিক্সথ সেন্স

text: দ্য সিক্স্‌থ সেন্স ১৯৯৯ সালে মুক্তিপ্রাপ্ত একটি মার্কিন মনস্তাত্ত্বিক হরর চলচ্চিত্র। একাডেমি পুরস্কার মনোনয়নপ্রাপ্ত এই চলচ্চিত্রটি রচনা এবং পরিচালনা করেছেন মার্কিন চলচ্চিত্র পরিচালক এম নাইট শ্যামালান। ব্রুস উইলিস অভিনিত এই চিত্রে প্রধান পার্শ্ব চরিত্রে অভিনয় করেছে হেইলি জোল অজমেন্ট (কোল)। কোল নামে একটি ছেলে বন্ধু মহল এবং স্বাভাবিক সমাজ থেকে বিচ্ছিন্ন হয়ে পড়ে তার কিছু মনস্তাত্ত্বিক সমস্যার কারণে। সে দাবী করে "আমি মৃত মানুষ দেখতে পাই"। এই ছেলেটিকে ঘিরেই এর কাহিনী আবর্তিত হয়েছে যাতে ব্রুস উইলিস একজন মনোরোগ বিশেষজ্ঞের ভূমিকায় অভিনয় করে। এই চলচ্চিত্রের মাধ্যমে শ্যামালান চলচ্চিত্র সমাজে একজন লেখক ও পরিচালক হিসেবে প্রতিষ্ঠা পান।


title: এম নাইট শ্যামালান

text: মনোজ নালিত্য শ্যামালান (, ; জন্ম: ৬ আগস্ট, ১৯৭০) ভারতীয় বংশোদ্ভূত মার্কিন চলচ্চিত্র পরিচালক, প্রযোজক এবং চিত্রনাট্যকার। চলচ্চিত্র অঙ্গণে তিনি এম নাইট শ্যামালান নামে পরিচিত। সমসাময়িক সমাজ সংস্কৃতিতে অতিপ্রাকৃত উপাদান নিয়ে চলচ্চিত্র নির্মাণের জন্য তিনি সুপরিচিত। তার ছবিগুলো একটি জটিল এবং প্যাঁচালো কাহিনীর মাধ্যমে শেষ হয়। মার্কিন যুক্তরাষ্ট্রের পেনসিলভানিয়া অঙ্গরাজ্যের ফিলাডেলফিয়া শহর এবং এর আশেপাশের অঞ্চলকে চলচ্চিত্র ফুটিয়ে তুলেছেন বিভিন্নভাবে। তার অধিকাংশ চলচ্চিত্রেই তাকে একটি গৌণ চরিত্রে অভিনয় করতে দেখা যায়। একে মূল ধারার অভিনয় না বলে ক্যামিও অ্যাপিয়ারেন্স বলাই অধিক যুক্তিসঙ্গত। তিনি মেজর ফিল্ম স্টুডিওতে কাজ করেন।


title: এম নাইট শ্যামালান

text: শ্যামালানের সবচেয়ে প্রশংসিত চলচ্চিত্রগুলো হল অতিপ্রাকৃত ভীতিপ্রদ থ্রিলার "দ্য সিক্স্‌থ সেন্স" (১৯৯৯), সুপারহিরো থ্রিলার "আনব্রেকেবল" (২০০০), বিজ্ঞান কল্পকাহিনীমূলক ভীতিপ্রদ "সাইন্‌স" (২০০২) এবং ঐতিহাসিক নাট্যধর্মী ভীতিপ্রদ চলচ্চিত্র "দ্য ভিলেজ" (২০০৪)। শ্যামালানের পরবর্তীতে কল্পনাধর্মী চলচ্চিত্র "লেডি ইন দ্য ওয়াটার" (২০০৬), ভীতিপ্রদ থ্রিলার "দ্য হ্যাপেনিং" (২০০৮), "দ্য লাস্ট এয়ারবেন্ডার" (২০১০) এবং বিজ্ঞান কল্পকাহিনীমূলক "আফটার আর্থ" (২০১৩)। এই চলচ্চিত্রগুলো জন্য শ্যামালান নেতিবাচক সমালোচনা লাভ করেন, কিন্তু কয়েকটি চলচ্চিত্র বাণিজ্যিকভাবে সফল হয়। "আফটার আর্থ" ছবির বাণিজ্যিক ব্যর্থতার পর শ্যামালান ভীতিপ্রদ "দ্য ভিজিট" (২০১৫) এবং মনস্তাত্বিক ভীতিপ্রদ "স্প্লিট" (২০১৬) দিয়ে সফল হন। ২০১০ সালে তিনি "ডেভিল" চলচ্চিত্র প্রযোজনা করেন।


title: এম নাইট শ্যামালান

text: ২০০৮ সালে শ্যামালান ভারত সরকার কর্তৃক প্রদত্ত পদ্মশ্রী পদকে ভূষিত হন।


title: চার্লি রবার্টস

text: চার্লি রবার্টস (জন্ম এপ্রিল ৬, ১৮৮৩ ডার্লিংটন, মৃত্যু আগস্ট ৭, ১৯৩৯ ম্যানচেস্টার) ছিলেন একজন ইংরেজ ফুটবল খেলোয়াড়।


title: চার্লি রবার্টস

text: বিশপ অকল্যান্ড দলের হয়ে তিনি খেলা শুরু করেন, পরে খুব তাড়াতাড়ি গ্রিমসবি টাউন দলে চলে যান। ১৯০৪ সালে তিনি ৪০০ পাউন্ডের বিনিময়ে ম্যানচেস্টার ইউনাইটেড ক্লাবে যোগদান করেন। সেসময় ম্যানচেস্টার ইউনাইটেড ছিলেন জে. আর্নেস্ট ম্যাংনাল ম্যানচেস্টার সিটি ক্লাব থেকেও কিছু খেলোয়াড়কে নিয়ে আসে যার মধ্যে বিলি মেরেডিথ ও স্যান্ডি টার্নবুল উল্লেখযোগ্য। রবার্টের ক্লাবে যোগদান ছিল ক্লাবের উন্নয়নের জন্য খুবই গুরুত্বপূর্ণ। তিনি ছিলেন শক্তিশালী, দক্ষ ও দ্রুতিগতির সেন্টার-ব্যাক। তিনি পেশাদার খেলোয়াড়দের সংগঠিত করায় উৎসাহী ছিলেন।


title: চার্লি রবার্টস

text: ১৯০৭ সালের ২ ডিসেম্বর রবার্টস, মেরেডিথকে সাথে নিয়ে "প্লেয়ারস অ্যাসোসিয়েশন" গঠন করেন। এফএর সমর্থিত না হলেও লীগ ক্লাবের কাছে সংগঠনটি সমর্থন পেয়েছিল।


title: চার্লি রবার্টস

text: তিনি সাধারণত হাফ-ব্যাক বা সেন্টার-হাফ হিসেবেই ম্যানচেস্টার ইউনাইটেড ক্লাবে খেলতেন। ক্লাবের পক্ষে তিনি ১৯০৮ ও ১৯১১ সালে লীগ শিরোপা এবং ১৯০৯ সালে এফএ কাপ জেতেন। ১৯১৩ সালের আগস্ট মাসে তৎকালীন রেকর্ড ১,৫০০ পাউন্ডের বিনিময়ে তিনি ওল্ডহ্যাম অ্যাথলেটিক ক্লাবে যোগ দেন। এছাড়া তিনি ম্যানেজারের ভূমিকাও পালন করেছেন।


title: চার্লি রবার্টস

text: চার্লি রবার্টস তিনবার ইংল্যান্ড দলের পক্ষে আন্তর্জাতিক খেলায় অংশ নিয়েছেন। এছাড়া ম্যানচেস্টার ইউনাইটেড ক্লাবের পক্ষে খেলা প্রথম ইংল্যান্ড আন্তর্জাতিক খেলোয়াড়ও তিনিই।


title: চার্লি রবার্টস

text: 'ডিজি স্পেলস' অসুখে ভোগার পর অপারেশনের সময় ম্যানচেস্টার রয়াল ইনফার্মারিতে তিনি মারা যান।


title: চার্লি রবার্টস

text: ম্যানচেস্টার ইউনাইটেড


title: হ্যারি মগার

text: হেনরি হার্বার্ট "হ্যারি" মগার, (জন্ম সেপ্টেম্বর ১৮৭৯ সাউদাম্পটন, মৃত্যু ম্যানচেস্টার ১৬ জুন ১৯২৭), ছিলেন ইংরেজ ফুটবল গোলরক্ষক।


title: হ্যারি মগার

text: স্থানীয় ফরেস্ট সুইফ্‌টস ক্লাবে তিনি তার খেলোয়াড়ী জীবন শুরু করেন। পরে তিনি ১৮৯৮ সালে ফ্রিম্যান্ট্‌ল ক্লাবে যোগ দেন। ১৮৯৯ সালে ফ্রিম্যান্ট্‌ল ক্লাবে নিবন্ধন থাকা সত্ত্বেও ফরেস্ট সুইফ্‌টস ক্লাবের অপেশাদার দলের পক্ষে খেলার জন্য তাকে দুই মাসের নিষেধাজ্ঞা দেয়া হয়।


title: হ্যারি মগার

text: ১৯০০ সালের গ্রীষ্মে তিনি সাউদাম্পটন ক্লাবে যোগ দেন। কিন্তু তৎকালীন ইংল্যান্ড দলের গোলরক্ষক জ্যাক রবিনসনের উপস্থিতির কারনে তিনি বেশিরভাগ সময়ে সাইড বেঞ্চে থেকেছেন। দীর্ঘকায় ও পাতলা হ্যারি উচু বল ধরতে ওস্তাদ ছিলেন। রবিনসনের উপস্থিতির কারনে তিন বছরের দীর্ঘ সাউদাম্পটন জীবনে তিনি মাত্র ১৪টি খেলায় অংশ নিতে পেরেছিলেন।


title: হ্যারি মগার

text: ১৯০৩ সালের মে মাসে তাকে ম্যানচেস্টার ইউনাইটেড ক্লাবে বিক্রি করা হয়। ১৯১২ সালে অবসর গ্রহণের আগ পর্যন্ত তিনি এই ক্লাবেই ছিলেন। এখানে তিনি ২৬৪ খেলায় অংশ নিয়েছিলেন এবং ১৯০৭-০৮ ও ১৯১০-১১ মৌসুমে ফুটবল লীগ চ্যাম্পিয়নশিপ এবং ১৯০৯ সালে এফএ কাপ জয়ে অগ্রণী ভুমিকা পালন করেছেন।


title: ডিক ডাকওয়ার্থ

text: ডিক ডাকওয়ার্থ (জন্ম ১৮৮০ ম্যানচেস্টার) ছিলেন একজন ইংরেজ ফুটবল খেলোয়াড়। তিনি হাফ ব্যাক হিসেবে খেলতেন।


title: ডিক ডাকওয়ার্থ

text: ডাকওয়ার্থ ম্যানচেস্টার ইউনাইটেড যুব দল থেকে উঠে এসেছিলেন এবং মূল দলের হয়ে প্রথম ম্যাচ খেলেন ১৯ ডিসেম্বর ১৯০৩ সালে। ১৯০৮ সালের লীগ ও ১৯০৯ সালের এফএ কাপ বিজয়ী দলের সদস্য ছিলেন তিনি। ক্লাবের পক্ষে ২৫৪ খেলায় তিনি ১১ গোল করেন। মিডলেসব্রোর বিরুদ্ধে তিনি তার শেষ খেলা খেলেন ১৯১৫ সালের ১৫ নভেম্বর। ১৯১৫ সালে ইনজুরির কারণে তিনি অবসর গ্রহণ করেন।


title: ডিক ডাকওয়ার্থ

text: ম্যানচেস্টার ইউনাইটেড


title: টেলিটক বাংলাদেশ লিমিটেড

text: টেলিটক বাংলাদেশ লিমিটেড যার ব্র্যান্ড নাম "টেলিটক" বাংলাদেশের রাষ্ট্রয়াত্ত একটি মোবাইল ফোন সেবাদাতা প্রতিষ্ঠান। এটি বাংলাদেশের একটি জিএসএম ও থ্রিজি ভিত্তিক রাষ্ট্রীয় মালিকানাধীন মোবাইল ফোন কোম্পানি। টেলিটক ২৯ ডিসেম্বর ২০০৪ সালে যাত্রা শুরু করে। এটা বাংলাদেশ সরকারের একটি পাবলিক লিমিটেড কোম্পানি। নভেম্বর ২০১৭ অনুযায়ী, টেলিটক বাংলাদেশের চতুর্থ বহৎ মোবাইল ফোন অপারেটর যার গ্রাহক সংখ্যা ৪৪ লাখ ১৯ হাজার।


title: টেলিটক বাংলাদেশ লিমিটেড

text:
এটি প্রিপেইড, পোস্টপেইড ভিত্তিতে পরিষেবা প্রদান করে থাকে।
এসএসসি পরিক্ষায় জিপিএ ৫ প্রাপ্তদের জন্য টেলিটকের স্পেশাল প্যাকেজ যা সাধারনত টেলিটক ফ্রি প্রদান করে থাকে ৷
কলরেট , এস এম এস চার্জ এবং ইন্টারনেট চার্জ খুবই কম ।


title: টেলিটক বাংলাদেশ লিমিটেড

text: কলেজ ও বিশ্ববিদ্যালয়ের শিক্ষার্থীদের জন্যে সাশ্রয়ী কলরেট ও ইন্টারনেট প্যাকেজ সমৃদ্ধ বিশেষ বর্ণমালা সিম প্রথম ২০১৫ সালে অমর একুশে বইমেলায় শিক্ষার্থীদের জন্য স্বল্পমূল্যে প্রদান করা হয়।


title: টেলিটক বাংলাদেশ লিমিটেড

text:
টেলিটক গ্রাহকদেরকে নিচের নিয়মে নম্বর প্রদান করে থাকেঃ
যেখানে +৮৮০ বাংলাদেশের আন্তর্জাতিক কোড। ১৫ হল টেলিটকের গ্রাহকদের জন্য সরকারের নির্ধারিত কোড। ৮ ডিজিট ******** হল গ্রাহকের নম্বর।


title: লিট্‌ল ম্যানহাটন

text: লিট্‌ল ম্যানহাটন মার্কিন রোমান্টিক কমেডি চলচ্চিত্র। এটি ২০০৫ সালে মুক্তি পায়। ছবিটি পরিচালনা ও কাহিনী লিখেছেন মার্কলেভিন এবং জেনিফার ফ্লাকেট। ব্যক্তিগত জীবনে তারা স্বামী- স্ত্রী। ১০ বছরের বালক "গেভ" এর প্রথম প্রেমে পড়ার গল্প নিয়ে এই চলচ্চিত্রটি। দৃশ্যায়ন হয়েছে ম্যানহাটনে।


title: শাবানা আজমি

text: শাবানা আজমী (হিন্দি ভাষা: शबाना आज़मी) (জন্ম: ১৮ই সেপ্টেম্বর, ১৯৫০) ভারতের সমান্তরাল চলচ্চিত্রের বিখ্যাত অভিনেত্রী। চলচ্চিত্রে অভিনয়ের পাশাপাশি তিনি সমাজকল্যানমূলক কাজে অগ্রণী। তিনি বিয়ে করেছেন ভারতীয় গল্প লেখক জাভেদ আখতারকে।


title: শাবানা আজমি

text: শাবানা আজমী ভারতের হায়দ্রাবাদ-এ জন্মগ্রহণ করেন, তার পিতা হলেন কাইফি আজমি (একজন ভারতীয় কবি) এবং মাতা শওকত আজমী একজন মঞ্চ অভিনেত্রী)


title: শাবানা আজমি

text: "২৪ (ভারতীয় টিভি সিরিজ)" (২০১৩) - অভিলাসা গ্রেয়াল


title: শাবানা আজমি

text: শাবানা আজমি ৫ বার জাতীয় চলচ্চিত্র - সেরা অভিনেত্রীর'র পুরস্কার পেয়েছেন। এছাড়াও তিনি প্রায় আরও অনেক জাতীয় ও আন্তর্জাতিক পুরুস্কার পেয়েছেন।


title: শাবানা আজমি

text: বিজয়ীঃ


title: রিচার্ড অ্যাটনবারা

text: রিচার্ড স্যামুয়েল অ্যাটনবারা, ব্যারন অ্যাটনবারা সিবিই (জন্ম: ২৯শে আগস্ট, ১৯২৩ - ২৪ আগস্ট, ২০১৪) একজন ইংরেজ চলচ্চিত্র অভিনেতা, পরিচালক, প্রযোজক এবং উদ্যোক্তা। তিনি "গান্ধী" চলচ্চিত্রের জন্য শ্রেষ্ঠ চলচ্চিত্র প্রযোজক ও শ্রেষ্ঠ পরিচালক বিভাগে দুটি একাডেমি পুরস্কার জিতেছেন, এবং বাফটা এবং গোল্ডেন গ্লোব পুরস্কার লাভ করেছেন। তিনি প্রকৃতিবাদী চলচ্চিত্র নির্মাতা ডেভিড অ্যাটনবারার ভাই।


title: রিচার্ড অ্যাটনবারা

text: অ্যাটনবারা ১৯২৩ সালের ২৯ আগস্ট ক্যামব্রিজে জন্মগ্রহণ করেন। তিনি ফ্রেডেরিক লেভি অ্যাটনবারা ও ম্যারি অ্যাটনবারার (প্রদত্ত নাম: ক্লেগ) তিন সন্তানের মধ্যে সবার বড়। তার পিতা ফ্রেডেরিক ছিলেন একজন পণ্ডিত ও শিক্ষাবিদ। তিনি ক্যামব্রিজের এমানুয়েল কলেজের ফেলো ছিলেন এবং অ্যাংলো স্যাক্সন আইনের উপর একটি আদর্শ পান্ডুলিপি রচনা করেছেন। তার মাতা ম্যারি ছিলেন বিবাহ নীতিমালা কাউন্সিলের প্রতিষ্ঠাতা সদস্য। অ্যাটনবারা লেস্টারের ওয়াইজেস্টন গ্রামার স্কুলে এবং রয়্যাল একাডেমি অব ড্রামাটিক আর্টে পড়াশুনা করেন।


title: অস্পৃশ্যতা

text: অস্পৃশ্যতা নিম্নবর্নের মানুষের একটি সামাজিক মর্যাদা যারা ভৃত্য বা নিচু পেশায় নিয়োজিত। অস্পৃশ্যতা সাধারনত হিন্দু ধর্মের বর্ণভেদ পদ্ধতিতে লক্ষ করা যায়। বিংশ শতকের শুরুতে ভারতীয় উপমাহাদেশে অস্পৃশ্যতা জনগোষ্ঠীর সংখ্যা ১৬০ মিলিয়নের বেশী। বর্ণ হচ্ছে প্রাচীন হিন্দু সমাজে প্রচলিত একটি সামাজিক বিভাজন ব্যবস্থা, যার উৎপত্তি বেদ। সবচেয়ে প্রাচীন সাহিত্যসূত্র হিসাবে বেদই হচ্ছে সমাজের বর্ণ ব্যবস্থার উৎস। মূলত ব্রাহ্মণীয় দৃষ্টিভঙ্গির উপর প্রতিষ্ঠিত বর্ণ মতবাদ কোন একটি বিশেষ উপলক্ষে সৃষ্টি করা হয়েছিল যা কার্যত অপরিবর্তিত রয়ে যায়। জাতিগত বিশুদ্ধতা বজায় রাখাই হল বর্ণভেদ ধারণা মূল বিষয়। জাতিগত ক্রোমউচ্চতা অণুযায়ী সমাজের সকল জাতিকে চারটি ভিন্ন ভিন্ন শ্রেনীতে ভাগ করা হয়েছে যথা- ব্রাহ্মন, ক্ষত্রিয়, বৈশ্য ও শুদ্র। ঋকবেদের সূক্তের ভাষ্য অণুযায়ী স্বয়ং ব্রহ্মাই চারটি বর্ণের সৃষ্টিকারী। ব্রহ্মার মুখ থেকে ব্রাহ্মনগণ সৃষ্ট হয়েছেন যাদের কাজ পূজা অর্চনা ও শিক্ষাদান। বহু থেকে সৃষ্ট হয়েছেন ক্ষত্রিয়গণ যাদের কাজ দেশরক্ষা ও রাজ্য পরিচালনা করা। ব্রহ্মার উরু থেকে সৃষ্টি করা হয়েছে বৈশ্যদের যাদের কাজ ব্যবসায় বাণিজ্য ও কৃষিকাজ। ব্রহ্মার পা থেকে সৃষ্টি করা হয়েছে শুদ্রদের যাদের কাজ বাকি তিন উচ্চ বংশীয়দের সেবা করা। এই চার বর্ণের বাইরে আরো একটি বর্ণ আছে। এই পঞ্চম ভাগটি হল চণ্ডাল বা অস্পৃশ্য। ভারতীয় সংবিধানের মৌলিক অধিকার পরিচ্ছেদের ১৭ নং ধারায় অস্পৃশ্যতা কে নিষিদ্ধ ও অপরাধজনক ধরা হলেও বর্তমান ভারতের বহু অঞ্চলে তথাকথিত উচ্চবর্ণ, জাতির অবহেলা অব্যাহত রয়েছে।


title: অ্যালেনবি চিল্টন

text: অ্যালেনবি চিল্টন, (১৬ সেপ্টেম্বর ১৯১৮ – ১৫ জুন ১৯৯৬), ছিলেন একজন ইংরেজ ফুটবল খেলোয়াড়।


title: অ্যালেনবি চিল্টন

text: সিহ্যাম কলারি দলের পক্ষে চিল্টন তার ফুটবল ক্যারিয়ার শুরু করেন। পরে তিনি ১৯৩৮ সালে লিভারপুল ক্লাবে যোগ দেন। ১৯৩৮ সালের নভেম্বর মাসেই তিনি আবার ম্যানচেস্টার ইউনাইটেড ক্লাবে যোগ দেন। ১৯৩৯ সালের সেপ্টেম্বর মাসে তিনি চার্লটন এথলেটিক দলের বিরুদ্ধে ইউনাইটেডের পক্ষে তার প্রথম ম্যাচ খেলেন। দ্বিতীয় বিশ্বযুদ্ধের সময় চিল্টনের ক্যারিয়ার থেমে যায়। অবশ্য এসময় তিনি এয়ারড্রিওনিয়ান্স, কার্ডিফ সিটি, হার্ট্‌লপুল ইউনাইটেড, মিডলসব্রো, নিউকাসল ইউনাইটেড ও চার্লটন এথলেটিক দলে অথিতি হিসেবে খেলেন। চার্লটনকে তিনি ১৯৪৪ সালের লীগ সাউথ কাপ ফাইনাল জেতান। তিনি ডারহাম হালকা পদাতিক বাহিনীতে যোগ দেন এবং ১৯৪৪ সালে "ডি ডে ল্যান্ডিংস" এ ভূমিকা রাখেন।


title: অ্যালেনবি চিল্টন

text: দ্বিতীয় বিশ্বযুদ্ধের পর স্যার ম্যাট বাজবির ইউনাইটেড দলে তিনি রক্ষণাত্নক মিডফিল্ডার হিসেবে নিজেকে অধিষ্ঠিত করেন এবং ১৯৪৮ সালের এফএ কাপ জিততে সাহায্য করেন। এছাড়া তিনি ১৯৫২ সালের লীগ বিজয়ী দলের গুরুত্বপূর্ণ সদস্যও ছিলেন। ১৯৫৩–৫৪ মৌসুমে তাকে ক্লাবের অধিনায়কত্ব দেয়া হয়। ম্যানচেস্টার ইউনাইটেড দলের নয়টি মৌসুমের মধ্যে তিনি মাত্র ১৩টি খেলায় অংশ নিতে পারেননি। টানা ১৭৫ খেলায় অংশ নিয়ে ১৯৫৫ সালে তিনি প্রথম একাদশ থেকে বিশ্রাম নেয়ার আবেদন জানান। তার বদলী হিসেবে আসেন মার্ক জোনস যিনি ছিলেন বাজবি বেইবস এর একজন উঠতি তারকা। এর পর চিল্টন আর প্রথম একাদশে খেলতে পারেননি। ১৯৫৫ সালের মার্চ মাসে তিনি ম্যানচেস্টার ইউনাইটেড ক্লাব ছেড়ে দিয়ে খেলোয়াড়-ম্যানেজার হিসেবে গ্রিমসবি টাউন দলে যোগ দেন।


title: অ্যালেনবি চিল্টন

text: ১৯৫৯ সালের এপ্রিল পর্যন্ত চিল্টন গ্রিমসবি টাউনের ম্যানেজার হিসেবে দায়িত্ব পালন করেন। এর পর তিনি উইগান এথলেটিক ক্লাবে ম্যানেজার হন ১৯৬০–৬১ মৌসুমে। ১৯৬১–৬২ মৌসুমে স্কাউট হিসেবে চিল্টন হার্টলপুল ইউনাইটেডে যোগ দেন। পরে তিনি ১৯৬২-৬৩ মৌসুমে এ দলের ম্যানেজার হন। চিল্টন ইউনাইটেড দলের পক্ষে ৪৩২ ম্যাচে অংশ নেন এবং ৩টি গোল করেন। এছাড়া তিনি ইংল্যান্ড দলের হয়ে ২টি আন্তর্জাতিক ম্যাচ খেলেন।


title: অ্যালেনবি চিল্টন

text: ১৫ জুন ১৯৯৬ তারিখে ৭৭ বছর বয়সে তিনি মারা যান।


title: মার্ক জোনস

text: মার্ক জোনস (১৫ জুন ১৯৩৩ – ৬ ফেব্রুয়ারি ১৯৫৮) ছিলেন আট ম্যানচেস্টার ইউনাইটেড খেলোয়াড়দের অন্যতম যারা মিউনিখ বিমান দুর্ঘটনায় মৃত্যুবরন করেছিলেন। ১৯৩৩ সালে তিনি বার্নসলের কাছাকাছি জন্মগ্রহণ করেন, তিনি ছিলেন ক্লাবের প্রথম একাদশের নিয়মিত সেন্টার হাফ এবং ১৯৫০ দশকে ক্লাবের পক্ষে মাঠ মাতিয়েছেন। তিনি ইউনাইটেডের পক্ষে দুটি ফুটবল লীগ প্রথম বিভাগ শিরোপা জিতেছেন। ১৯৫৭ সালে চোখের আঘাতের কারনে তিনি এফএ কাপ ফাইনালে খেলতে পারেননি যাতে ইউনাইটেড পরাজিত হয়েছিল। তিনি আন্তর্জাতিক ম্যাচে অংশগ্রহণের জন্য প্রস্তুত ছিলেন এবং দুর্ঘটনায় মারা না গেলে তিনি অবশ্যই আন্তর্জাতিক ম্যাচ খেলতে পারতেন।


title: মার্ক জোনস

text: জন্মস্থান বার্নসলের কাছে ওম্বহিল নামে একটি গ্রামে জোনসকে কবর দেয়া হয়।


title: বাজবি বেইবস

text: বাজবি বেইবস হলো একদল ম্যানচেস্টার ইউনাইটেড খেলোয়াড় যাদের নিয়োগ ও প্রশিক্ষণ দিয়েছিলেন তৎকালীন সহকারী ম্যানেজার জিমি মারফি এবং যারা ক্লাবটির যুবদল থেকে মূল একাদশে স্যার ম্যাট বাজবির অধীনে খেলেছিলেন। তারা কেবল তরুণ ও প্রতিভাবান এই কারণেই বিখ্যাত ছিলেন তা নয়। বরং ক্লাবটি প্রথাগতভাবে অন্য কোন দল থেকে তাদের না এনে যুবদলে প্রশিক্ষণ ও ব্যবস্থাপনার মাধ্যমে মূল দলে খেলার উপযোগী করেছিল। বাজবি বেইবস শব্দটি প্রথম ব্যবহার করে ম্যানচেস্টার ইভনিং নিউজ-এর সাংবাদিক টম জ্যকসন এবং মূলত ১৯৫৫-৫৬ ও ১৯৫৬-৫৭ সালের লীগ বিজয়ী খেলোয়াড়দের বুঝাতে ব্যবহার করা হয় যে দলটির গড় বয়স ছিল গড়ে ২১ ও ২২ বছর।


title: বাজবি বেইবস

text: বাজবি বেইবসের আট সদস্য ১৯৫৮ সালের মিউনিখ বিমান দুর্ঘটনায় মারা যান যাদের মধ্যে সবচেয়ে উল্লেখযোগ্য হচ্ছেন ডানকান এডওয়ার্ডস। বাজবি বেইবসের মিউনিখপূর্ব দলের সর্বশেষ সদস্য স্যার ববি চার্লটন ১৯৭৫ সালে খেলা থেকে অবসর নেন।


title: ওয়াল্টার ক্রিকমার

text: ওয়াল্টার ক্রিকমার (? - ফেব্রুয়ারি ৬, ১৯৫৮) ছিলেন একজন ইংরেজ ফুটবল ক্লাব সচিব ও ম্যানেজার।


title: ওয়াল্টার ক্রিকমার

text: ১৯২৬ সালে তিনি ম্যানচেস্টার ইউনাইটেড দলের ক্লাব সচিব নির্বাচিত হন। তিনি দুইবার ম্যানচেস্টার ইউনাইটেড ক্লাবের ম্যানেজারের দায়িত্ব পেয়েছিলেন: ১ এপ্রিল ১৯৩১ থেকে ১ জুন ১৯৩২ পর্যন্ত, এবং ১ আগস্ট ১৯৪৪ থেকে ১ ফেব্রুয়ারি ১৯৪৫ পর্যন্ত।


title: ওয়াল্টার ক্রিকমার

text: ক্লাব মালিক জেমস ডব্লিউ গিবসনের সাথে মিলে তিনি ম্যানচেস্টার ইউনাইটেডের যুব উন্নয়ন ব্যবস্থা প্রণয়ন করেছিলেন। ৩২ বছর ধরে ক্লাব সচিব থাকার পর ফেব্রুয়ারি ৬, ১৯৫৮ তারিখে মিউনিখ বিমান দুর্ঘটনায় তিনি মৃত্যুবরন করেন।


title: ভেনিস চলচ্চিত্র উৎসব

text: ভেনিস চলচ্চিত্র উৎসব () বিশ্বের প্রাচীনতম চলচ্চিত্র উৎসব। ১৯৩২ সালে কাউন্ট জুজেপ্পে ভল্পি-এর হাত ধরে "Esposizione Internazionale d'Arte Cinematografica" নামে এর প্রচলন শুরু হয়, সেই থেকে প্রতি বছর আগস্ট এর শেষে অথবা সেপ্টেম্বর এর শুরুতে ভেনিসের লিডো দ্বীপে এই উৎসব উদযাপিত হয়ে আসছে। Lungomare Marconi অঞ্চলের ঐতিহাসিক Palazzo del Cinema থিয়েটারে বাছাই প্রদর্শনী অনুষ্ঠিত হয়। কান চলচ্চিত্র উৎসব ও বার্লিন আন্তর্জাতিক চলচ্চিত্র উৎসব এর পাশাপাশি এটি বিশ্বের সর্বাধিক মর্যাদাপূর্ণ চলচ্চিত্র উৎসবগুলোর মধ্যে একটি।


title: ভেনিস চলচ্চিত্র উৎসব

text: এটি ভেনিস বিয়েনিয়াল এর একটি অংশ। উৎসবের প্রধান পুরস্কারসমূহে মধ্যে রয়েছে গোল্ডেন লায়ন (ইতালীয়ঃ "Leone d'Oro"), যা প্রদর্শনীর শ্রেষ্ঠ চলচ্চিত্রের জন্য প্রদান করা হয়; সিলভার লায়ন (ইতালীয়ঃ "Leone d'Argento"), যা প্রদর্শনীর শ্রেষ্ঠ পরিচালককে প্রদান করা হয়; এবং ভল্পি কাপ (ইতালিয়ঃ "Coppa Volpi"), যা শ্রেষ্ঠ অভিনেতা এবং অভিনেত্রীকে প্রদান করা হয়। ২০০২ সালে স্রোতের বিপরীতে চলা শ্রেষ্ঠ চলচ্চিত্রের জন্য "স্যান ম্যাক্রো পুরস্কার" নামে অপর একটি পুরস্কার প্রদান চালু হয়।


title: ভেনিস চলচ্চিত্র উৎসব

text: ভেনিস চলচ্চিত্র উৎসবের প্রথম সংস্করণ অনুষ্ঠিত হয় ১৯৩২ সালে ৬ থেকে ২১ আগস্ট। ১৯৩৫ সাল থেকে ওত্তাভিও ক্রোজের পরিচালনায় প্রতি বছর এই উৎসব অনুষ্ঠিত হয়ে আসছে। এই বছর শ্রেষ্ঠ অভিনয়ের পুরস্কারে নাম পরিবর্তন করে রাখা হয় "ভল্পি কাপ"। ১৯৩৬ সালে প্রথমবারের মত আন্তর্জাতিক জুরি কর্তৃক মনোনয়ন দেওয়া হয় এবং ১৯৩৭ সালে লুইজি কোয়াগ্লিয়াতার নকশাকৃত নিউ সিনেমা প্যালেসে এই উৎসবের উদ্বোধন হয়।


title: চিত্রগ্রহণ

text:
চিত্রগ্রহণ বলতে চলচ্চিত্রে চিত্র ধারণের জন্য আলোকসজ্জা এবং ক্যামেরা নির্দেশনাকে বোঝায়। ক্যামেরাকে বিশেষ দূরত্বে এবং বিশেষ কোণে স্থাপন করে এই চিত্রগ্রহণ করা হয়। চিত্রগ্রহণের সময় ক্যামেরা একই স্থানে স্থির অথবা চলমান থাকতে পারে। তাছাড়া ক্যামেরা নিজের অক্ষের উপর দু'পাশে ঘোরানো বা উপর নিচে ওঠানো নামানো হয়।
চিত্রগ্রহণের সবচেয়ে সহজ সৃজনশীল পদ্ধতি হল অভিনয়শিল্পীকে ক্যামেরা অনুসরণ করা। এর ফলে ক্যামেরা এক জায়গায় স্থির না রেখে চলমান অবস্থায় চিত্রগ্রহণ করতে হয়। এ কারণে চিত্রগ্রহণে বৈচিত্র্য সৃষ্টি হয়। অভিনয়শিল্পীকে অনুসরণ করতে গেলে ক্যামেরাকে নানা চলমান যন্ত্রের উপর স্থাপন করতে হয়। যেমনঃ ট্রলি, জিব আর্ম বা ক্রেন। এছাড়া চলমান গাড়ির উপরে ক্যামেরা স্থাপন করেও চলমান অবস্থায় চিত্রগ্রহণ করা হয়ে থাকে।


title: ফরাসি নবকল্লোল

text: ফরাসি নবকল্লোল () ১৯৫০ ও ১৯৬০-এর দশকের কিছু ফরাসি চিত্রপরিচালকদের একটি দলের জন্য সমালোচকদের দেওয়া নাম। যদিও এটি কোন সংগঠিত আন্দোলন ছিল না, নবকল্লোলের পরিচালকেরা সকলেই সচেতনভাবে ধ্রুপদী সিনেমাটিক রূপায়ণ প্রত্যাখ্যান করেছিলেন। সম্পাদনা, উপস্থানের ধরন এবং ধারাবর্ণনার পদ্ধতি --- সবকিছুতেই তারা প্রচলিত ধারার থেকে বেরিয়ে গিয়ে নতুন কিছু তৈরি করেছিলেন।


title: ফরাসি নবকল্লোল

text: ফরাসি নবকল্লোল পরিচালকদের মধ্যে আছেন জঁ-লুক গদার, ফ্রঁসোয়া ত্রুফো, এরিক রোমার, ক্লোদ শাব্রল এবং জাক রিভেত। এরা সবাই বিখ্যাত চলচ্চিত্র ম্যাগাজিন "কাইয়ে দু সিনেমা" (Cahiers du cinéma)-তে লিখতেন। চলচ্চিত্র তাত্ত্বিক অঁদ্রে বাজাঁ ফরাসি নবকল্লোলের উপর গুরুত্বপূর্ণ প্রভাব ফেলেন।


title: দুলাল দত্ত

text: দুলাল দত্ত(জন্ম ১৯২৫ – ১৭ আগস্ট, ২০১০; কলকাতা) ভারতের পশ্চিমবঙ্গের রাজধানী কলকাতার বাংলা চলচ্চিত্র শিল্পের একজন স্বনামধন্য চলচ্চিত্র সম্পাদক। তিনি বিশিষ্ট চলচ্চিত্র পরিচালক সত্যজিত রায়ের চলচ্চিত্র সম্পাদনার জন্য বিশেষভাবে স্মরণীয়।


title: বিলায়েত খাঁ

text: বিলায়েত খাঁ (৮ই আগস্ট, ১৯২৮ - ১৩ই মার্চ, ২০০৪) বিখ্যাত বাঙালি সিতার বাদক। তার জন্ম বর্তমান বাংলাদেশের ময়মনসিংহ জেলার গৌরীপুরে।


title: সিগারেট

text: সিগারেট:একটি পণ্য যা ধূমপানের জন্য গ্রহণ করা হয়। তামাক পাতা সুন্দর করে কেটে পরিশোধন করার পর তার সাথে আনুষঙ্গিক কয়েকটি উপাদান মিশিয়ে কাগজে মোড়ানো সিলিন্ডারের ভিতর পুড়ে সিগারেট তৈরি করা হয়। একটি প্রতিরূপ সিগারেটের সিলিন্ডারের দৈর্ঘ্য ১২০ মিলিমিটার এবং ব্যাস ১০ মিলিমিটার। সিগারেটের এক প্রান্তে আগুন জ্বালিয়ে অন্য প্রান্তে মুখ দিয়ে শ্বাস নিতে হয়। যে প্রান্তে মুখ দিতে হয় সে প্রান্তে সচরাচর বিশেষ ফিল্টার থাকে। সিগারেট হোল্ডার দিয়েও অনেকে ধূমপান করে থাকেন। সিগারেট বলতে সাধারণত তামাকের তৈরি সিগারেট বোঝানো হলেও বিশেষভাবে এটি যেকোন ধরণের উপাদানকে নির্দেশ করে। যেমন, গাঁজা দিয়েও সিগারেট তৈরি হতে পারে।


title: সিগারেট

text:
যিনি ধূমপান করেন, তিনিই ধূমপায়ী। সিগারেট ঠোঁটে লাগার ফলে ধীরে ধীরে ঠোঁট কালচে আকার ধারণ করে। ফলে মুখের সৌন্দর্য অনেকাংশেই নষ্ট হয়ে যায়।
ঠোঁটের এই কালচে দাগ দুর করার জন্য অনেক সামগ্রী পাওয়া যায়।
কেউ কেউ টুথপেষ্ট ব্যবহার করে থাকে।


title: সিগারেট

text: সিগারেটে ৫৭টি মারাত্মক রাসায়নিক উপাদানের সন্ধান পাওয়া গেছে যা মানবদেহের জন্য অত্যন্ত ক্ষতিকর। তেমনি একটি হলো নিকোটিন। একটি গবেষনায় দেখা গেছে যে দুটি সিগারেট এ যে পরিমান নিকোটিন আছে তা যদি একটি সুস্থ মানুষ এর দেহে ইঞ্জেক্ট করে দেয় তাহলে সে মানুষটি তখনি মারা যাবে।


title: আচ্ছাদন তন্ত্র

text: আচ্ছাদন তন্ত্র () মানবদেহের একটি তন্ত্র। এটি মানবমানবদেহের বাহ্যিক অঙ্গসমুহ আচ্ছাদন করে। এর কাজ


title: আচ্ছাদন তন্ত্র

text:
ত্বক আচ্ছাদন তন্ত্রের একটি অঙ্গ
আরও থাকে
ত্বক দেহের সবচেয়ে বৃহত্তম এবং ভারী অঙ্গ।


title: আচ্ছাদন তন্ত্র

text: ত্বক তিনটি স্তরে বিভক্ত:


title: আচ্ছাদন তন্ত্র

text: ডার্মিসের নিচের সাবকিউটেনিয়াস কলা নিম্নবর্তী পেশী, কলা এবং অন্যন্য অঙ্গকে রক্ষা করে। এই কলা অনেক তন্তু ও এ্যাডিপোস (মেদ) কোষ দ্বারা গঠিত। তন্তুগুলো ডার্মিস হতে সাবডার্মিস পর্যন্ত বিস্তৃত হয়ে তাদের পরস্পরের বাঁধন মজবুদ করে এবং স্থিতিস্থাপকতা দেয়। ত্বকের উপরের চুল দেহের তাপ নিয়ন্ত্রনে এবং ক্ষতিকারক বন্তুকণা হতে রক্ষা করে।


title: আচ্ছাদন তন্ত্র

text: ত্বকের গ্রন্থিগুলো হলো:


title: আচ্ছাদন তন্ত্র

text: ইপিডার্মিস ত্বকের বহিস্থঃ পাতলা স্তর যেখানে মেলানিন থাকে। এই মেলানিন ত্বকের রঙ নির্ধারণ করে এবং রোদে ত্বককে কালো করে। ক্যারোটিন ও অক্সিজেন-পূর্ণ হিমোগ্লোবিণও ত্বকের রঙের জন্য দ্বায়ী। ক্যারাটিন নামক আমিষ দ্বারাও ইপিডার্মিস আবৃত থাকে যা ইপিডার্মাল কলাকে শক্ত করে আঙ্গুলের নখ তৈরি করে। এর সর্ববহিস্থঃ স্তরে ২৫-৩০ স্তর বিশিষ্ট মৃত কোষের আবরণ থাকে। অন্যান্য স্তরগুলো হলো:


title: আচ্ছাদন তন্ত্র

text: এটি নিম্নক্ত উপস্তরে বিভক্ত:


title: আচ্ছাদন তন্ত্র

text:
ইপিডার্মিস নিম্নক্ত ৫টি উপস্তর বা স্ট্র্যাটায় বিভক্ত:
এছাড়াও এর মধ্যে মেকার সেল,এবং মেলানোসাইট কোষ থাকে.যা আমাদের দেহের রং নির্ধারণ করে


title: আচ্ছাদন তন্ত্র

text: ডার্মিস ত্বকের সবচেয়ে নিচের, পুরু স্তর। এটি রক্ত নালী, যোজক কলা, স্নায়ূ, লসিকা গ্রন্থি, ঘর্মগ্রন্থি এবং চুলের গোড়ার সমন্নয়ে গঠিত। এটি দুটি প্রধান স্তরে বিভক্ত:


title: কঙ্গোয় টিনটিন

text: কঙ্গোয় টিনটিন () হচ্ছে দুঃসাহসী টিন‌টিন সিরিজের দ্বিতীয় বই। সোভিয়েত রাশিয়াতে সফল অভিযানের পর এই পর্বে তরুণ সাংবাদিক টিনটিনকে আফ্রিকায় বেলজিয়াম শাসিত উপনিবেশ কঙ্গোর উদ্দেশ্যে যাত্রা করতে দেখা যায়।


title: আওয়ার ফিল্ম্‌স, দেয়ার ফিল্ম্‌স

text: আওয়ার ফিল্ম্‌স, দেয়ার ফিল্ম্‌স বাঙালি চলচ্চিত্র পরিচালক এবং লেখক সত্যজিৎ রায় রচিত একটি গ্রন্থ। বিভিন্ন পত্রিকায় তিনি যেসব চলচ্চিত্র সমালোচনামূলক প্রবন্ধ লিখেছিলেন সেগুলোরই একটি সংকলন এটি। ভারত থেকে ১৯৭৬ সালে বইটি প্রকাশিত হয়। ইংরেজি সংস্করণ প্রকাশিত হয় মার্কিন যুক্তরাষ্ট্র ও যুক্তরাজ্যে ১৯৯২ সালে। এর কিছু অংশ প্রকাশিত হয় কলকাতা ফিল্ম সোসাইটির বুলেটিনে, যেটি ১৯৪৭ সালে প্রতিষ্ঠিত হয় এবং সত্যজিৎ রায় সহ-প্রতিষ্ঠাতা ছিলেন।


title: একেই বলে শুটিং

text: একেই বলে শুটিং বাঙালি চলচ্চিত্র পরিচালক এবং সাহিত্যিক সত্যজিৎ রায় রচিত একটি নন-ফিকশন গ্রন্থ। চলচ্চিত্র বিষয়ক বইটি ১৯৭৯ সালে প্রকাশিত হয়। বইটিতে তিনি ছবির শুটিং করতে গিয়ে যেসব মজার ঘটনার সম্মুখীন হয়েছেন বা মনে রাখার মত অভিজ্ঞতা অর্জন করেছেন সেগুলোর কথা তুলে ধরেছেন। বইটিতে শুটিংয়ের সময়কার বেশ কিছু স্থিরচিত্রও সংযোজিত আছে।


title: বিষয় চলচ্চিত্র

text: বিষয় চলচ্চিত্র সত্যজিৎ রায় রচিত চলচ্চিত্র বিষয়ক প্রবন্ধের সংকলন হিসেবে প্রকাশিত একটি বই। এতে তার চলচ্চিত্র নির্মাণের কৌশল এবং পদ্ধতি নিয়ে বিস্তর আলোচনা করেছেন এবং তার ছবির বেশ কিছু সমালোচনার জবাব দিয়েছেন। ১৯৮২ সালের জানুয়ারিতে বইটির প্রথম পেপারব্যাক সংস্করণ প্রকাশিত হয়। বইটির প্রকাশক কলকাতার আনন্দ পাবলিশার্স।


title: ভারতের চলচ্চিত্র

text: ভারতের চলচ্চিত্র শিল্প টিকিট বিক্রির সংখ্যা এবং প্রতি বছর মুক্তিপ্রাপ্ত চলচ্চিত্রের সংখ্যার দিক দিয়ে পৃথিবীতে অন্যতম বৃহৎ। কেবল ২০০৩ সালেই এদেশে ৮৭৭টি পূর্ণদৈর্ঘ্য এবং ১১৭৭টি স্বল্পদৈর্ঘ্য চলচ্চিত্র মুক্তি পেয়েছে।


title: ভারতের চলচ্চিত্র

text: বিস্তারিত: পশ্চিমবঙ্গের চলচ্চিত্র (টলিউড)


title: ভারতের চলচ্চিত্র

text: বাংলা চলচ্চিত্র শিল্প বলতে মূলত টলিউড-কে বোঝায়। আবার টলিউড বলতে কলকাতার টালিগঞ্জ-কে কেন্দ্র করে গড়ে ওঠা চলচ্চিত্র শিল্পকেন্দ্র কে বোঝায়। এই চলচ্চিত্র শিল্পকেন্দ্র ভারতের মধ্যে সমালোচকদের দ্বারা বহুল প্রশংসিত চলচ্চিত্রগুলির জন্ম দেয়। পাশাপাশি সমান্তরাল ধারার চলচ্চিত্র তৈরিতেও এই টলিউড বিশেষ উল্লেখ-এর দাবি রাখে। এই টলিউডের উল্লেখযোগ্য চিত্রপরিচালকদের মধ্যে সত্যজিৎ রায়, মৃণাল সেন, ঋত্বিক ঘটক, তপন সিনহা, বুদ্ধদেব দাসগুপ্ত প্রমুখ অন্যতম।


title: ভারতের চলচ্চিত্র

text: বলিউড () ভারতের মুম্বাইয়ে অবস্থিত হিন্দি ভাষার চলচ্চিত্রের পীঠস্থান।বলিউড নামটি হিন্দি যা হলিউডের সাথে নামের মিল রেখে পূর্বতন বোম্বে শহরের নামে বলিউড হয়।


title: ভারতের চলচ্চিত্র

text: বলিউড শব্দটা হলিউড থেকে ধার করা। সে সময় মুম্বাইয়ের নাম ছিল বোম্বে। তাই বোম্বের প্রথম অংশ আর হলিউডের শেষ অংশ নিয়ে করা হয় বলিউড।


title: ভারতের চলচ্চিত্র

text: ১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।


title: ভারতের চলচ্চিত্র

text: অসমীয়া চলচ্চিত্র বা অহমীয়া চলচ্চিত্র বলতে সাধারণত অসমীয়া ভাষায় নির্মিত চলচ্চিত্রকে বুঝায়। কিন্তু কখনো কখনো আবার অসমীয়া চলচ্চিত্র বলতে অসম রাজ্যে নির্মিত অন্য ভাষার চলচ্চিত্র যেমন কার্বি ভাষা ও বডো ভাষার চলচ্চিত্রকেও বুঝায়। অর্থাৎ অসমীয়া চলচ্চিত্র বলতে অসম রাজ্যের চলচ্চিত্রও বুঝায়।


title: ভারতের চলচ্চিত্র

text:
অসমের প্রথম চলচ্চিত্রটি নির্মাণ করেন জ্যোতিপ্রসাদ আগরওয়ালা ১৯৩৫ সালে যেটির নাম ছিল জয়মতী। জয়মতী ছবিটির মাধ্যমেই অসমের চলচ্চিত্র জগৎ যাত্রা শুরু করে। সেইথেকে অনেক উত্থান-পতনের পর অহমীয়া চলচ্চিত্র আজকের রূপধারণ করেছে। বর্তমানে এখানে প্রচুর পরিমাণে সমান্তরাল ধারার ছবির নির্মাণ হয়। ড. ভবেন্দ্র নাথ শইকীয়া, জাহ্নু বড়ুয়াদের মত পরিচালকরা সমান্তরাল ধারার ছবি নির্মাণে সিদ্ধহস্ত। অসমীয়া চলচ্চিত্রের ইতিহাস পুরনো এবং রাষ্ট্রীয় স্তরের অনেকগুলি পুরস্কার পেলেও আন্তর্রাষ্ট্রীয় স্তরে অসমীয়া চলচ্চিত্র কোনো প্রভাব বিস্তার করতে পারেনি।
বর্তমানে অসমীয়া চলচ্চিত্র অনেক সমস্যায় জর্জরিত, এর প্রধান কারণ হিন্দি ছবির প্রভাব।


title: ভারতের চলচ্চিত্র

text:
কর্ণাটকের চলচ্চিত্র ভারতীয় রাজ্য কর্ণাটকের কন্নড়ভাষী চলচ্চিত্র শিল্প। এই শিল্প সাধারণভাবে স্যান্ডেলউড নামে পরিচিত। কন্নড় ছাড়াও টুলু ও কোঙ্কনিতে কিছু কিছু চলচ্চিত্র এই রাজ্যে নির্মিত হয়।
কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , মাই ডিয়ার কুট্টিচাতান মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল তাচোলি অম্বু। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ামল চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
তামিল চলচ্চিত্র (বা তামিলনাড়ুর চলচ্চিত্র, তামিল চলচ্চিত্র শিল্প বা চেন্নাই চলচ্চিত্র শিল্প নামেও পরিচিত) দক্ষিণ ভারতীয় রাজ্য তামিলনাড়ুর চেন্নাই-ভিত্তিক তামিলভাষী চলচ্চিত্র নির্মাণশিল্প। এই শিল্পের মূল কেন্দ্র চেন্নাইয়ের কোডামবক্কম অঞ্চল। এই কারণে সাধারণভাবে এই চলচ্চিত্র শিল্পকে কলিউড নামে অভিহিত করা হয় (তামিল: கோலிவுட் ""), যা "কোডামবক্কম" ও "হলিউড" শব্দদুটির মিশ্রণ।


title: ভারতের চলচ্চিত্র

text: ১৯১৬ সাল থেকে চেন্নাইয়ে নির্বাক চলচ্চিত্র নির্মাণ শুরু হয়। ১৯৩১ সালে "কালিদাস" চলচ্চিত্রটির মাধ্যমে শুরু হয় তামিল সবাক চলচ্চিত্রের যাত্রা। ১৯৩০-এর দশকের শেষদিকে মাদ্রাজের প্রাদেশিক আইনসভা বিনোদন কর আইন ১৯৩৯ পাস করে। ভারতের চলচ্চিত্র শিল্পে তামিলনাড়ুর সিনেমার বিশেষ অবদান রয়েছে। বিংশ শতাব্দীতে তামিল ছাড়াও অন্যান্য চলচ্চিত্র শিল্পের কেন্দ্র হয়ে দাঁড়ায় চেন্নাই। এগুলির মধ্যে শ্রীলঙ্কার চলচ্চিত্রও অন্যতম। আবার তামিলভাষী চলচ্চিত্র নির্মিত হতে থাকে অন্য দেশেও।


title: ভারতের চলচ্চিত্র

text:
আজ তামিল চলচ্চিত্র শ্রীলঙ্কা, সিঙ্গাপুর, কোরিয়া, মালয়েশিয়া, মরিশাস, দক্ষিণ আফ্রিকা, পশ্চিম ইউরোপ, উত্তর আমেরিকা ও অন্যান্য তামিল জাতি অধ্যুষিত পৃথিবীর নানা অংশে প্রদর্শিত হয়ে থাকে।
তেলুগু চলচ্চিত্র বা অন্ধ্রপ্রদেশের চলচ্চিত্র (তেলুগু: తెలుగు సినీపరిశ్రమ) ভারতের তেলুগু চলচ্চিত্র শিল্প।


title: ভারতের চলচ্চিত্র

text: বাৎসরিক চলচ্চিত্র নির্মাণের সংখ্যা অনুযায়ী এই চলচ্চিত্র শিল্প পৃথিবীতে বৃহত্তম এবং পরিকাঠামোর দিক থেকে দ্বিতীয় বৃহত্তম। ভারতে সর্বাধিক সংখ্যক সিনেমাহল অন্ধ্রপ্রদেশ রাজ্যেই অবস্থিত। হায়দ্রাবাদ শহরের আইম্যাক্স একাধিক বিশ্বরেকর্ডের অধিকারী।


title: ভারতের চলচ্চিত্র

text: মারাঠি চলচ্চিত্র ( মারাঠি: मराठी चित्रपट, মরাঠি চিত্রপট) ভারতের মারাঠিভাষী চলচ্চিত্র শিল্প। এটি দেশের অন্যতম প্রাচীন স্থানীয় চলচ্চিত্র শিল্প। মারাঠি ভাষায় প্রথম সবাক চলচ্চিত্র ছিল "অযোধ্যেচা রাজা"। প্রভাত ফিল্মস প্রযোজিত এই ছবিটি মুক্তি পায় ১৯৩২ সালে; অর্থাৎ, প্রথম হিন্দি সবাক চলচ্চিত্র "আলম আরা" মুক্তি পাবার ঠিক একবছর পর। সাম্প্রতিক বছরগুলিতে মারাঠি চলচ্চিত্রের সমৃদ্ধি ঘটেছে। ভারতের মহারাষ্ট্র রাজ্যের রাজধানী মুম্বাই শহরে এই শিল্পের মূল কেন্দ্র অবস্থিত।


title: মোল্লা নাসিরুদ্দিন

text: মোল্লা নাসিরুদ্দিন (ফার্সি: ملا نصرالدین, আরবি: جحا نصرالدين, তুর্কি: Nasreddin Hoca, কাজাখ: кожа насыр, বসনীয়: Nasrudin hodža) একজন মধ্যযুগীয় মুসলিম সুফি যিনি হাস্যরসাত্মক চরিত্র হিসেবে সুপরিচিত। মধ্যযুগে আনুমানিক ত্রয়োদশ শতকে সেলজুক শাসনামলে ইরানের বৃহত্তর খোরাসানে তিনি বসবাস করতেন। অবশ্য নিকট ও মধ্য প্রাচ্য এবং মধ্য এশিয়ার বেশ কয়েকটি দেশই নাসিরুদ্দিনকে তাদের দেশের বলে দাবী করে। এর মধ্যে রয়েছে আফগানিস্তান, ইরান, তুরস্ক এবং উজবেকিস্তান। বিভিন্ন সংস্কৃতিতে তার নাম বিভিন্নভাবে উচ্চারিত হয়। সাধারণত অধিকাংশ সংস্কৃতিতে "হোজ্জা" এবং "মোল্লা" নামে পরিচিত। তিনি জনপ্রিয় দার্শনিক এবং বিজ্ঞ ব্যক্তি ছিলেন। তার হাস্যরসাত্মক গল্প এবং উক্তিগুলোই তাকে বিখ্যাত করে রেখেছে। চীনে তিনি "আফান্টি" নামে পরিচিত এবং চীনারা তাকে উইগুরের তুর্কী ব্যক্তি বলে মনে করে।


title: মুদ্রাক্ষর-ছাঁদ

text: মুদ্রণশৈলীর পরিভাষায় একটি মুদ্রাক্ষর-ছাঁদ () বলতে শৈলীগত একতা প্রদর্শনকারী কতগুলি হরফের (glyph) একটি সমন্বিত সেটকে বোঝায়। একটি মুদ্রাক্ষর-ছাঁদে কোন ভাষার বর্ণমালা, অঙ্ক, এবং যতিচিহ্ন থাকতে পারে। এতে বিভিন্ন ধারকলিপি ও প্রতীকও থাকতে পারে। এমনকি কোন কোন মুদ্রাক্ষর-ছাঁদ সম্পূর্ণভাবেই প্রতীক দিয়ে গঠিত হতে পারে, যেমন- গাণিতিক প্রতীকের মুদ্রাক্ষর-ছাঁদ, কিংবা মানচিত্র নির্মাণে ব্যবহৃত মুদ্রাক্ষর-ছাঁদ।


title: মুদ্রাক্ষর-ছাঁদ

text: ডেস্কটপ কম্পিউটারের মাধমে প্রকাশনা শুরু হওয়ার আগে মুদ্রাক্ষর-ছাঁদ এবং ফন্ট-এর মধ্যে সংজ্ঞার পার্থক্য ছিল। কিন্তু বর্তমানে ডিজিটাল মুদ্রণশৈলীর যুগে এই দুইটিকেই প্রায় একই অর্থে ব্যবহার করা হয়। ফন্ট বলতে কোন মুদ্রাক্ষর-ছাঁদের নির্দিষ্ট একটি সদস্যকে বোঝাতে পারে। যেমন এরিয়াল মুদ্রাক্ষর-ছাঁদটির রোমান, গাঢ় এবং বাঁকা এই তিনটি ফন্ট হওয়া সম্ভব।


title: মুদ্রাক্ষর-ছাঁদ

text: মুদ্রাক্ষর-ছাঁদ নকশা করার শিল্প ও কলাকৌশলকে মুদ্রাক্ষর নকশাকরণ বলা হয়। যারা এই কাজ করেন, তাদেরকে বলা হয় মুদ্রাক্ষর নকশাবিদ। ডিজিটাল মুদ্রণশৈলীর ক্ষেত্রে এদেরকে ফন্ট প্রস্তুতকারক বা ফন্ট নকশাবিদ নামে ডাকা হয়।


title: মুদ্রাক্ষর-ছাঁদ

text: মুদ্রাক্ষর-ছাঁদ এবং ফন্টের আকার ঐতিহ্যগতভাবে পয়েন্ট এককে মাপা হয়। পয়েন্ট এককটিকে বিভিন্ন সময়ে ভিন্নভাবে সংজ্ঞায়িত করা হয়েছে। তবে বর্তমানে পয়েন্ট বলতে ডেস্কটপ কম্পিউটার প্রকাশনা শিল্পে সংজ্ঞায়িত জন্য "ডেস্কটপ পাবলিশিং পয়েন্ট"-কেই বোঝায়। একটি পয়েন্টের আকার এক ইঞ্চির ৭২ ভাগের এক ভাগ।


title: স্ট্যানলি কফম্যান

text: স্ট্যানলি কফম্যান (জন্ম: ২৪শে এপ্রিল, ১৯১৬) একজন মার্কিন চলচ্চিত্র সমালোচক, মঞ্চ সমালোচক এবং লেখক। তিনি ১৯৫৮ সাল পর্যন্ত "দ্য নিউ রিপাবলিক"-এর জন্য লিখতেন। বর্তমানে সেই সাময়িকীতেই চলচ্চিত্র সমালোচনামূলক প্রবন্ধ লিখেন।


title: হাওয়ার্ড হক্‌স

text: হাওয়ার্ড হক্‌স (৩০ শে মে, ১৮৯৬ - ২৬শে ডিসেম্বর, ১৯৭৭) একজন মার্কিন চলচ্চিত্র পরিচালক, প্রযোজক এবং লেখক। তিনি হলিউড চলচ্চিত্রের ধ্রুপদী যুগের অন্যতম ব্যক্তিত্ব। তিনি ক্যালিফোর্নিয়ার পাম স্প্রিংসে পড়ে গিয়ে মৃত্যবরণ করেন।


title: টার্নার ক্লাসিক মুভিজ

text: টার্নার ক্লাসিক মুভিজ (ইংরেজি ভাষা: Turner Classic Movies - TCM) টার্নার এন্টারটেইনমেন্ট এবং ওয়ার্নার ব্রাদার্স-এর মালিকানাধীন একটি কেবল টেলিভিশন চ্যানেল। এতে বাণিজ্যিক-উন্মুক্ত ধ্রুপদী চলচ্চিত্রসমূহ প্রদর্শিত হয়। এতে এমজিএম, ইউনাইটেড আর্টিস্ট্‌স, আরকেও এবং ওয়ার্নার ব্রাদার্সের অনেক ছবিই দেখানো হয়।


title: নান্দনিকতা

text: নান্দনিকতা চেতনা এবং চেতনা সংশ্লিষ্ট আবেগী মূল্যবোধের অধ্যয়নের নাম। একে অনেক সময় আবেগ এবং স্বাদের বিচার হিসেবে গণ্য করা হয়। নান্দনিকতা অ্যাক্সিওলজির অন্তর্গত এবং দর্শনের একটি পৃথক শাখা। এটি শিল্পের দর্শনের ঘনিষ্ঠ ভাবে সম্পর্কিত। এটি বিশ্ব সম্বন্ধে ধরনা গ্রহণের নতুন নতুন পদ্ধতি নিয়ে অধ্যয়ন করে।


title: দি ইন্ডিপেন্ডেন্ট

text: দি ইন্ডিপেন্ডেন্ট (ইংরেজি: The Independent) একটি ব্রিটিশ দৈনিক পত্রিকা। টনি ওরাইলির ইন্ডিপেন্ডেন্ট নিউজ অ্যান্ড মিডিয়া এই পত্রিকাটি প্রকাশ করে। ১৯৮৬ সাল থেকে এটি প্রকাশিত হয়ে আসছে। ২০০৭ সালের আগস্ট মাসে এই পত্রিকার সার্কুলেশন সংখ্যা ছিল ২৪০,১১৬।


title: লোকসভা

text: লোকসভা ভারতীয় সংসদের নিম্নকক্ষ। এই কক্ষের প্রতিনিধিরা প্রত্যক্ষভাবে জনগণ কর্তৃক নির্বাচিত হন। ২০১৪ সাল অবধি ভারতে মোট ষোলটি লোকসভা গঠিত হয়েছে। সংবিধান অনুসারে, এই কক্ষের প্রতিনিধিদের সর্বোচ্চ সংখ্যা ৫৫২। কেন্দ্রশাসিত অঞ্চলগুলি সর্বোচ্চ ২০ জন প্রতিনিধি পাঠাতে পারে। রাষ্ট্রপতি যদি মনে করেন যে সভায় অ্যাংলো-ইন্ডিয়ান সম্প্রদায়ের যথেষ্ট প্রতিনিধি নেই, তবে তিনি সর্বোচ্চ দুইজনকে মনোনীত করতে পারেন। বর্তমানে অধ্যক্ষ এবং দুইজন মনোনীত প্রতিনিধি (যদি থাকেন) সহ লোকসভার মোট সদস্য সংখ্যা ৫৪৫।


title: লোকসভা

text: প্রত্যেক লোকসভার মেয়াদ পাঁচ বছরের। পাঁচ বছর অন্তর এই সভা স্বয়ংক্রিয়ভাবেই বিলুপ্ত হয়। তবে জরুরি অবস্থা ঘোষণার মাধ্যমে এই সভার মেয়াদ আরও একবছর বাড়ানো যায়। ভারতের ষোড়শ লোকসভা গঠিত হয়েছে ২০১৪ সালের মে মাসে।


title: লোকসভা

text: ২০০১ সালের ভারতীয় জনগণনার পরিপ্রেক্ষিতে সাম্প্রতিককালে লোকসভা কেন্দ্রগুলির সীমানা পুনর্নির্ধারণের জন্য গঠিত হয় সীমানা পুনর্নির্ধারণ কমিশন। সীমানা পুনর্নির্ধারণের কাজটি প্রকৃতপক্ষে প্রতি জনগণনার পর হওয়ার কথা। কিন্তু ১৯৭৬ সালে পরিবার পরিকল্পনা কর্মসূচির প্রভাব এড়াতে একটি বিশেষ সংবিধান সংশোধনীর দ্বারা এই কাজ স্থগিত করা হয়েছিল। বর্তমানে লোকসভা টিভি নামে লোকসভার একটি নিজস্ব টেলিভিশন চ্যানেল আছে, যার সদর সংসদ ভবন চত্বরেই অবস্থিত।


title: লোকসভা

text: সংবিধানের ৮৩ নং অনুচ্ছেদে সংসদের দুই কক্ষের সদস্য হওয়ার যোগ্যতা উল্লেখ করা হয়েছে। লোকসভার সদস্যদের অবশ্যই ভারতীয় প্রজাতন্ত্রের নাগরিক হতে হয় – যাঁর বয়স ২৫ বছরের কম নয়। অনাগরিক, আদালত কর্তৃক বিকৃত মস্তিষ্ক বা দেউলিয়া ঘোষিত বা কেন্দ্র ও রাজ্য সরকারের লাভজনক কোনো পদে চাকুরিরত ব্যক্তিরা লোকসভার সদস্যপদের প্রার্থী হতে পারেন না। সংরক্ষিত আসনের ক্ষেত্রে প্রার্থীকে অবশ্যই তফসিলি জাতি বা উপজাতি তালিকাভুক্ত হতে হবে।


title: লোকসভা

text: সাধারণ দিনে লোকসভার কার্যকাল সকাল ১১টা থেকে দুপুর ১টা এবং দুপুর ২টো থেকে সন্ধ্যে ৬টা। প্রত্যেক বৈঠকের প্রথম ঘণ্টাটি "প্রশ্নোত্তর কাল" বা "কোশ্চেন আওয়ার" নামে পরিচিত। এই পর্বে সদস্যরা নির্দিষ্ট সরকারি মন্ত্রকের বিষয়ে প্রশ্ন উত্থাপন করেন এবং সংশ্লিষ্ট মন্ত্রকের ভারপ্রাপ্ত মন্ত্রীরা সেই সব প্রশ্নের উত্তর দেন।


title: লোকসভা

text: অর্থ বিল ছাড়া অন্য সকল ক্ষেত্রে রাজ্যসভা ও লোকসভার আইনবিভাগীয় ক্ষমতা একই। অর্থ বিলের ক্ষেত্রে লোকসভাই সর্বোচ্চ কর্তৃপক্ষ। আইনবিভাগের কোনো বিষয় নিয়ে উভয় কক্ষের মধ্যে বিরোধ দেখা গেলে যৌথ অধিবেশনের মাধ্যমে তার মীমাংসা করা হয়। তবে এই ধরনের অধিবেশনে সাধারণত লোকসভার সদস্যদেরই জয় হয়। কারণ, লোকসভার সদস্যসংখ্যা রাজ্যসভার প্রায় দ্বিগুণ।


title: লোকসভা

text: প্রতিবছর লোকসভার তিনটি অধিবেশন বসে। যথা:


title: নার্গিস (অভিনেত্রী)

text: নার্গিস দত্ত (হিন্দি ভাষা: नर्गिस) বিখ্যাত ভারতীয় চলচ্চিত্র অভিনেত্রী। তিনি একাডেমি পুরস্কার মনোনয়নপ্রাপ্ত চলচ্চিত্র মাদার ইন্ডিয়া-তে "রাধা" চরিত্র অভিনয় করার জন্য সবচেয়ে বিখ্যাত হয়েছেন। তিনি চলচ্চিত্র অভিনেতা সুনীল দত্ত (যে মাদার ইন্ডিয়াতে তার ছেলের চরিত্রে অভিনয় করেছিল)-কে বিয়ে করেন। তাদের ছেলের নাম সঞ্জয় দত্ত যে বর্তমানে ভারতের চলচ্চিত্রাঙ্গণে বেশ জনপ্রিয় অভিনেতা।


title: সঞ্জয় দত্ত

text: সঞ্জয় বলরাজ দত্ত (জন্ম: ২৯ জুলাই ১৯৫৯) হলেন ভারতের একজন জনপ্রিয় চলচ্চিত্র অভিনেতা। তিনি অভিনয়শিল্পী দম্পতি সুনীল দত্ত ও নার্গিস দত্তের সন্তান। ১৯৮১ সালে চলচ্চিত্রে অভিষেকের পর তিনি ১৮০-এর অধিক হিন্দি চলচ্চিত্রে অভিনয় করেছেন। যদিও দত্ত প্রণয়ধর্মী থেকে শুরু করে হাস্যরসাত্মক চলচ্চিত্রে শ্রেষ্ঠাংশে অভিনয় করে সফলতা অর্জন করেছেন, নাট্যধর্মী ও মারপিঠধর্মী চলচ্চিত্রে গ্যাংস্টার, গুন্ডা ও পুলিশ অফিসার চরিত্রে অভিনয় করে তিনি বেশি সমাদৃত হয়েছেন। এইসব চরিত্রে তার কাজের জন্য ভারতীয় গণমাধ্যম ও দর্শক তাকে "ডেডলি দত্ত" বলে অভিহিত করে। তার অভিনীত চলচ্চিত্রসমূহের মধ্যে "খলনায়ক" (১৯৯৩), "বাস্তব" (১৯৯৯), "মুন্না ভাই এম.বি.বি.এস." (২০০৩) অন্যতম। তিনি আমির খানের সাথে মিলে ২০১৫ সালে মুক্তিপ্রাপ্ত "পিকে" ছবিতে অসাধারণ এক পার্শ্বচরিত্রে অভিনয় করেন। ৩৭ বছরের অধিক চলচ্চিত্র জীবনে তিনি দুটি ফিল্মফেয়ার পুরস্কার, দুটি আইফা পুরস্কার, দুটি বলিউড মুভি পুরস্কার, দুটি স্ক্রিন পুরস্কার, তিনটি স্টারডাস্ট পুরস্কার ও একটি করে গ্লোবাল ইন্ডিয়ান ফিল্ম পুরস্কার ও বঙ্গ চলচ্চিত্র সাংবাদিক সমিতি পুরস্কার অর্জন করেছেন।


title: সঞ্জয় দত্ত

text: ১৯৯৩ সালের এপ্রিলে দত্তকে সন্ত্রাসী ও সংহতি নাশমূলক কর্মকাণ্ডের জন্য গ্রেফতার করা হয়। তার উপর আনা চার্জ মওকুফ হলেও তাকে বেআইনি অস্ত্র রাখার জন্য দোষী সাব্যস্ত করা হয়। সাজা ভোগকালীন ভাল ব্যবহার ও আচরণের জন্য ২০১৬ সালের ২৫ ফেব্রুয়ারি তাকে জেল থেকে মুক্তি দেওয়া হয়।


title: সঞ্জয় দত্ত

text: সঞ্জয় এর পিতামাতা হচ্ছেন প্রয়াত হিন্দি চলচ্চিত্র অভিনেতা-অভিনেত্রী সুনীল দত্ত এবং নার্গিস, যারা দুজনেই বলিউড চিত্র জগতে সুপরিচিত ছিলেন। সঞ্জয় একজন ধার্মিক মানুষ, হিন্দু ধর্মের প্রতি তাঁর প্রগাঢ় আস্থা ও বিশ্বাস রয়েছে। তাঁর মা নার্গিস ১৯৮১ সালে মারা যান, এই ১৯৮১ সালে সঞ্জয় অভিনীত প্রথম চলচ্চিত্র 'রকি' মুক্তি পায়, চলচ্চিত্রটি মুক্তি পাবার আগেই নার্গিস মারা যান, অনেকে মনে করেন মা নার্গিসের মৃত্যুর শোকেই সঞ্জয় মাদকাসক্ত হয়ে পড়েছিলেন। শিশুশিল্পী হিসেবে সঞ্জয় ১৯৭২ সালের চলচ্চিত্র 'রেশমা অর শেরা'তে অভিনয় করেছিলেন, চলচ্চিত্রটিতে তাঁর বাবা সুনীল দত্ত ছিলেন, সঞ্জয়কে চলচ্চিত্রটিতে কিছুক্ষণের জন্য বাচ্চা কাওয়ালি গায়ক হিসেবে দেখানো হয়।


title: সঞ্জয় দত্ত

text: ১৯৮১ সালে "রকি" দিয়ে সঞ্জয় দত্তের বলিউড চলচ্চিত্রে অভিষেক হয়। তার পিতা সুনীল দত্ত পরিচালিত চলচ্চিত্রটি বক্স অফিসে হিট তকমা লাভ করেন। ১৯৮২ সালে তিনি সে বছরের সবচেয়ে ব্যবসাসফল চলচ্চিত্র "বিধাতা" ও ১৯৮৩ সালে সুপারহিট "ম্যাঁ আওয়ারা হুঁ" চলচ্চিত্রে অভিনয় করেন। ১৯৮৫ সালে প্রায় তিন বছর পর তিনি "জান কি বাজি" (১৯৮৫) ছবিতে কাজ করেন। এটি তার মাদক গ্রহণকালীন পর্যায় পরবর্তী প্রথম চলচ্চিত্র। ব্যক্তিগত সমস্যা ও মাদকাসক্তি নিরাময়ের জন্য মার্কিন যুক্তরাষ্ট্রে যাওয়ার পূর্বে তার অভিনীত ও মুক্তিপ্রাপ্ত কয়েকটি চলচ্চিত্র বক্স অফিসে ফ্লপ হয় এবং তিনি পুনরায় চলচ্চিত্রে ফিরে আসতে নারাজ ছিলেন।


title: সঞ্জয় দত্ত

text: "জান কি বাজি" ছবিটি সফল হলে ১৯৮০-এর দশকে তিনি "ঈমানদার", "ইনাম দাস হাজার", "জিতে হ্যাঁ শান সে" (১৯৮৮), "মার্দোঁ ওয়ালি বাত" (১৯৮৮), "ইলাকা" (১৯৮৯), "হাম ভি ইনসান হ্যাঁ" (১৯৮৯), "কানুন আপনা আপনা" (১৯৮৯), ও "তাকাতওয়ার"-এর মত সফল চলচ্চিত্রে অভিনয় করে।


title: সঞ্জয় দত্ত

text: সঞ্জয় অভিনেত্রী রিচা শর্মার সঙ্গে বিবাহ বন্ধনে আবদ্ধ হন ১৯৮৭ সালে। রিচা ১৯৯৬ সালে ব্রেন টিউমারে আক্রান্ত হয়ে মারা যান। সঞ্জয় এবং রিচা তৃষালা নামের এক মেয়ের জন্ম দেন, রিচা মারা যাবার পর সঞ্জয় তৃষালাকে নিজের কাছে রাখতে চেয়েছিলেন কিন্তু রিচা'র মাবাবার কাছে আইনী লড়াইয়ে তিনি হেরে যান।


title: সঞ্জয় দত্ত

text: ১৯৯৩ সালে মুম্বই শহরে ধারাবাহিক বোমা হামলা হয়। বলিউডের যারা এই হামলার সাথে সম্পৃক্ত ছিলেন সঞ্জয় দত্ত তাদের একজন। প্রমাণ মিলে যে দত্ত মুম্বই বোমা হামলার সাথে জড়িত আবু সালেম ও রিয়াজ সিদ্দিকীর কাছ থেকে অবৈধ অস্ত্র এনে তার বাড়িতে রাখেন। অভিযোগ ওঠে এই অস্ত্রগুলো সন্ত্রাসীদের বড় অস্ত্র হস্তান্তরের সাথে জড়িত ছিল। দত্ত তার স্বীকারোক্তিতে বলেন তিনি তার "সনম" চলচ্চিত্রের প্রযোজকের নিকট থেকে তার নিজের পরিবারের নিরাপত্তার জন্য একটি একে-৫৬ রেখেছিলেন।


title: সঞ্জয় দত্ত

text: ১৯৯৩ সালের এপ্রিলে সন্ত্রাসী ও সংহতি নাশমূলক কর্মকাণ্ড (সংরক্ষণ) আইনের অধীনে তাকে গ্রেফতার করা হয়। ১৯৯৩ সালের ৫ই মে ভারতের সুপ্রিম কোর্ট তার জামিন মঞ্জুর করে, কিন্তু ১৯৯৪ সালের ৪ঠা জুলাই তার জামিন বাতিল করা হয় এবং তাকে পুনরায় গ্রেফতার করা হয়। ১৯৯৫ সালের ১৬ই অক্টোবর তিনি জামিনে ছাড়া পান।


title: সঞ্জয় দত্ত

text: ১৯৯৮ সালে সঞ্জয় রিয়া পিল্লাই নামের এক মডেলকে বিয়ে করেন। ২০০৫ সালে তাদের মধ্যে ছাড়াছাড়ি হয়ে যায়। এরপর সঞ্জয় ২০০৮ সালে মান্যতাকে গোয়াতে গোপন এক অনুষ্ঠানে বিয়ে করেন, বিয়ের আগে তারা দুই বছর প্রেম করেছিলেন। ২০১০ সালের ২১ অক্টোবর তারিখে সঞ্জয় আর মান্যতা জমজ ছেলেমেয়ের পিতামাতা হন।


title: সঞ্জয় দত্ত

text: সঞ্জয় দত্তের মাদকাসক্ত পর্যায় ও বিতর্কিত সন্ত্রাসী জীবন নিয়ে রাজকুমার হিরানী নির্মাণ করেন "সঞ্জু"। ছবিটিতে রণবীর কাপুর তার ভূমিকায় অভিনয় করেন। ছবিটি বিশ্বব্যাপী ২০১৮ সালের ২৯শে জুন মুক্তি পায়।


title: নকশাল আন্দোলন

text: নকশাল আন্দোলন একটি কমিউনিস্ট আন্দোলনের নাম। বিংশ শতাব্দীর সপ্তম দশকে পশ্চিমবঙ্গের নকশালবাড়ি থেকে শুরু হয়ে এটি ধীরে ধীরে ছত্তীসগঢ় (তদানীন্তন মধ্যপ্রদেশ) এবং অন্ধ্র প্রদেশের বিভিন্ন অঞ্চলে ছড়িয়ে পড়ে। ক্রমে এটি একটি সন্ত্রাসবাদী আন্দোলনে রূপ নিয়েছিল।


title: নকশাল আন্দোলন

text: নকশাল বা নকশালবাদী বলতে উগ্র বামপন্থী দলগুলোকে নির্দেশ করা হয়। এসব দলের জন্ম হয়েছিল চিন-সোভিয়েত(Sino-Soviet split) ভাঙনের সময়। মতাদর্শগত ভাবে এরা মাও সে তুং-এর পদাঙ্ক অনুসরণকারী। নকশাল আন্দোলন শুরু হয়েছিল ভারতের পশ্চিমবঙ্গে। ধীরে ধীরে তা ভারতের অনুন্নত অঞ্চলসমূহে যেমন:ছত্তিশগড়, অন্ধ্রপ্রদেশ, ইত্যাদি রাজ্যের প্রান্তিক এলাকাগুলিতে প্রসারিত হয়ে পড়ে। এরা মার্ক্সবাদ এবং লেনিনবাদে বিশ্বাসী এবং ২০০৪ সালে ভারতের কমিউনিস্ট পার্টি (মাওবাদী) নামক দল প্রতিষ্ঠা করে এরা নিজেদের কার্যকলাপ প্রসারিত করেছে। ভারতের প্রায় ৪০% অঞ্চলে তাদের কার্যক্রম ছড়িয়ে পড়েছে, বিশেষ করে “রেড করিডোর” অঞ্চলে প্রায় ৯২০০০ বর্গ কিলোমিটার এলাকা জুড়ে তারা তাদের তৎপড়তা চালিয়ে যাচ্ছে। ভারতের সরকারি গোয়েন্দা সংস্থা “রিসার্চ অ্যান্ড অ্যানালাইসিস উইং” (“র”) এর হিসেব অনুযায়ী প্রায় ২০০০০ মাওবাদী সক্রিয় ভাবে এ কার্যক্রমে যুক্ত আছে। তাদের ক্রমবর্ধমান প্রভাবে শঙ্কিত হয়ে ভারতের সাবেক প্রধানমন্ত্রী মনমোহন সিংহ মাওবাদীদের কে ভারতের অভ্যন্তরীণ নিরাপত্তার বিরুদ্ধে সর্বাপেক্ষা বৃহত্তর হুমকি হিসেবে বর্ণনা করেছেন।


title: নকশাল আন্দোলন

text: সিপিআই (মাওবাদী) এবং আরও কিছু নকশালপন্থী দলকে ভারত সরকার সন্ত্রাসবাদী সংগঠন হিসেবে বিবেচনা করে।। ২০০৯ সালের ফেব্রুয়ারিতে ভারত সরকার নকশাল নির্মূলে তাদের পরিকল্পনা ঘোষণা করে। এতে উগ্রবামপন্থী আক্রান্ত অঞ্চল ছত্তিশগড়, উড়িষ্যা, অন্ধ্রপ্রদেশ, মহারাষ্ট্র, ঝাড়খন্ড, বিহার, উত্তরপ্রদেশ এবং পশ্চিমবঙ্গে, তাদের পলায়নের সব রাস্তা বন্ধ করার নির্দেশ দেওয়া হয়েছে।


title: নকশাল আন্দোলন

text:
নকশাল শব্দটি এসেছে ভারতের পশ্চিমবঙ্গের একটি ছোটগ্রাম ’’’নকশালবাড়ি’’’ থেকে।এখানে ভারতীয় কমিউনিস্ট পার্টি (মার্কসবাদী)-র একাংশ ১৯৬৭ সালে তাদের নেতৃবৃন্দের বিরোধিতা করে ভারতের কমিউনিস্ট পার্টি (মার্ক্সবাদী-লেনিনবাদী) একটি পৃথক উগ্র বামপন্থী দল গঠন করেন। এ বিপ্লবী দলের নেতৃত্বে ছিলেন চারু মজুমদার, সুশীতল রায়চৌধুরী, কানু সান্যাল ও জঙ্গল সাঁওতাল। এ বিদ্রোহের সূচনা হয়েছিল ১৯৬৭ সালের ২৫ মে তারিখে। তখন নকশালবাড়ি গ্রামের কৃষকদের উপর স্থানীয় ভূস্বামীরা ভাড়াটে গুন্ডার সাহায্যে অত্যাচার করছিল। এরপর এই কৃষকরা ঐ ভূস্বামীদের সেখান থেকে উৎখাত করে। চারু মজুমদার চীনের কমিউনিস্ট পার্টির নেতা মাও সে তুং এর অনুসারী ছিলেন। তিনি মনে করতেন ভারতের কৃষক এবং গরিব মানুষদের মাও সে তুং এর পদাঙ্ক অনুসরণ করে শ্রেণিশত্রুদের চিহ্নিত করে তাদের বিরুদ্ধে সশস্ত্র সংগ্রাম করা প্রয়োজন। তার কারণ তারাই সর্বহারা কৃষক শ্রমিকদের শোষণ করে। তিনি নকশালবাড়ি আন্দোলনকে সারাদেশে ছড়িয়ে দিয়েছিলেন তার লেখনীর মাধ্যমে। তার বিখ্যাত রচনা হল ‘’’হিস্টরিক এইট ডকুমেন্টস্’’’ বা আট দলিল যা নকশাল মতাদর্শের ভিত্তি রচনা করে। বিশিষ্ট বামপন্থী বুদ্ধিজীবী সরোজ দত্ত শ্রেনীশত্রু খতমের রাজনীতির পক্ষে একাধিক প্রবন্ধ রচনা করেন নকশালদের মুখপত্র 'দেশব্রতী' পত্রিকায়। নকশালপন্থীরা পরবর্তীতে সিপিআই(এম) থেকে বেড়িয়ে ‘’’অল ইন্ডিয়া কমিটি অব কমিউনিস্ট রেভুলশনারী’’’(এ আই সি সি সি আর) গঠন করেন। ১৯৬৯ সালে এ আই সি সি সি আর থেকে জন্ম নেয় কমিউনিস্ট পার্টি অব ইন্ডিয়া (মার্কসবাদী-লেনিনবাদী)।
বাস্তবে সকল নকশালবাদী দলেরই উদ্ভব হয়েছে সিপিআই(এম এল) থেকে । তবে “মাওবাদী কমিউনিস্ট সেন্টার্” নামে একটি ভিন্ন মতাদর্শের দল ছিল। তাদের উদ্ভব হয়েছির “দক্ষিণদেশ গ্রুপ” নামে একটি সংগঠন থেকে। পরবর্তীতে তারা “পিপলস ওয়ার গ্রুপ” এর সাথে যুক্ত হয়ে “কমিউনিস্ট পার্টি অব ইন্ডিয়া”(মাওবাদী) গঠন করে। এছাড়া ভিন্ন মতাদর্শের আর একটি দল হল “অন্ধ্র রেভুলশনারী কমিউনিস্টস্” এবং তারা “টি. নাগি রেড্ডি”-র “মাস লাইন” মতবাদের অনুসারী ছিল।


title: নকশাল আন্দোলন

text: ১৯৭০ সালের দিকে এ আন্দোলন অন্তর্দ্বন্দের কারণে কয়েকটি বিরোধী অংশে বিভক্ত হয়ে পড়ে। ১৯৮০ সালের দিকে প্রায় ৩০ টি নকশালবাদী দল সক্রিয় ছিল এবং তাদের জনবল ছিল প্রায় ৩০,০০০। ২০০৪ সাল ভারতে স্বরাষ্ট্র মন্ত্রণালয়ের হিসেব মতে প্রায় ৯৩০০ নকশালবাদী ক্যাডার সক্রিয় রয়েছে এবং তাদের কাছে প্রায় ৬৫০০ অনিবন্ধিত অত্যাধুনিক অস্ত্র রয়েছে, এছাড়া দেশী অস্ত্র তো আছেই। Judith Vidal-Hall(২০০৬) এর মতে সাম্প্রতিক সময়ে নকশালদের সংখ্যা প্রায় ১৫,০০০ এবং তারা ভারতের বনভূমির প্রায় এক পঞ্চমাংশ নিয়ন্ত্রণ করে।তারা তাদের কর্মকান্ড ভারতের ভারতের ৬০৪ টি জেলার ভেতর ১৬০ টিতে বিস্তার করেছে।


title: নকশাল আন্দোলন

text: ইতিহাস বিশ্লেষণ করলে দেখা যাবে ভারতের কমিউনিস্ট পার্টির সংশোধনবাদী চরিত্রগত কারণে তেলেঙ্গানার সংগ্রামকে নেহরুর পদতলে বিকিয়ে দেওয়া হয়েছিল। বিপরীতে নকশালবাড়ি কমিউনিস্ট আন্দোলনের সুবিধাবাদী কেন্দ্র ও কাঠামোর উপর আঘাত হেনেই উপমহাদেশের বিপ্লব আকাক্সক্ষী বিপ্লবীদের নিজস্ব পার্টি গঠনের পথকে উন্মুক্ত করে দেয়। তেলেঙ্গানা পার্টি সংশোধনবাদের কাছে আত্মসমর্পণ করেছিল, নকশালবাড়ি তা করেনি।


title: নকশাল আন্দোলন

text: বর্তমানে কিছু নকশালবাদী দল ভারতের মূলধারার রাজনীতিতে যুক্ত হয়ে নির্বাচনে অংশ নিয়েছে, যেমন:সিপিআই (এম এল) লিবারেশন।


title: নকশাল আন্দোলন

text: নকশাল আন্দোলন কলকাতার ছাত্র সংগঠনগুলোর ব্যাপক সমর্থন পেয়েছিল। ছাত্রদের একটি বড় অংশ লেখাপড়া ছেড়ে দিয়ে বিপ্লবী কর্মকান্ডে অংশ নিয়েছিল। বিশেষত নামকরা স্কুল কলেজ বিশ্ববিদ্যালয়ের মেধাবী ছাত্ররা প্রভাবিত হয়েছিল এই আন্দোলনে। চারু মজুমদার বলেছিলেন বিপ্লবী কার্যক্রম শুধুমাত্র গ্রামাঞ্চলে চালিয়ে গেলেই চলবে না, বরং একে সর্বত্র ছড়িয়ে দিতে হবে। তিনি নকশালদের শ্রেণীশত্রু খতম করার নির্দেশ দেন। এ শ্রেণীশত্রুদের মধ্যে যেমন ছিল ভূস্বামী তেমনি ছিল বিশ্ববিদ্যালয়ের শিক্ষক, পুলিশ অফিসার, রাজনীতিবিদ এবং আরও অনেকে।


title: নকশাল আন্দোলন

text: সে সময় কলকাতার সব স্কুল বন্ধ হয়ে গিয়েছিল। নকশালপন্থী ছাত্ররা যাদবপুর বিশ্ববিদ্যালয় দখল করে নিয়ে তার মেশিন শপে পুলিশদের সাথে লড়ার জন্য আগ্নেয়াস্ত্র তৈরি করেছিল। প্রেসিডেন্সি কলেজ ছিল তাদের সদর দফতর। তারা যাদবপুর বিশ্ববিদ্যালয়ের উপাচার্য ডাঃ গোপাল সেন কে হত্যার পরিকল্পনা করেছিল।


title: নকশাল আন্দোলন

text: নকশালরা অল্পসময়ের মধ্যে ভারতের শিক্ষিত সমাজের ব্যাপক সমর্থন পেয়েছিল। দিল্লীর “সেন্ট স্টিফেন্স কলেজ” তাদের বিচরণ ক্ষেত্র হয়ে ওঠে।


title: নকশাল আন্দোলন

text: এরপর সরকার নকশালদের কে শক্ত হাতে দমনের সিদ্ধান্ত নেয়। তৎকালীন মুখ্যমন্ত্রী সিদ্ধার্থ শঙ্কর রায় নকশালদের উপর প্রতি-আক্রমণের নির্দেশ দেন। পুলিশকে কিছু মানবতা বিরোধী ক্ষমতা দেওয়া হয়। এর মধ্যে ছিল নির্বিচারে হত্যা এবং অকারণে যে কাউকে বন্দী করার ক্ষমতা। লক -আপ হত্যা, জেলবন্দী হত্যা ও ভূয়ো সংঘর্ষ দ্বারা পুলিশ বিভিন্ন সময় নকশালপন্থীদের হত্যা করেছে। এক মাসের ভেতরে সরকার নকশাল আন্দোলন দমন করেছিল। “ নকশালদের শক্ত হাতে দমন করা ছাড়া আর কোন উপায় নেই” ভারত সরকার এবং পুলিশের মনোভাব ছিল এমনি। তারা দেশের জনগন কে এ কথাও ভাল ভাবে বুঝিয়েছিল যে “দেশ এখন ঐ চরমপন্থীদের সাথে গৃহযুদ্ধে নেমেছে, এ যুদ্ধে গণতন্ত্রের নামে পরিহাসের কোন স্থান নেই। কেননা ঐ চরমপন্থীদের কাছে গণত্ন্ত্র মূল্যহীন”। এর ফলে দেশবাসীর কাছে নকশালদের ভাবমূর্তি নষ্ট হয়ে যায়, আর তাদের প্রতি সহানুভূতিশীলরা মুখ ফিরিয়ে নেয়।


title: নকশাল আন্দোলন

text: এছাড়া অর্ন্তকোন্দলের কারণে আন্দোলনে ছেদ পড়ে। দলের একটি বড় অংশ চারু মজুমদারের নির্দেশিত পথের গ্রহণযোগ্যতা নিয়ে প্রশ্ন তোলে। ১৯৭১ সালে সিপিআই(এম-এল) ভেঙে দু টুকরো হয়ে যায়। চারু মজুমদারের দল থেকে সত্য নারায়ন সিং বেরিয়ে যান। ১৯৭২ সালে চারু মজুমদার পুলিশের হাতে ধরা পড়েন এবং আলীপুর জেলে নিহত হন। তাত্ত্বিক নেতা সরোজ দত্তকে পুলিশ গ্রেপ্তার করে নিয়ে গেলে তার আর খোঁজ পাওয়া যায়নি, সম্ভবত তাকে হত্যা করা হয়। পলিটব্যুরোর অন্যতম নেতা সুশীতল রায়চৌধুরী আত্মগোপন থাকা অবস্থায় মারা যান। প্রধান নেতৃবর্গের বড় অংশই জেল বন্দী হন। পরে নকশালপন্থী দল ভারতের কমিউনিস্ট পার্টি (মার্ক্সবাদী-লেনিনবাদী) বহু ধারা উপধারায় বিভক্ত হয়ে যায়। অনেক বছর পরে অন্যতম প্রধান নেতা কানু সান্যাল ২০১০ সালের ২৩শে মার্চ পশ্চিমবঙ্গের দার্জিলিং জেলার নকশালবাড়ী থানার হাতিঘিষা গ্রামের নিজ বাড়িতে গলায় ফাঁস দিয়ে আত্মহত্যা করেন। শারীরিক অসুস্থতা সইতে না পেরে তিনি আত্মহত্যার পথ বেছে নেন। মৃত্যুকালে তাঁর বয়স হয়েছিল ৭৮ বছর।


title: নকশাল আন্দোলন

text: সম্প্রতি ২০০৯ সালের মে মাসে পশ্চিমবঙ্গের লালগড়ে পুলিশদের তাড়িয়ে দেয় এবং ক্ষমতাসীন কমিউনিস্ট পার্টির কর্মিদের উপর হামলা চালায়। এ এলাকায় মাওবাদী জঙ্গীরা তাদের প্রভাব বাড়াচ্ছে এই অভিযোগে রাজ্য সরকার জুনের প্রথম দিকে পুলিশ এবং আধা সামরিক বাহিনীর সমন্বয়ে অভিযান চালিয়ে লালগড় পুনরুদ্ধার করে। মাওবাদী নেতা কিষেনজি এক সাক্ষাতকারে বলেন- “তারা পশ্চিমবঙ্গে ক্ষমতাসীন বাম এবং তাদের পুলিশ বাহিনীর বিরুদ্ধে নিজেদের জন্য মুক্তাঞ্চল গড়ে তুলতে চায়। আর তারই শুরু হিসেবে তারা লালগড়ে ঘটনাটি ঘটিয়েছে। ১৯৭০ সালের পরে তারা আবার সংগঠিত হয়েছে আর ২০১১ সাল নাগাদ কলকাতাতে তারা সশস্ত্র আন্দোলন পরিচালনা করবে।“


title: নকশাল আন্দোলন

text:
নকশাল আন্দোলন নিয়ে প্রচুর সাহিত্য রচিত হয়েছে।
অরুন্ধতী রায় বুকার পুরস্কার জয়ী “গড অব স্মল থিংস্” উপন্যাসে একটি চরিত্র নকশাল আন্দোলনে যোগ দেয়।
মহাশ্বেতা দেবী তার ‘’’হাজার চুরাশির মা’’’ উপন্যাসে নকশাল আন্দোলন নিয়ে লিখেছেন। ১৯৯৮ সালে এ উপন্যাসের উপর ভিত্তিকরে একটি চলচ্চিত্র নির্মিত হয়, নাম ছিল “হাজার চুরাশি কি মা”।
সমরেশ মজুমদার, সুনীল গঙ্গোপাধ্যায়, কিন্নর রায় রচিত বেশ কিছু উপন্যাসে নকশাল আন্দোলনের কথা রয়েছে। নকশাল আন্দোলনের প্রভাবে ছোটগল্প, নাটক, গণসংগীত রচিত হয়েছিল যা বাংলার চিন্তাশীল মানুষকে প্রভাবিত করেছিল।


title: নকশাল আন্দোলন

text:
নকশালরা ভারতের জাতীয় নিরাপত্তার জন্য ভয়ংকর হিসেবে দেখা দিয়েছে।
ভারতের স্বরাষ্ট্র মন্ত্রণালয়ের হিসেব অনুযায়ী বিভিন্ন সালে নকশালদের হাতে নিহতের হার নিম্নরূপ-
(related to Naxalite insurgency)


title: নকশাল আন্দোলন

text: বিবিসির হিসেব অনুযায়ী নকশালদের কারণে এখন পর্যন্ত ৬০০০ এর বেশি মানুষ প্রাণ হারিয়েছে।


title: মিডিয়াউইকি

text: মিডিয়াউইকি একটি ওয়েব ভিত্তিক উইকি সফটওয়ার যা উইকিমিডিয়া ফাউন্ডেশনের সকল প্রকল্পে ব্যবহৃত হয়। বিশ্বের জনপ্রিয় এবং বড় ওয়েব সাইটসহ উইকিয়ার সমস্ত সাইট এবং অন্যান্য উইকিগুলো মিডিয়াউইকি সফটওয়ার ব্যবহার করছে। মূলত এটি তৈরি করা হয়েছিল উন্মুক্ত বিশ্বকোষ উইকিপিডিয়ার জন্য, যা এখন বাণিজ্যিকসহ বিভিন্ন প্রতিষ্ঠানের আভ্যন্তরিন জ্ঞান ব্যবস্থাপনা ও কন্টেন্ট ম্যানেজমেন্টের কাজেও ব্যবহৃত হচ্ছে। প্রোগ্রামিং ভাষা পিএইচপি(PHP) ব্যবহার করে এটি রচনা করা হয়েছে।


title: ফিল্মফেয়ার পুরস্কার

text: ফিল্মফেয়ার পুরস্কার ভারতের হিন্দি চলচ্চিত্রের অন্যতম প্রাচীন ও বিখ্যাত চলচ্চিত্র পুরস্কার। ১৯৫৪ সাল থেকে এই পুরস্কারটি প্রদান করা হচ্ছে। ১৯৫৬ সালে এই পুরস্কারের জন্য একটি বিশেষ ভোটিং পদ্ধতি প্রবর্তন করা হয়। রাষ্ট্রীয় ফিল্ম পুরস্কার-এ সরকার কর্তৃক নির্ধারিত একটি প্যানেল বিজয়ীদের নির্ধারণ করে। কিন্তু এই পুরস্কার বিজয়ীরা জনতা এবং অভিজ্ঞ কমিটি উভয়ের ভোটেই নির্বাচিত হয়।


title: জাতীয় চলচ্চিত্র পুরস্কার (ভারত)

text: জাতীয় চলচ্চিত্র পুরস্কার ভারতের সর্বাপেক্ষা সম্মানীয় চলচ্চিত্র পুরস্কার। ফিল্মফেয়ার পুরস্কারের পাশাপাশি এটি দেশের প্রাচীনতম পুরস্কারও বটে। ১৯৫৪ সালে প্রবর্তিত এই পুরস্কার ১৯৭৩ সাল থেকে ভারত সরকারের চলচ্চিত্র উৎসব অধিদপ্তর কর্তৃক প্রদত্ত হয়ে আসছে।


title: জাতীয় চলচ্চিত্র পুরস্কার (ভারত)

text: ভারতের জাতীয় চলচ্চিত্র পুরস্কার প্রথম প্রদান করা হয় ১৯৫৪ সালে ১৯৫৩ সালের চলচ্চিত্রের জন্য। ভারত সরকার পরে ১৯৭৪ সাল থেকে সারা ভারতের বিভিন্ন ভাষার চলচ্চিত্রসমূহকে সম্মাননা প্রদানের লক্ষ্যে বিভিন্ন ভাষার জন্য আলাদা পুরস্কার প্রদান শুরু করে।


title: জাতীয় চলচ্চিত্র পুরস্কার (ভারত)

text: এছাড়া বিভিন্ন ভাষার জন্য আলাদাভাবে শ্রেষ্ঠ চলচ্চিত্রের পুরস্কার দেওয়া হয়।


title: ঋতুপর্ণ ঘোষ

text: ঋতুপর্ণ ঘোষ (জন্ম:৩১শে অগস্ট, ১৯৬৩ - মৃত্যু:৩০শে মে, ২০১৩) ছিলেন একজন ভারতীয় বাঙালি চলচ্চিত্র পরিচালক। অর্থনীতির ছাত্র ঋতুপর্ণ ঘোষের কর্মজীবন শুরু হয়েছিল একটি বিজ্ঞাপন সংস্থার ক্রিয়েটিভ আর্টিস্ট হিসেবে। ১৯৯২ সালে মুক্তি পায় তাঁর প্রথম ছবি "হীরের আংটি"। দ্বিতীয় ছবি "উনিশে এপ্রিল" মুক্তি পায় ১৯৯৪ সালে। এই ছবির জন্য তিনি শ্রেষ্ঠ কাহিনিচিত্র বিভাগে জাতীয় পুরস্কার পান।


title: ঋতুপর্ণ ঘোষ

text: ঋতুপর্ণ ঘোষ ছিলেন সত্যজিৎ রায়ের অনুরাগী। দুই দশকের কর্মজীবনে তিনি বারোটি জাতীয় পুরস্কারের পাশাপাশি কয়েকটি আন্তর্জাতিক পুরস্কারও পেয়েছিলেন। ২০১৩ সালের ৩০ মে কলকাতায় হৃদরোগে আক্রান্ত হয়ে তাঁর মৃত্যু হয়।


title: ঋতুপর্ণ ঘোষ

text: ১৯৬৩ সালের ৩১ অগস্ট কলকাতায় ঋতুপর্ণ ঘোষের জন্ম। তাঁর বাবা-মা উভয়েই চলচ্চিত্র জগতের সঙ্গে যুক্ত ছিলেন। বাবা সুনীল ঘোষ ছিলেন তথ্যচিত্র-নির্মাতা ও চিত্রকর। ঋতুপর্ণ ঘোষ সাউথ পয়েন্ট হাই স্কুলের ছাত্র ছিলেন। যাদবপুর বিশ্ববিদ্যালয় থেকে অর্থনীতিতে ডিগ্রি অর্জন করেন।


title: ঋতুপর্ণ ঘোষ

text: ঋতুপর্ণ ঘোষ ছিলেন ভারতের এলজিবিটি সম্প্রদায়ের এক বিশিষ্ট ব্যক্তিত্ব। জীবনের শেষ বছরগুলিতে তিনি রূপান্তরকামী জীবনযাত্রা নিয়ে নানা পরীক্ষানিরীক্ষা করছিলেন। তিনি নিজের সমকামী সত্ত্বাটিকে খোলাখুলিভাবে স্বীকার করে নেন, যা ভারতের চলচ্চিত্র জগতের খুব কম মানুষ করেছেন।


title: ঋতুপর্ণ ঘোষ

text: চলচ্চিত্র জগতে আসার আগে ঋতুপর্ণ ঘোষ ছিলেন কলকাতার একজন "অ্যাডভারটাইসমেন্ট কপিরাইটার"। ১৯৮০-র দশকে বাংলা বিজ্ঞাপনের দুনিয়ায় বেশ কিছু জনপ্রিয় এক লাইনের শ্লোগান লিখে দিয়েছিলেন তিনি। সেই সময় কলকাতায় ইংরেজি ও হিন্দি বিজ্ঞাপনগুলি বাংলায় অনুবাদ করে চালানো হত। ঋতুপর্ণ বাংলায় স্বতন্ত্র বিজ্ঞাপনী শ্লোগানের ধারা সৃষ্টি করেন। তাঁর সৃষ্ট বিজ্ঞাপনগুলির মধ্যে শারদ সম্মান ও বোরোলিনের বিজ্ঞাপনদুটি বিশেষ জনপ্রিয় ছিল। কোনো কোনো সমালোচকের মতে, (বিজ্ঞাপনী চিত্র নির্মাণের মাধ্যমে) দর্শকদের কাছে আবেদন পৌঁছে দেওয়ার এক বিশেষ দক্ষতা তিনি অর্জন করেছিলেন, যা তাঁর ছবি বিশেষ করে মধ্যবিত্ত বাঙালি সমাজে জনপ্রিয় করে তোলে।


title: ঋতুপর্ণ ঘোষ

text: ঋতুপর্ণ ঘোষের কর্মজীবন শুরু হয় বিজ্ঞাপনী দুনিয়ায়। তাঁর পরিচালনায় প্রথম ছবি "হিরের আংটি" ১৯৯২ সালে মুক্তি পায়। এটি ছিল ছোটোদের ছবি। ছবিটি তৈরি হয়েছিল শীর্ষেন্দু মুখোপাধ্যায়ের একটি উপন্যাস অবলম্বনে। এতে অভিনয় করেছিলেন বসন্ত চৌধুরী, মুনমুন সেন প্রমুখেরা।


title: ঋতুপর্ণ ঘোষ

text: ১৯৯৪ সালে তাঁর দ্বিতীয় ছবি "উনিশে এপ্রিল" মুক্তি পায়। এই ছবিতে এক মা ও তাঁর মেয়ের পারস্পরিক সম্পর্কের কাহিনি দেখানো হয়েছে। ছবিটি সমালোচকদের প্রশংসা কুড়ানোর সঙ্গে সঙ্গে বাণিজ্যিকভাবেও সফল হয়। ১৯৯৫ সালে এই ছবি শ্রেষ্ঠ চলচ্চিত্র হিসেবে জাতীয় চলচ্চিত্র পুরস্কারও পায়। এরপর "দহন" মুক্তি পায় ১৯৯৭ সালে। ১৯৯৮ সালে এই ছবি শ্রেষ্ঠ চিত্রনাট্য বিভাগে জাতীয় পুরস্কার পায় এবং এই ছবির দুই অভিনেত্রী ঋতুপর্ণা সেনগুপ্ত ও ইন্দ্রাণী হালদার একসঙ্গে শ্রেষ্ঠ অভিনেত্রী বিভাগে জাতীয় পুরস্কার পান। "দহন" ছবির বিষয়বস্তু কলকাতার রাস্তায় এক মহিলার ধর্ষিত হওয়ার কাহিনি। অপর একটি মেয়ে সেই ঘটনার প্রত্যক্ষদর্শী। সে এগিয়ে আসে অপরাধীদের বিরুদ্ধে আইনি ব্যবস্থা নিতে। কিন্তু সমাজ ও ধর্ষিতার পরিবার পরিজনের ঔদাসিন্যে সে হতাশ হয়।


title: ঋতুপর্ণ ঘোষ

text: ১৯৯৯ সালে মুক্তি পাওয়া "অসুখ" ছবিতে এক অভিনেত্রী ও তাঁর আয়ের উপর অনিচ্ছুকভাবে নির্ভরশীল বাবার সম্পর্ক দেখানো হয়। এটি শ্রেষ্ঠ বাংলা ছবি বিভাগে জাতীয় পুরস্কার পায়। "বাড়িওয়ালি" মুক্তি পায় ২০০০ সালে। এই ছবিতে এক নিঃসঙ্গ বিধবা (কিরণ খের) নিজের বাড়িটি এক ফিল্ম প্রোডাকশনকে ভাড়া দেন। তাঁর অবদমিত কামনাবাসনাগুলি ছবির সুদর্শন পরিচালককে নিয়ে কল্পনার ডানা মেলে। এই ছবির জন্য কিরণ খের শ্রেষ্ঠ অভিনেত্রী বিভাগে জাতীয় পুরস্কার পান।